സുരബായയിലെ ഒരു സന്ധ്യയില്... - Hrudayavayal\nBy Santimon Jacob on December 9, 2016, 4:09 am Comments Off on സുരബായയിലെ ഒരു സന്ധ്യയില്…\nപലപ്പോഴും മനുഷ്യന്റെ സങ്കല്പങ്ങള്‍ക്കുപോലും അപ്പുറത്താണ് ദൈവത്തിന്റെ ഇടപെടലുകള്. ഒരേ അനുഭവങ്ങളിലൂടെ കടന്നുപോയ വ്യക്തികള് പരസ്പരം കണ്ടുമുട്ടുന്നതിലുമുണ്ട് ഒരു ആകസ്മികത.\nലോക്‌സഭ സെക്രട്ടറിയേറ്റില് ജോയിന്റ് സെക്രട്ടറി ആയി നവംബര് മുപ്പതിന് വിരമിച്ചയാളാണ് സിറിള് ജോണ്. കഴിഞ്ഞ കാല്‍നൂറ്റാണ്ടില് അധികമായി ഇന്ത്യയിലെ കരിസ്മാറ്റിക് നവീകരണ പ്രസ്ഥാനത്തിന്റെ തലപ്പത്തുണ്ട് അദ്ദേഹം. പത്തുവര്‍ഷത്തിലേറെയായി അന്താരാഷ്ട്ര കത്തോലിക്ക കരിസ്മാറ്റിക് നവീകരണ പ്രസ്ഥാനത്തിന്റെ (ICCRS) ഉപാധ്യക്ഷന്.\nദൈവത്തെ അറിഞ്ഞ ജീവിതം. ഡല്‍ഹിയില് മെച്ചപ്പെട്ട ഉദ്യോഗം. വേദികളില് നിന്ന് വേദികളിലേക്കും നഗരങ്ങളില് നിന്ന് നഗരങ്ങളിലേക്കും ഓടിനടന്ന് ദൈവീകശുശ്രൂഷകള്, സംഘടനാപ്രവര്‍ത്തനങ്ങള്. ഇതിനിടെ വിവാഹം; മൂന്നു കുട്ടികള്. വീടിന്റെയും കുട്ടികളുടെയും കാര്യങ്ങള് ഒരു പരാതിയുമില്ലാതെ നോക്കുന്ന ഭാര്യ, സോഫി. അനുകരണീയമായ ദാന്പത്യജീവിതം.\nദൈവാനുഗ്രഹത്തിന്റെ ഈ പച്ചപ്പിലൂടെ സഞ്ചരിക്കുന്‌പോഴാണ് കനത്ത ഒരാഘാതം; സോഫിക്ക് രോഗം. ആദ്യം കാലിലൊരു ചെറിയ വേദന. പിന്നെ വേദനയുടെ ചെറുപൂരങ്ങള്. ഡല്‍ഹിയിലെ പ്രശസ്തമായ ആശുപത്രിയിലെ ഡോക്ടര് അദ്ദേഹത്തെ വിളിച്ചുമാറ്റിനിര്‍ത്തി കാര്യം പറഞ്ഞു: ‘ശ്വാസകോശത്തിനു ക്യാന്‍സര്. ഏറിയാല് മൂന്നോ നാലോ മാസം കൂടി മാത്രം.’\nജീവനേക്കാള് സ്‌നേഹിക്കുന്ന പ്രിയപ്പെട്ടവള്. അടച്ചിട്ട മുറിയിലിരുന്ന് നെഞ്ചുലഞ്ഞു കരഞ്ഞു ആ ചെറുപ്പക്കാരന്. പറക്കമുറ്റാത്ത മക്കള്, വിശ്രമമില്ലാത്ത ജോലി, ഇതിനിടയില് നാഷണല് കരിസ്മാറ്റിക് ടീമിന്റെ ചുമതലയും. ഇനി ഈ ജീവിതം എങ്ങനെ മുന്നോട്ടുപോകും? സിറിള് ജോണ് ദൈവത്തിനുമുന്നില് ജോബിനെപ്പോലെ വിതുന്പി.\nആശുപത്രിമുറിയില് തിരികെ എത്തിയപ്പോള് സോഫി ചോദിച്ചു: ‘എനിക്കെന്താണ് രോഗം? മുഖമെന്താണ് വല്ലാതെയിരിക്കുന്നത്?’\n‘നിനക്ക് ചെറിയ ചില അസുഖങ്ങളേയുള്ളു. ഉടനെ പോകാം.’ ആദ്യമായി ഒരു നുണ ഭാര്യയോട് പറഞ്ഞതിന്റെ സങ്കടംകൂടി നെഞ്ചില്.\nഅത്ഭുതങ്ങള്‍ക്കായി പ്രാര്‍ത്ഥനകള് ഉയര്‍ന്നുകൊണ്ടിരുന്നു. കണ്ണുനീരിന്റെ നിറവില് ഒരു മെഴുതിരിപോലെ സിറിള് ജോണ് നിന്ന് കത്തിയെരിഞ്ഞു. ഒരുപാട് സഹോദരങ്ങള് ലോകമെന്പാടും സോഫിയുടെ സൗഖ്യത്തിനായി പ്രാര്‍ത്ഥിച്ചു. നിശാജാഗരണങ്ങളില് ഇതൊരു നിരന്തര പ്രാര്‍ത്ഥനാവിഷയമായി. എന്നിട്ടും…\nഡോക്ടര് വിധിയെഴുതിയതുപോലെ സോഫി കടന്നുപോയി. സിറിളും മൂന്നുമക്കളും തനിച്ചായി.\nചിലപ്പോള് അങ്ങനെയാണ്. എന്റെ പ്രിയപ്പെട്ടവരുടെ പ്രാര്‍ത്ഥനകള് കേള്‍ക്കാതെപോകും ദൈവം. കാല്‍വരിയില് സ്വന്തം പുത്രന് നൊന്പരത്തോടെ ചോദിച്ചു: ‘എന്റെ ദൈവമേ, എന്റെ ദൈവമേ, എന്തുകൊണ്ട് നീയെന്നെ ഉപേക്ഷിച്ചു?’\nമൗനമായിരുന്നു അപ്പന്റെ മറുപടി. മുന്‍പേ, പറഞ്ഞുവയ്ക്കപ്പെട്ട ചിലതുണ്ട്; നിയോഗങ്ങള് അങ്ങനെതന്നെ നിറവേറണം. പ്രവചനങ്ങള് പൂര്‍ത്തിയാക്കപ്പെടണം!\nഡല്‍ഹിയിലെ വീട്ടില് അപ്പനും മൂന്നുമക്കളും മൂകതയും മാത്രം ബാക്കിയായി. നാല്പത്തിയഞ്ചാം വയസ്സില് സിറിള് ജോണ് എന്ന ദൈവഭയമുള്ള മനുഷ്യന് തികച്ചും ഏകനായി!\nഇതിനിടയില് സിറിളിന്റെ സഹോദരിയെത്തി; കുഞ്ഞുങ്ങള്‍ക്ക് ഭക്ഷണം ഒരുക്കണമല്ലോ. രണ്ടുവര്‍ഷങ്ങള് അങ്ങനെ കടന്നുപോയി. ചിലരെല്ലാം ഉപദേശിച്ചുതുടങ്ങി: ‘ജീവിതത്തില് ഒരു കൂട്ടുവേണം; കുഞ്ഞുങ്ങള്‍ക്ക് ഒരമ്മയും…’\nനവീകരണരംഗത്തെ ചില സുകൃതസാന്നിധ്യങ്ങളാണ് ഉപദേശങ്ങളുടെ മുന്നില് നിന്നത്.\nപകരം ഒരാള്! ആര്‍ക്കും ആരുടേയും പകരക്കാരനോ പകരക്കാരിയോ ആകാനാവില്ല. അതാണ് സത്യം.\nകുളത്തുവയല് ധ്യാനകേന്ദ്രത്തിലെ സിസ്റ്റര് എല്‍സിസ് ഒരു കൂട്ടുകാരിയുടെ കാര്യം പറഞ്ഞു; കാഞ്ഞങ്ങാടുകാരിയായ എല്‍സമ്മ. വിവാഹത്തിന്റെ അഞ്ചാം വര്‍ഷത്തില് ഒരു പുലരിയില് ഭര്‍ത്താവ് നഷ്ടപ്പെട്ടുപോയ ഒരുവള്. പിന്നീട് പന്ത്രണ്ടുവര്‍ഷം ഭര്‍ത്താവിന്റെ ഭവനത്തില് ഏകമകനുമായി ജീവിതം തുടര്‍ന്നവള്. ഇനിയൊരു വിവാഹമേ വേണ്ടെന്നായിരുന്നു എത്സമ്മയുടെ തീരുമാനം.\nസിസ്റ്റര് എല്‍സിസിന്റെ നിര്‍ബന്ധം സഹിക്കാനാവാതെ എല്‍സമ്മ സമ്മതിച്ചു; ‘ഒന്ന് കണ്ടോട്ടെ; പക്ഷേ, തീരുമാനം ഉണ്ടാവില്ല.’\nമകന് പതിന്നാലു വയസ് പ്രായമുണ്ടായിരുന്നു അപ്പോള്. ജെറില് എന്നാണ് അവന്റെ പേര്; അപ്പുവെന്ന് വിളിപ്പേര്.\nഅങ്ങനെ കാഞ്ഞങ്ങാട് റെയില്‍വേ സ്‌റ്റേഷനില് സിറിളും ഇളയ രണ്ടുമക്കളും വണ്ടിയിറങ്ങി. റെയില്‍വേ സ്റ്റേഷനില് ആരെയോ യാത്രയയക്കാനെന്ന മട്ടില് എത്സമ്മയും. സിറിള് എന്തൊക്കെയോ ചോദിച്ചു; മുറിഞ്ഞ വാക്കുകളില് എത്സമ്മയുടെ മറുപടി. എല്‍സമ്മ സിറിളിനെ കണ്ടില്ല; പക്ഷെ, ആ കുഞ്ഞുങ്ങളെ കണ്ടു. അവരുടെ കണ്ണുകളിലെ നിഷ്‌കളങ്കമായ കൗതുകം കണ്ടു.\nവിവാഹം പറ്റില്ല, വേണമെങ്കില് ഈ കുഞ്ഞുങ്ങളെ നോക്കിവളര്‍ത്താം എന്നായി എല്‍സമ്മ.\nഒടുക്കം, സംഭവിക്കേണ്ടത് സംഭവിച്ചു. എല്‍സമ്മ സിറിളിന്റെ ജീവിതത്തിലെത്തി; അദ്ദേഹത്തിന്റെ മൂന്നുമക്കളുടെ അമ്മയായി.\nപണ്ടേ ദൈവം പേരുവിളിച്ചതുപോലെ ജെറിള്, സിറിളിന്റെ മകനായി ഡല്‍ഹിയിലെത്തി. ആ വീട്ടില് അങ്ങനെ, നാലുമക്കള്. ഒരു വ്യാഴവട്ടം പിന്നിടുന്‌പോള് ഇവരെ കണ്ടുമുട്ടുന്ന ആര്‍ക്കുമറിയില്ല ദൈവം കൂട്ടിച്ചേര്‍ത്ത ഉടഞ്ഞ രണ്ടു പാത്രങ്ങളാണ് സിറിളും എത്സമ്മയുമെന്ന്! അത്രക്കുണ്ട് ഇവര് തമ്മിലുള്ള പൊരുത്തം. ഇവരുടെ മക്കള്‍ക്കിടയിലെ സ്‌നേഹം. മൂത്ത മകന്റേയും മകളുടെയും വിവാഹം കഴിഞ്ഞു.\nസിറിള് ജോണിനും എത്സമ്മക്കും ഒപ്പം ഇന്തോനേഷ്യയിലെ സുരബായ പുല്‍മാന് ഹോട്ടലിന്റെ ഇരുപത്തിരണ്ടാം നിലയില് പ്രാര്‍ത്ഥിച്ചുകൊണ്ടിരുന്നപ്പോള് എന്റെ മനസ്സില് മുറിവുകള് ഉണങ്ങിത്തുടങ്ങി. മഴപെയ്തുതീര്‍ന്ന ഒരു പുഴയില് കുളിച്ചുകയറിയതു പോലെ ഒരനുഭവം. കാരണം, മിനിയുടെ ആകസ്മിക വിയോഗം കഴിഞ്ഞിട്ട് മൂന്നുവര്‍ഷം. ദൈവം എന്നോടെന്തിന് ഇങ്ങനെ ചെയ്തുവെന്ന് ചോദ്യമുന്നയിച്ച നാളുകള്.\nആ ചോദ്യങ്ങള്‍ക്കുള്ള ഉത്തരങ്ങളായിരുന്നു സുരബായയിലെ ആ സന്ധ്യയില് സിറിള് ജോണിലൂടെ ദൈവം പറഞ്ഞുകൊണ്ടിരുന്നത്.\nസുരബായയിലെ ഒരു സന്ധ്യയില്… added by Santimon Jacob on December 9, 2016, Time: 4:09 am


കൊല്ലപ്പെട്ട അമ്മയും മകനും – വി. ജൂലിയറ്റും വി. കുര്യാക്കോസും | Catholic Church News Malayalam\nHome Articles കൊല്ലപ്പെട്ട അമ്മയും മകനും – വി. ജൂലിയറ്റും വി. കുര്യാക്കോസും\nഫാ. സാർഗൻ കാലായിൽ, OSB\nഡയക്ലീഷ്യൻ ചക്രവർത്തിയുടെ മതപീഡനകാലത്ത് റോമൻ സാമ്രാജ്യത്തിലെ ഇക്കോണിയായിൽ ജീവിച്ചിരുന്ന ഒരു അമ്മയും മകനുമാണ് ജൂലിയറ്റും കുര്യാക്കോസും. നാലാം നൂറ്റാണ്ടിൽ നടമാടിയിരുന്ന മതപീഡനകാലത്ത് വിശ്വാസത്തിനുവേണ്ടി രക്തസാക്ഷിത്വം വഹിച്ച ക്രിസ്തുവിന്റെ ധീരപടയാളികളാണ് ഈ അമ്മയും മകനും.\nഏഷ്യൻ രാജകുടുംബത്തിലെ കുലീനയും സുന്ദരിയും ഒരു നല്ല ക്രൈസ്തവ വിശ്വാസിയുമായിരുന്നു ജൂലിയറ്റ്. വി. പൗലോസും ബർണബാസും സഭ സ്ഥാപിച്ച ഏഷ്യാ മൈനറിലെ ഇക്കോണിയത്തിലാണ് അവൾ ജനിച്ചത്. ജൂലിയറ്റ്, തന്റെ ജീവിതത്തിന്റെ ഭൂരിഭാഗവും പാവങ്ങളെ സഹായിച്ചും പ്രാർത്ഥനയിലും ജീവിച്ചുപോന്നു. അവളുടെ ഏകമകൻ കുര്യാക്കോസ് ഈ ഒരു ആത്മീയപശ്ചാത്തലത്തിലാണ് വളർന്നുവന്നത്.\nജൂലിയറ്റ്, തന്റെ ഭർത്താവിനെ നഷ്ടപ്പെട്ടതിനുശേഷം മകനെ സ്വന്തം അദ്ധ്വാനത്തിലൂടെ വളർത്തിക്കൊണ്ടു വന്നു. കുര്യാക്കോസിന് മൂന്നു വയസ്സുള്ളപ്പോൾ ക്രൈസ്തവ മതപീഡനം രൂക്ഷമായി തുടങ്ങി. ഈ ഒരവസ്ഥയിൽ നിന്ന് രക്ഷപെടുവാൻ ജൂലിയറ്റ്, കുര്യാക്കോസിനോടും തന്റെ രണ്ട് ആയമാരോടുമൊപ്പം സിറിയയിലെ സെലൂഷ്യയിലേയ്ക്ക് രക്ഷപെട്ടു. അവിടെയും സ്ഥിതി രൂക്ഷമായതിനാൽ അവർ വി. പൗലോസിന്റെ ജന്മസ്ഥലമായ താർസൂസിലേയ്ക്കു പോയി.\nനാടുവാഴി അലക്സാണ്ടർ അവരെ പിടികൂടി തടങ്കലിലാക്കുകയും ദേവന്മാരെ ആരാധിക്കുവാൻ നിർബന്ധിക്കുകയും ചെയ്തു. ഇതിന് വിസമ്മതിച്ചതിനാൽ ജൂലിയറ്റിനെ പീഡിപ്പിച്ചു. ദേവന്മാരെ ആരാധിച്ചാൽ അവരെ വിട്ടയയ്ക്കാമെന്ന് അലക്സാണ്ടർ ചക്രവർത്തി ഉറപ്പുനൽകി. എന്നാൽ തന്റെ മകന്റെ പ്രായമുള്ള കുട്ടി പോലും ഇത്തരത്തിലുള്ള ദൈവനിന്ദ കാണിക്കില്ലെന്ന് ജൂലിയറ്റ് പറഞ്ഞു. നീ ദേവന്മാരെ ആരാധിക്കുമോ എന്ന ചോദ്യത്തിനു മറുപടിയായി ജൂലിയറ്റ് ഇങ്ങനെ പറഞ്ഞു: “നിങ്ങളുടെ ദേവന്മാർ സൃഷ്ടിക്കപ്പെട്ടത് കല്ലു കൊണ്ടും തടി കൊണ്ടുമാണ്. എന്നാൽ, എന്റെ യഥാർത്ഥമായ ദൈവം യേശുക്രിസ്തുവാണ്. ഞാൻ ഒരു സത്യക്രിസ്ത്യാനിയാണ്.” ഇതുകേട്ട് അവളുടെ മകൻ കുര്യാക്കോസും ഇപ്രകാരം വിളിച്ചുപറഞ്ഞു: “ഞാനും ഒരു ക്രിസ്ത്യാനിയാണ്.”\nഅലക്സാണ്ടർ പല വിദ്യകളുമുപയോഗിച്ച് കുര്യാക്കോസിനെ തന്റെ ദേവന്മാരിലേയ്ക്ക് ആകർഷിക്കുവാൻ ശ്രമിച്ചുവെങ്കിലും കുര്യാക്കോസ് ഉച്ചത്തിൽ, “ഞാനൊരു ക്രിസ്ത്യാനിയാണ്” എന്ന് വിളിച്ചുപറഞ്ഞു കൊണ്ടേയിരുന്നു.\nഅതികഠോരമായ പീഡനങ്ങൾക്കുശേഷവും ജൂലിയറ്റ് ക്രിസ്തുവിനെ തള്ളിപ്പറയുവാൻ തയ്യാറായില്ല. അവളുടെ കൺമുമ്പിൽ വച്ച് കുര്യാക്കോസിനെ, അലക്സാണ്ടർ ചവിട്ടുപടിയിലേയ്ക്ക് എറിഞ്ഞുകൊന്നു. ഇതുണ്ട് ജൂലിയറ്റ് ഇപ്രകാരം പ്രാർത്ഥിച്ചു: “എന്റെ കർത്താവേ, സ്വർഗ്ഗീയകിരീടം നേടുവാൻ നീ കുര്യാക്കോസിനെ സ്വീകരിച്ചല്ലോ. എന്റെ രക്ഷകാ, എന്നെയും നീ സ്വീകരിക്കൂ”. ഇതുകേട്ട് ചക്രവർത്തി അവളുടെ ശിരസ്സ് ഛേദിക്കുവാൻ കൽപ്പിച്ചു. ആ രാത്രിയിൽ തന്നെ അവളുടെ പരിചാരികമാർ ജൂലിയറ്റിന്റെയും കുര്യാക്കോസിന്റെയും ശരീരങ്ങൾ താർസൂസിന്റെ അടുത്തുള്ള ഒരു ഗുഹയിൽ ഒളിപ്പിച്ചു.\nകോൺസ്റ്റന്റൈൻ ചക്രവർത്തിയുടെ ഭരണകാലത്ത് ഇരുവരുടെയും ശരീരങ്ങൾ മറവു ചെയ്തിടത്ത് ഒരു പള്ളി സ്ഥാപിച്ചു. ഇവരുടെ തിരുശേഷിപ്പുകൾ സിറിയയിലെ നിട്രൻ താഴ്‌വരയിലുള്ള മേരീസ് ആശ്രമത്തിൽ സൂക്ഷിച്ചിരിക്കുന്നു. ഇവരുടെ രക്തസാക്ഷിത്വദിനം ജൂലൈ 15-ന് ആഘോഷിക്കുന്നു. കുര്യാക്കോസ് എന്ന പേരിന്റെ അർത്ഥം ‘കർത്താവിന്റെ’ എന്നാണ്.\nചരിത്രത്തിലെ ക്നാനായ കുടിയേറ്റം കൊടുങ്ങല്ലൂരിലേയ്ക്കു വന്നപ്പോൾ അവിടെ സ്ഥാപിക്കപ്പെട്ട മൂന്നു പള്ളികളിലൊന്ന് വി. കുര്യാക്കോസിന്റെ നാമത്തിലായിരുന്നു. ഈശോ, തന്റെ ശിഷ്യന്മാരെ വചനപ്രഘോഷണത്തിനായി ലോകത്തിന്റെ പല ഭാഗങ്ങളിലേയ്ക്കും അയച്ചു. വി. ജൂലിയറ്റിനെപ്പോലെയും കുര്യാക്കോസിനെപ്പോലെയും നമ്മളും സുവിശേഷത്തിന് സാക്ഷ്യം വഹിക്കണം.\n“ചെന്നായ്ക്കളുടെ ഇടയിലേയ്ക്ക് ചെമ്മരിയാടുകളെ എന്നപോലെ ഞാൻ നിങ്ങളെ അയയ്ക്കുന്നു. അതിനാൽ, നിങ്ങൾ സർപ്പങ്ങളെപ്പോലെ വിവേകികളും പ്രാവുകളെപ്പോലെ നിഷ്കളങ്കരുമായിരിക്കുവിൻ. മനുഷ്യരെ സൂക്ഷിച്ചുകൊള്ളുവിൻ; അവർ നിങ്ങളെ ന്യായാധിപസംഘങ്ങൾക്ക് ഏല്പിച്ചുകൊടുക്കും. തങ്ങളുടെ സിനഗോഗുകളിൽ വച്ച് അവർ നിങ്ങളെ മർദ്ദിക്കും. നിങ്ങൾ എന്നെപ്രതി നാടുവാഴികളുടെയും രാജാക്കന്മാരുടെയും സന്നിധിയിലേയ്ക്ക് നയിക്കപ്പെടും. അവിടെ അവരുടെയും വിജാതീയരുടെയും മുമ്പാകെ നിങ്ങൾ സാക്ഷ്യം നല്‍കും. അവർ നിങ്ങളെ ഏല്പിച്ചുകൊടുക്കുമ്പോൾ, എങ്ങനെ പറയണമെന്നോ എന്തു പറയണമെന്നോ നിങ്ങൾ ആകുലപ്പെടേണ്ടാ. നിങ്ങൾ പറയേണ്ടത് ആ സമയത്തു നിങ്ങൾക്കു നല്‍കപ്പെടും. എന്തെന്നാൽ, നിങ്ങളല്ല നിങ്ങളിലൂടെ നിങ്ങളുടെ പിതാവിന്റെ ആത്മാവാണു സംസാരിക്കുന്നത്” (മത്തായി 10:16-20).\n“ഒരു പട്ടണത്തിൽ അവർ നിങ്ങളെ പീഡിപ്പിക്കുമ്പോൾ മറ്റൊന്നിലേയ്ക്ക് ഓടിപ്പോകുവിൻ. സത്യമായി ഞാൻ നിങ്ങളോടു പറയുന്നു: മനുഷ്യപുത്രന്റെ ആഗമനത്തിനു മുമ്പ് നിങ്ങൾ  ഇസ്രായേലിലെ പട്ടണങ്ങളെല്ലാം ഇങ്ങനെ ഓടി പൂർത്തിയാക്കുകയില്ല” (മത്തായി 10:23).\n“ശരീരത്തെ കൊല്ലുകയും ആത്മാവിനെ കൊല്ലാൻ കഴിവില്ലാതിരിക്കുകയും ചെയ്യുന്നവരെ നിങ്ങൾ ഭയപ്പെടേണ്ടാ. മറിച്ച് ആത്മാവിനെയും ശരീരത്തെയും നരകത്തിനിരയാക്കാൻ കഴിയുന്നവനെ ഭയപ്പെടുവിൻ”(മത്തായി 10:28).\n“മനുഷ്യരുടെ മുമ്പിൽ എന്നെ ഏറ്റുപറയുന്നവനെ എന്റെ സ്വർഗ്ഗസ്ഥനായ പിതാവിന്റെ മുമ്പിൽ ഞാനും ഏറ്റുപറയും” (മത്തായി 10:32).\nഈ വചനങ്ങൾ നമ്മുടെ ക്രൈസ്തവജീവിതത്തിന് ശക്തിയേകട്ടെ. വി. ജൂലിയറ്റിന്റെയും വി. കുര്യാക്കോസിന്റെയും മാദ്ധ്യസ്ഥശക്തി നമ്മുടെ ക്രൈസ്തവജീവിതത്തിന് പ്രചോദനമാകട്ടെ.\nChristy Jacob 15 July, 2020 At 12:31 pm


congress considering tariq anwar for delhi chief | ദില്ലിയിലേക്ക് അധ്യക്ഷനായി താരിഖ് അന്‍വര്... ഹിന്ദി ഹൃദയഭൂമിയില് വന് മാറ്റങ്ങളുമായി കോണ്‍ഗ്രസ്! - Malayalam Oneindia\nദില്ലിയിലേക്ക് അധ്യക്ഷനായി താരിഖ് അന്‍വര്... ഹിന്ദി ഹൃദയഭൂമിയില് വന് മാറ്റങ്ങളുമായി കോണ്‍ഗ്രസ്!\nPublished: August 30 2019, 20:09 [IST]\nദില്ലി: ഗ്രൂപ്പ് വഴക്ക് നിര്‍ത്തി തിരഞ്ഞെടുപ്പ് അങ്കത്തിനൊരുങ്ങി കോണ്‍ഗ്രസ്. സംസ്ഥാന സമിതികളിലെ വേഗത്തിലുള്ള മാറ്റം ഇതിന്റെ തുടക്കമാണ്. അതേസമയം പാര്‍ട്ടിയില് ദുര്‍ബലമായെന്ന് കരുതിയിരുന്ന രാഹുല് ഗാന്ധിയുടെ നേതൃത്വത്തിലുള്ള യുവക്യാമ്പ് ഒരിക്കല് കൂടി ശക്തമാക്കുകയാണ്. രാഹുലിനെ നിര്‍ദേശപ്രകാരമാണ് പുതിയ നേതാക്കളെ സോണിയാ ഗാന്ധി നിയമിച്ചിരിക്കുന്നത്.\nകഴിഞ്ഞ ദിവസം ഹരിയാനയിലുണ്ടായ മാറ്റം ഇതിന്റെ തുടക്കമാണ്. അതേസമയം ദില്ലി, മധ്യപ്രദേശ്, മഹാരാഷ്ട്ര എന്നിവിടങ്ങളിലെ മാറ്റങ്ങളും രാഹുലിന് മുന്നിലുണ്ട്. അപ്രതീക്ഷിതമായി ജോതിരാദിത്യ സിന്ധ്യ പാര്‍ട്ടിയില് കലാപക്കൊടി ഉയര്‍ത്തിയത് മാത്രമാണ് കോണ്‍ഗ്രസിനുള്ള തലവേദന. അതേസമയം പാര്‍ട്ടിയിലെ വനിതാ വിംഗുകള് മോദി സര്‍ക്കാരിന്റെ ഫ്‌ളാഗ് ഷിപ്പ് പദ്ധതികളെ കുറിച്ച് പഠിക്കുകയും അതിലെ തട്ടിപ്പ് ജനങ്ങളിലെത്തിക്കുന്നതിനുള്ള നീക്കങ്ങളും തുടങ്ങിയിരിക്കുകയാണ്.\nരാഹുലിന് സംഘടനാ പ്രവര്‍ത്തനത്തിലുള്ള ചുമതല നേരത്തെ തന്നെ സോണിയ നല്‍കിയതാണ്. നിയമസഭാ തിരഞ്ഞെടുപ്പില് സംഘടനാ തലത്തില് രാഹുല് നടത്തിയ ഇടപെടലുകളാണ് വലിയ വിജയത്തിലേക്ക് കോണ്‍ഗ്രസിനെ നയിച്ചത്. ഇത്തവണയും അതേലക്ഷ്യമാണ് മുന്നിലുള്ളത്. മഹാരാഷ്ട്രയില് മറാത്ത് വാഡാ വോട്ടുകളും, കര്‍ഷക ദളിത് വോട്ടുകളും ലക്ഷ്യമിട്ടാണ് രാഹുലിന്റെ നീക്കം. മഹാരാഷ്ട്രയിലെ ജലവിതരണ പ്രശ്‌നം ഉന്നയിക്കാനായി ദിവസങ്ങള്‍ക്കുള്ളില് പ്രിയങ്ക ഗാന്ധിയും രാഹുലും നേരിട്ട് സംസ്ഥാനത്തെത്തും.\nഷീലാ ദീക്ഷിത് മരിച്ചതോടെ ദില്ലിയില് കോണ്‍ഗ്രസ് തീര്‍ത്തും ഇല്ലാതായ അവസ്ഥയിലാണ്. ദില്ലിയുടെ ചുമതലയുള്ള ജനറല് സെക്രട്ടറി പിസി ചാക്കോ പോരെന്ന വിലയിരുത്തലാണ് രാഹുലിനുള്ളത്. സോണിയാ ഗാന്ധിയുടെ താല്‍പര്യപ്രകാരമാണ് അദ്ദേഹം ദില്ലിയുടെ ചുമതല ഏറ്റെടുത്തത്. എന്നാല് ചാക്കോ സ്ഥാനമൊഴിയാന് താല്‍പര്യം പ്രകടിപ്പിച്ചിട്ടുണ്ട്്. പുതിയ അധ്യക്ഷന് രാഹുലിന്റെ അടുപ്പക്കാരനാവും. മിഷന് 36 എന്ന പദ്ധതിയും കോണ്‍ഗ്രസ് ഇവിടെ ആരംഭിക്കും.\nവരുന്നത് മുന് എന്‍സിപി നേതാവ്\nമുന് കേന്ദ്ര മന്ത്രി താരിഖ് അന്‍വറിനെ ദില്ലി അധ്യക്ഷനാക്കാനാണ് രാഹുല് ലക്ഷ്യമിടുന്നത്. അതേസമയം ദില്ലിയുടെ ചുമതലയുള്ള എഐസിസി സെക്രട്ടറിയാക്കാനും സാധ്യതയുണ്ട്. ഇത് രണ്ടുമാണ് രാഹുലിന്റെ മുന്നിലുള്ളത്. രണ്ടായാലും ദില്ലിയില് കാര്യങ്ങള് തീരുമാനിക്കുന്നത് താരിഖ് അന്‍വറായിരിക്കും. പടിഞ്ഞാറന് ദില്ലിയിലെ മുസ്ലീം വോട്ടുകളാണ് താരിഖ് അന്‍വറിനെ കൊണ്ടുവരാനുള്ള നീക്കത്തിന് പിന്നില്. എന്‍സിപിയില് നിന്ന് രാജിവെച്ചാണ് താരിഖ് അന്‍വര് കോണ്‍ഗ്രസില് എത്തിയത്.\nഅടുത്ത ലക്ഷ്യം യുപി\nഉത്തര്‍പ്രദേശിലെ ഉപതിരഞ്ഞെടുപ്പിനുള്ള ഒരുക്കങ്ങള് നിശബ്ദമായിട്ടാണ് കോണ്‍ഗ്രസ് ക്യാമ്പില് തയ്യാറാവുന്നത്. 8 സീറ്റുകളാണ് കോണ്‍ഗ്രസിന്റെ ടാര്‍ഗറ്റ്. പ്രിയങ്ക ഗാന്ധി ഓരോ മേഖലയിലെയും രാഷ്ട്രീയ സ്വാധീനം അളക്കാനുറച്ചിരിക്കുകയാണ്. ആര്‍പിഎന് സിംഗ്, ജിതിന് പ്രസാദ്, പ്രദീപ് ജെയിന്, രാജ്യസഭാ എംപിമാരായ പ്രമോദ് തിവാരി, പിഎല് പൂനിയ എന്നിവരാണ് പ്രിയങ്കയുടെ ടീമിലുള്ളത്. ഇവര് കഴിഞ്ഞ ദിവസം രാഹുല് ഗാന്ധിയുടെ വീട്ടില് യോഗം ചേര്‍ന്നിരുന്നു. ഒറ്റയ്ക്ക് മത്സരിക്കാനാണ് പാര്‍ട്ടിയുടെ തീരുമാനം.\nസംഘടനാ പ്രവര്‍ത്തനമാണ് പ്രിയങ്കയ്ക്ക് മുന്നിലുള്ള വെല്ലുവിളി. ജിതിന് പ്രസാദ് സംഘടനാ തലത്തിലെ ദുര്‍ബലാവസ്ഥ സംബന്ധിച്ച് പ്രിയങ്കയ്ക്ക് വിശദമായ റിപ്പോര്‍ട്ട് നല്‍കിയിട്ടുണ്ട്. ഓരോ നേതാവിനും ഓരോ മേഖലയുടെ ചുമതല നല്‍കിയാണ് പ്രിയങ്ക തിരഞ്ഞെടുപ്പിന് ഒരുങ്ങുന്നത്. മോദിയെ ആക്രമിക്കുന്നതിന് പകരം, സംസ്ഥാനത്തെ ഓരോ വിഷയവും, പ്രാദേശിക വിഷയങ്ങള് ഒന്നുപോലും ഒഴിവാക്കാതെ പ്രചാരണത്തില് കൊണ്ടുവരാനാണ് പ്രിയങ്കയുടെ നിര്‍ദേശം. അമേഠിയില് സംഘടനാ പ്രവര്‍ത്തനം ശക്തിപ്പെടുത്താനും നിര്‍ദേശമുണ്ട്.\nമധ്യപ്രദേശില് അനുനയ നീക്കം\nമധ്യപ്രദേശില് ജോതിരാദിത്യ സിന്ധ്യ വരുന്നതോടെ കോണ്‍ഗ്രസ് ശക്തിപ്പെടും. 25 എംഎല്‍എമാരുടെ പിന്തുണ സംസ്ഥാനത്ത് അദ്ദേഹത്തിനുണ്ട്. ഇത് ഇനിയും കൂടാനാണ് സാധ്യത. അതേസമയം മഹാരാഷ്ട്രയില് മുന് മന്ത്രി സതീഷ് ചതുര്‍വേദിയുടെ സസ്‌പെന്‍ഷന് പാര്‍ട്ടി റദ്ദാക്കിയിട്ടുണ്ട്. ഇത് തിരഞ്ഞെടുപ്പ് മുന്നില് കണ്ടാണ്. രാഹുല് ഗാന്ധിയാണ് ഇതിനുള്ള നിര്‍ദേശം നല്‍കിയത്. നാഗ്പൂര് മുനിസിപ്പല് കോര്‍പ്പറേഷന് തിരഞ്ഞെടുപ്പില് വിമത സ്ഥാനാര്‍ത്ഥികള്‍ക്ക് വേണ്ടി പ്രചാരണം നടത്തിയതിനാണ് വിലക്ക് നേരിട്ടിരുന്നത്.\ncongress delhi bjp sonia gandhi rahul gandhi കോണ്‍ഗ്രസ് ദില്ലി രാഹുല് ഗാന്ധി\ncongress considering tariq anwar for delhi chief\nStory first published: Friday, August 30, 2019, 20:09 [IST]


കൈ പൊള്ളാതെ ഓഹരി വിപണിയില് എങ്ങനെ നിക്ഷേപിക്കാം Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nകൈ പൊള്ളാതെ ഓഹരി വിപണിയില് എങ്ങനെ നിക്ഷേപിക്കാം\n: സ്വന്തം ലേഖകന് in Economy, ഓഹരി, സമ്പാദ്യം\non May 18, 2014\tഓഹരിവിപണിയില് പണം നിക്ഷേപിക്കുന്നത് നല്ല ഒരു സമ്പാദ്യമാണ്. എന്നാല് ഓഹരിവിപണിയെക്കുറിച്ച് നന്നായി പഠിക്കാതെ പണം നിക്ഷേപിച്ചാല് കൈ പൊള്ളുകയും ചെയ്യും. എന്തൊക്കെയാണ് ഓഹരി വിപണിയില് നിക്ഷേപിക്കുമ്പോള് ശ്രദ്ധിക്കേണ്ട കാര്യങ്ങള്? മറ്റുള്ളവര് പറയുന്നത് കേട്ട് പണം നിക്ഷേപിക്കാതിരിക്കുക എന്നതാണ് ആദ്യമായി ചെയ്യേണ്ട കാര്യം. നിങ്ങള് തെരഞ്ഞെടുക്കാന് ഉദ്ദേശിക്കുന്ന ഒഹരിയെക്കുറിച്ച് നന്നായി പഠിച്ച് നഷ്ടം വരില്ലെന്ന് ഉറപ്പാക്കിയ ശേഷം മാത്രം ഓഹരി വാങ്ങുക.\nഇന്ന് നിക്ഷേപിച്ചാല് നാളെ തന്നെ ലാഭം കിട്ടുമെന്ന് പ്രതീക്ഷിക്കരുത്. ലാഭം നേടാന് അല്പ്പം കാത്തിരുപ്പ് ആവശ്യമാണ്. ഓഹരി വിപണിയില് വിവിധ കമ്പനികളുടെ കയറ്റിറക്കങ്ങള് സസൂഷ്മം നിരീക്ഷിക്കുക ആവശ്യമെങ്കില് ഈ മേഖലയിലെ വിടഗ്ദന്‍മാരുടെ ഉപദേശം തേടുക. ഓഹരി വിപണി അഡ്വൈസര്‍മാറായി പ്രവര്‍ത്തിക്കുന്നവര്‍ക്ക് മാന്യമായ കമ്മീഷന് നല്‍കിയാല് ലാഭം കൊണ്ടുവരുന്ന ഓഹരികള് ഏതൊക്കെയെന്ന് അവര് നിര്‍ദ്ദേശം നല്കും. ഓഹരി വിപണിയില് തകര്‍ച്ച ഉണ്ടാകുമ്പോള് നല്ല കമ്പനികളുടെ ഓഹരി വാങ്ങുക. ഇവ പിന്നീട് മുന്നേറ്റമുണ്ടാകുമ്പോള് വിറ്റഴിക്കുക.\nചെറിയ തകര്‍ച്ചയുടെ പേരില് സ്വന്തം പേരിലുള്ള മുഴുവന് ഓഹരികളും വില്ക്കരുത്. ഇവ പിന്നീട് വളര്‍ച്ച നേടുകയും ലാഭം കൊണ്ടുവരികയും ചെയ്യുമെന്ന് ഓര്‍ക്കുക. സെബിയില് രജിസ്റ്റര് ചെയ്ത സ്‌റ്റോക്ക് ബ്രോക്കര്/സബ് ബ്രോക്കര്/ഫ്രാഞ്ചൈസി എന്നിവ വഴി മാത്രം ഓഹരി ഇടപാട് നടത്താന് ശ്രദ്ധിക്കുക. കടം വാങ്ങി നിക്ഷേപിക്കാന് ശ്രമിക്കരുത്. ഇത് കൂടുതല് കടക്കെണിയിലേക്ക് തള്ളിവിടുമെന്ന് ഓര്‍ക്കുക. കേട്ടിട്ട് പോലുമില്ലാത്ത കമ്പനികളുടെ ഓഹരികളില് നിക്ഷേപിക്കരുത്.\nറിലയന്‍സ് പോലെയുള്ള കമ്പനികളുടെ ഓഹരികള് സ്ഥിരമായി നേട്ടം കൊയ്യുന്ന കമ്പനികളാണെന്ന് ഓര്‍ക്കുക. നിങ്ങള് ഷോപ്പിംഗ് നടത്തുമ്പോള് കൂടുതല് വില്‍പ്പനയുല്ല ഉല്‍പ്പന്നങ്ങള് ഏതൊക്കെയെന്ന് ശ്രദ്ധിക്കുക. കൂടുതല് ആളുകള് വാങ്ങിക്കൂട്ടുന്ന ജനപ്രിയ ഉല്‍പ്പന്നങ്ങള് നിമ്മിക്കുന്ന കമ്പനികളുടെ ഓഹരികള് ലാഭം നേടിത്തരുമെന്നു തീര്‍ച്ചയാണ്. ഇന്ത്യയില് ഹിന്ദുസ്ഥാന് ലിവര്, ഐടിസി തുടങ്ങിയ കമ്പനികള് ഉദാഹരണം.\nHow to invest in stock market without risk


‘ദേശീയ ചിന്തയുടെ അടിസ്ഥാനം മനുഷ്യത്വം’; കെ എൻ എ ഖാദർ ഉജ്വലമായ വ്യക്തിത്വം; കുമ്മനം രാജശേഖരൻ | Reporter Kerala\n‘ദേശീയ ചിന്തയുടെ അടിസ്ഥാനം മനുഷ്യത്വം’; കെ എൻ എ ഖാദർ ഉജ്വലമായ വ്യക്തിത്വം; കുമ്മനം രാജശേഖരൻ\nPosted by reporala | Jun 23, 2022 | Kerala | 0\nനുഷ്യത്വത്തിന്റെ ഉദാത്ത മൂല്യം ഉയർത്തിപ്പിടിക്കുന്നയാളാണ് കെ എൻ എ ഖാദറെന്ന് ബി.ജെ.പി. നേതാവ് കുമ്മനം രാജശേഖരൻ. ദേശീയ ചിന്തയുടെ അടിസ്ഥാനം മനുഷ്യത്വമാണ്. കെ എൻ എ ഖാദർ ഉയർത്തിപ്പിടിക്കുന്നത് ദേശീയ താത്പര്യമാണ്. വിഷയം വിവാദമാക്കേണ്ട യാതൊരു കാര്യവുമില്ല. വിവാദമാക്കുന്നത് അവരവരുടെ നിക്ഷിപ്‌ത താത്‌പര്യമാണ്. കെ എൻ എ ഖാദർ അങ്ങേയറ്റം ഉജ്വലമായ വ്യക്തിത്വമാണെന്നും കുമ്മനം രാജശേഖരൻ പറഞ്ഞു. ദേശീയ താത്പര്യങ്ങൾക്ക് മതമില്ല, വർഗീയതയില്ല, അതിൽ ജാതിമത വർഗ ഭേദ വർണ ചിന്തകളൊന്നും ഇല്ല. ദേശീയ ചിന്തയുടെ അടിസ്ഥാനം മനുഷ്യത്വമാണ്. മനുഷ്യത്വത്തിന്റെ ഉദാത്ത മൂല്യം ഉയർത്തിപ്പിടിക്കുന്നയാളാണ് കെ എൻ എ ഖാദർ. അതുകൊണ്ട് അദ്ദേഹം നടത്തുന്ന ഏത് നല്ല കാര്യങ്ങൾക്കും ബിജെപി ഒപ്പമുണ്ടാകുമെന്നും കുമ്മനം രാജശേഖരൻ പറഞ്ഞു.\nആര്.എസ്.എസിനോട് സഹകരിക്കുന്നത് ലീഗ് നയമല്ലെന്ന് ജനറൽ സെക്രട്ടറി പി.എം.എ സലാം. കെ.എൻ.എ ഖാദറിനെതിരെ നടപടി വേണമോയെന്ന കാര്യം വിശദീകരണം കേട്ടശേഷം തീരുമാനിക്കും. സാദിഖലി തങ്ങൾ നടത്തുന്നത് മതസൗഹാർദ പരിപാടിയാണ് ഇതിൽ ആർഎസ്എസുകാരെ വിളിക്കാറില്ലെന്നും പി എം എ സലാം പറഞ്ഞു.\nഎം.എം മണിക്കെതിരെയുള്ള പി.കെ ബഷീറിന്റെ പ്രസംഗം ശ്രദ്ധയിൽപെട്ടില്ലെന്നും പി.എം.എ സലാം പറഞ്ഞു. ഒരു പരിപാടിക്ക് ക്ഷണിച്ചാൽ അതിനെക്കുറിച്ച് മനസിലാക്കണം. കെ.എൻ.എ ഖാദർ നൽകിയ വിശദീകരണത്തിലും ആക്ഷേപമുണ്ട്. ആർ.എസ്.എസിനെക്കുറിച്ച് മുസ്ലിം ലീഗിന് വ്യക്തമായ കാഴ്ചപ്പാടുണ്ട്. ഇന്ത്യയുടെ സമാധാനം കെടുത്താൻ ശ്രമിക്കുന്നവരാണവർ, ഇപ്പോഴും അനുഭവിച്ചുകൊണ്ടിരിക്കുന്നു. ആർ.എസ്.എസുമായി ഒരുനിലക്കും സഹകരിക്കാൻ പാടില്ലെന്ന പഴയ നിലപാടിൽ ഒരുമാറ്റവുമില്ലെന്നും പി.എം.എ സലാം പറഞ്ഞു.\nPreviousഅഭയ കേസ് പ്രതികൾക്ക് ജാമ്യം; ഫാ. തോമസ് കോട്ടൂരും സിസ്റ്റർ സെഫിയും പുറത്തേക്ക്\nNextലോകത്ത് ഏറ്റവും മികച്ച ജീവിതനിലവാരമുള്ള പട്ടണമായി വിയന്ന\nമക്കളെ ഉപേക്ഷിച്ച് ഫേസ്ബുക്ക് വഴി പരിചയപ്പെട്ട യുവാവിനൊപ്പം ഒളിച്ചോടി ; രണ്ട് യുവതികൾ അറസ്റ്റിൽ\nകൂടല്‍മാണിക്യം ക്ഷേത്രത്തിെന്‍റ കിഴക്കേ ഗോപുരനട ലോകോത്തര നിലവാരത്തിലേക്ക്\nപ്ലസ് വണ് പ്രവേശനത്തിനുള്ള ഓണ്‍ലൈന് അപേക്ഷ തീയതി നീട്ടി


സിംഹങ്ങളെ വേട്ടയാടി ബൈക്ക് യാത്രികർ; ഗിർ വനത്തിലെ ദൃശ്യങ്ങൾ പുറത്ത്\nഗുജറാത്തിലെ ഗിർ വന്യമൃഗ സങ്കേതത്തിൽ യുവാക്കൾ സിംഹങ്ങളെ വേട്ടയാടുന്നതിന്‍റെ ദൃശ്യങ്ങൾ പുറത്ത്. രണ്ടു ബൈക്കുകളിലായെത്തിയ നാലുപേർ സിംഹങ്ങളെ ഓടിക്കുന്നതിന്‍റെ ദൃശ്യങ്ങളാണ് എൻഡിടിവി പുറത്തുവിട്ടത്.\nമണ്‍വഴിയിലൂടെയാണ് സിംഹങ്ങളെ ബൈക്ക് യാത്രികർ പിന്തുടർന്ന് ഓടിക്കുന്നത്. ഒരു പെണ്‍സിംഹവും ഒരു ആണ്‍സിംഹവുമാണ് വേട്ടയാടപ്പെടുന്നത്. ഗുജറാത്തി ഭാഷയിൽ യുവാക്കൾ സംസാരിക്കുന്നതും 34 സെക്കൻഡ് ദൈർഘ്യമുള്ള വീഡിയോയിൽ വ്യക്തമാണ്.\nസൗരാഷ്ട്ര മേഖലയിലെ അംറേലി ജില്ലയിൽനിന്നുള്ള വീഡിയോയാണ് ഇപ്പോൾ പുറത്തുവന്നിട്ടുള്ളതെന്നാണു സൂചന. സമൂഹ മാധ്യമങ്ങളിൽ വീഡിയോ വൈറലായതിനെ തുടർന്ന് സംഭവത്തിൽ ഗുജറാത്ത് വനംവകുപ്പ് അന്വേഷണം പ്രഖ്യാപിച്ചു.\nബൈക്കിന്‍റെ രജിസ്ട്രേഷൻ നന്പർ വീഡിയോയിൽ കാണാൻ കഴിയും. രാജ്കോട്ട് സ്വദേശികളുടെ ബൈക്കാണ് ഇതാണെന്നാണു സൂചന. ജൂണിൽ ഒരു സിംഹക്കുട്ടിയെ കുറച്ചുപേർ കാറിൽ പിന്തുടരുന്നതിന്‍റെ ദൃശ്യങ്ങൾ പുറത്തായിരുന്നു.


കാലിഫോർണിയയെ വിഴുങ്ങി കാട്ടുതീ; ഒമ്പത് പേർ മരിച്ചു, ഒന്നരലക്ഷം പേരെ മാറ്റിപ്പാർപ്പിച്ചു |\nകാലിഫോർണിയയിൽ കാട്ടുതീയിൽ9പേർ മരിച്ചു. കാലിഫോർണിയയുടെ ചരിത്രത്തിലെ ഏറ്റവും വലിയ തീപിടിത്തമെന്നാണ് അധികൃതർ വിശേഷിപ്പിച്ചത്. ആയിരക്കണക്കിന് വന്യമൃഗങ്ങൾ ചത്തൊടുങ്ങി. 70,000 ഏക്കറും രണ്ടായിരത്തിലധികം കെട്ടിടങ്ങളും കത്തിനശിച്ചു.\nഒന്നരലക്ഷമാളുകളെ പ്രദേശത്ത് നിന്നും മാറ്റിപ്പാർപ്പിച്ചിട്ടുണ്ട്. രാജ്യത്തിന്റെ വിവിധയിടങ്ങളിൽ നിന്നുള്ള രക്ഷാപ്രവർത്തകർ അപകടസ്ഥലത്തേക്ക് എത്തിക്കൊണ്ടിരിക്കുകയാണ്. മാലിബു നഗരത്തിലെ പാതയോരത്ത് അടക്കം തീ പടർന്നു. ഹോളിവുഡ് താരങ്ങളായ കിം കർദാഷിയാൻ, ഗായിക ലേഡി ഗാഗ, സംവിധായകൻ ഗില്ലെർമോ ഡെൽ ടോറോ എന്നിവരെയെല്ലാം മേഖലയിൽ നിന്ന് മാറ്റിപ്പാർപ്പിച്ചിട്ടുണ്ട്.\n← മാപ്പ് പറഞ്ഞതുകൊണ്ട് തില്ലങ്കേരിയുടേത് ആചാര ലംഘനം അല്ലാതാകില്ലെന്ന് പത്മകുമാർ\nഅടുത്തത് രജനികാന്ത്; 2.O റിലീസ് ദിവസം പുറത്തുവിടുമെന്ന് തമിൾ റോക്കേഴ്‌സ് →


dileep in jadajiyammaavan temple | നിറകണ്ണോടെ നീതി തേടി; ദിലീപ് വീണ്ടും ജഡ്ജിയമ്മാവന് ക്ഷേത്രത്തിലെത്തി - Malayalivartha.com Widgets Magazine\nനിറകണ്ണോടെ നീതി തേടി; ദിലീപ് വീണ്ടും ജഡ്ജിയമ്മാവന് ക്ഷേത്രത്തിലെത്തി\n12 MARCH 2019 02:02 PM IST\nദിലീപ് വീണ്ടും ജഡ്ജിയമ്മാവന് കോവിലിലെത്തി. നടി ആരകമിക്കപ്പെട്ട കേസില് പ്രതിയായ ദിലീപ് ഇത് മൂന്നാം തവണയാണ് ക്ഷേത്രത്തിലെത്തുന്നത്. ഇതിനു മുന്‍പ് ദിലീപിന്റെ സഹോദരനുള്‍പ്പെടെയുള്ളവര് പലതവണ ദിലീപിനായി ഇവിടെയെത്തിയിട്ടുണ്ട്.\nനീതി തേടി കോടതിക്കു മുന്നിലെത്തുന്നവര്‍ക്കും വ്യവഹാരങ്ങളില് തീര്‍പ്പാകാതെ ബുദ്ധിമുട്ടുന്നവര്‍ക്കും ആശ്രയമായി മാറുന്ന ജഡ്ജിയമ്മാവന് കോവില്. ഇവിടെയെത്തി പ്രാര്‍ഥിച്ചാല് ഫലസിദ്ധിയുണ്ടാകുമെന്നാണ് വിശ്വാസം.\nനടിയെ അക്രമിച്ച കേസില് കുറ്റാരോപിതനായ നടന് ദിലീപ് ജഡ്ജിയമ്മാവനെ കണ്ട് അനുഗ്രഹം തേടിയപ്പോഴൊക്കെ വാര്‍ത്തകളും മുറപോലെ പിന്നാലെയെത്തിയിരുന്നു. ഇപ്പോഴിതാ കോട്ടയം പൊന്‍കുന്നത്തുള്ള ചെറുവള്ളിയിലെ ജഡ്ജിയമ്മാവന് കോവിലില് നിറകണ്ണുകളോടെ എത്തി വഴിപാടുകള് നടത്തിയെന്നതാണ് പുതിയ വാര്‍ത്ത. താരം എത്തിയ വാര്‍ത്ത പരന്നതോടെ വന് ജനക്കൂട്ടം ക്ഷേത്രം വളഞ്ഞു. തന്നെ കാണാന് എത്തിയവരോട് സൗഹൃദത്തോടെ പെരുമാറിയ ദിലീപ് ആവശ്യപ്പെട്ടവര്‍ക്കൊപ്പം സെല്‍ഫിയെടുക്കാനും നിന്നുകൊടുത്തു.\nദിലിപിന്റെ സന്ദര്‍ശനത്തിനും മുന്നേ നീതി തേടിയെത്തിയ സെലിബ്രിറ്റികളുടെ നീണ്ട നിരയും അവരുടെ വ്യവഹാര കഥയും പങ്കുവയ്ക്കാനുണ്ട് ഈ ജഡ്ജിയമ്മാവന് കോവിലിന്. പ്രശസ്തരായ അഭിഭാഷകരും ന്യായാധിപന്മാരും മാത്രമല്ല, രാഷ്ട്രീയ, സാമൂഹ്യം കായിക രംഗത്തെ പ്രമുഖര് നിയമവഴികളില് നീതി തേടി ഇവിടെ എത്താറുണ്ട്. ശ്രീശാന്ത്, ശാലു മേനോന്, സരിത എസ്.നായര് എന്നിവര് ഇവിടെ മുന്‍പ് വഴിപാടുകള് നടത്തിയിട്ടുണ്ട്.\nമേയ് മുപ്പത്തിയൊന്നിനായി സുമ കാത്തിരിക്കുന്നു; വര്‍ഷങ്ങളായി മനസില് കൊണ്ടുനടക്കുന്ന ആഗ്രഹം; വൃക്കരോഗിയായ സുനിതയുടെ ദുരിതത്തിന് സാന്ത്വനമായി സുമയുടെ 'വൃക്ക ദാനം' (39 minutes ago)\nവിവാദ ഫെയ്‌സ്ബുക്ക് പോസ്റ്റിട്ട ധനമന്ത്രി തോമസ് ഐസക്കിനെതിരെ ബിജെപി സംസ്ഥാന പ്രസിഡന്റ് അഡ്വ.പി.എസ്. ശ്രീധരന്‍പിള്ള; തെറ്റിദ്ധാരണയുടെ പുറത്തിട്ട പോസ്റ്റിന്റെ പേരിൽ നിയമനടപടി വേണ്ടെന്ന് ഐസക്കിന്റെ സുഹൃത (43 minutes ago)\nസി.പി.എം പ്രവര്‍ത്തകനെ ബോംബെറിഞ്ഞ് കൊലപ്പെടുത്തിയ കേസില് അഞ്ച് ആര്.എസ്.എസ് പ്രവര്‍ത്തകര് കുറ്റക്കാരെന്ന് കോടതി. ആര്.എസ്.എസ് നേതാവ് വത്സന് തില്ലങ്കേരിയെ കോടതി വെറുതെ വിട്ടു (51 minutes ago)\nകല്‍പ്പറ്റയിൽ കാട്ടാനയുടെ ആക്രമണത്തില് യുവാവ് കൊല്ലപ്പെട്ടു (54 minutes ago)\n"പ്രതിപക്ഷത്തിന് പരാജയഭീതി"; വോട്ടിംഗ് യന്ത്രങ്ങളെ കുറിച്ച് പരാതിപറയുന്നത് ജനങ്ങളിൽ വിശ്വാസമില്ലാത്തത് കൊണ്ടാണെന്ന് ബിജെപി (3 hours ago)


ഇതര സംസ്ഥാന തൊഴിലാളിയുടെ മൃതദേഹം ചാക്കിൽ കെട്ടി മണലിൽ താഴ്ത്തിയ നിലയിൽ\nഎറണാകുളം : ഇതര സംസ്ഥാന തൊഴിലാളിയുടെ മൃതദേഹം ചാക്കിൽ കെട്ടി മണലിൽ താഴ്ത്തിയ നിലയിൽ കണ്ടെത്തി. കോലഞ്ചേരി പൂതൃക്കയിലെ ഹോളോ ബ്രിക്സ് കമ്പനിയിൽ ആണ് അന്യസംസ്ഥാന തൊഴിലാളിയെ കൊലപ്പെടുത്തി ചാക്കിലാക്കി മണലിനുള്ളിൽ ഒളിപ്പിച്ച നിലയിൽ കണ്ടെത്തിയത്. അസം സ്വദേശി രാജാദാസ് ആണ് കൊല്ലപ്പെട്ടത്. പ്രതി ബംഗാളിലെ മുർഷിദാബാദ് സ്വദേശി ദിപെൻ കുമാർ ദാസ് ഒളിവിൽ എന്ന് പോലീസ് രാവിലെയാണ് മൃതദേഹം കണ്ടെത്തിയത്. പൊലീസ് സ്ഥലത്തെത്തി മൃതദേഹം പോസ്റ്റുമോർട്ടത്തിനായി മാറ്റി. അന്വേഷണവും തുടങ്ങിയിട്ടുണ്ട്\nഅക്രമത്തില് പരുക്കേറ്റയാളെ അക്രമി ആശുപത്രിയില് തീകൊളുത്തി കൊല്ലാന് ശ്രമിച്ചു\nആക്രമണത്തില് പരുക്കേറ്റ് ആശുപത്രിയില് ചികിത്സ തേടിയയാളെ പിന്തുടര്‍ന്നെത്തിയ അക്രമി ആശുപത്രിയില് വച്ച് തീ കൊളുത്തി കൊല്ലാന് ശ്രമിച്ചു. മധ്യപ്രദേശിലെ സാഗറിലെ ജില്ലാ ആശുപത്രിയില് വ്യാഴാഴ്ചയാണ് സംഭവം. ഇതിന്റെ സിസിടിവി ദൃശ്യങ്ങള് പുറത്തുവന്നു. ഗുരുതരമായി പൊള്ളലേറ്റ ദാമോദര് കോരി എന്നയാള് മെഡിക്കല് കോളജ് ആശുപത്രിയില് ചികിത്സയിലാണ്. സംഭവവുമായി ബന്ധപ്പെട്ട് മിലന് മച്ചെ രാജക് എന്നയാളെ അറസ്റ്റ് ചെയ്തു. സംഭവത്തിനു മണിക്കൂറുകള്‍ക്കു മുമ്പ് ദാമോദറിനെ മിലന് ആക്രമിച്ചു പരുക്കേല്‍പ്പി...\nകാമുകന്റെ സഹായത്തോടെ ഭർത്താവിനെ കൊന്ന് കുഴിച്ചുമൂടി\nമുംബൈ : കാമുകന്റെ സഹായത്തോടെ ഭർത്താവിനെ കൊന്ന് മുറിയിൽ കുഴിച്ചു മൂടിയ 28കാരിയെ പൊലീസ് പിടികൂടി. മുംബൈയിലെ ദഹിസറിനടുത്ത് 12 ദിവസങ്ങൾക്ക് മുൻപാണ് കൊലപാതകം നടന്നത്. മൂർച്ചയേറിയ ആയുധം ഉപയോഗിച്ച് ഭർത്താവ് റയീസ് ഷേഖിന്റെ കഴുത്ത് മുറിച്ചാണ് ഭാര്യ റഷീദ ഷേഖ് കൊലപാതകം നടത്തിയത്. റഷീദയുടെയും റയീസിന്റെയും പ്രായപൂർത്തിയാകാത്ത മകളുടെ മുന്നിൽ വച്ചാണ് കൊലപാതകം നടത്തിയത്. കൊലപാതകത്തിന് പിന്നാലെ മൃതദേഹംഇവരുടെ കിടപ്പുമുറിയിൽ തന്നെ കുഴിച്ചു മൂടി. കാമുകൻ അമിത്തിന്റെ സഹായത്തോടെയാണ് റഷീദ ഭർത്താവ് റയീസ...\nതിരുവനന്തപുരം : തിരുവനന്തപുരം ആര്യനാട്ട് ഭര്‍ത്താവിനെ ഭാര്യയും കാമുകനും ചേര്‍ന്ന് കുത്തികൊലപ്പെടുത്തി. അരുണാണ് കൊല്ലപ്പെട്ടത്. ഇന്നലെ രാത്രിയായിരുന്നു കൊലപാതകം. ഭാര്യ അഞ്ജുവിനെയും കാമുകന് ശ്രീജുവിനെയും പൊലീസ് അറസ്റ്റ് ചെയ്തു. ഇന്നലെ രാത്രിയാണ് നാടിനെ നടുക്കിയ സംഭവം നടന്നത്. അരുണും ഭാര്യ അഞ്ജുവും പിണങ്ങി താമസിക്കുകയായിരുന്നു. അഞ്ജുവും കാമുകന് ശ്രീജുവും ഒന്നിച്ച് ജീവിക്കാന് നേരത്തെ തീരുമാനിച്ചിരുന്നു. എന്നാല് അരുണ് ഈ ബന്ധം എതിര്‍ത്തിരുന്നു. അന്നുമുതല് തന്നെ ഇവര് കൊലപാതകം ആസൂത്ര...\nകോഴിക്കോട് ഭാര്യയെ ഭർത്താവ് തലയ്ക്ക് അടിച്ച് കൊന്ന സംഭവം ; സംശയ രോഗമെന്ന് പ്രാഥമിക നിഗമനം.\nകോഴിക്കോട് : കോഴിക്കോട് അത്തോളിയില് ഭാര്യയെ ഭർത്താവ് തലയ്ക്ക് അടിച്ച് കൊന്നു. കൊടക്കല്ല് വടക്കേ ചങ്ങരോത്ത് ശോഭനയാണ് മരിച്ചത്. കൊലപാതകത്തിന് ശേഷം ഭര്‍ത്താവ് കൃഷ്ണന്(54) ജീവനൊടുക്കി. സംശയ രോഗമാണ് കൊലപാതകത്തിന് പ്രേരിപ്പിച്ചതെന്നാണ് പൊലീസിന്‍റെ പ്രാഥമിക നിഗമനം. കൊലപാതക്കത്തിന് ശേഷം ഭർത്താവ് കൃഷ്‌ണൻ ഒളിവിൽ പോയി. പിന്നീട് പൊലീസ് നടത്തിയ അന്വേഷണത്തിലാണ് കൃഷ്ണനെ ജീവനൊടുക്കിയ നിലയില് കണ്ടെത്തിയത്.\nപൊറോട്ട കഴിച്ചതിനെ തുടർന്നുള്ള വാക്ക് തര്‍ക്കം ; യുവാവിനെ അടിച്ചുകൊന്നു\nകോയമ്പത്തൂര് : പൊറോട്ടയെടുത്തു കഴിച്ചതിനെ തുടർന്നുണ്ടായ വാക് തര്‍ക്കത്തില് കൊലപാതകം. തൊഴിലാളിയുടെ മർദനമേറ്റാണ് കൊയമ്പത്തൂരില് യുവാവ് മരിച്ചത്. കോയമ്പത്തൂര് ഇടയർപാളയം ശിവാജി കോളനി ശിവകാമി നഗറിൽ ജയകുമാറിനെ(25) കൊലപ്പെടുത്തിയ തടാകം റോഡിലെ തൊഴിലാളി വെള്ളിങ്കിരി(51) യെ പൊലീസ് അറസ്റ്റ് ചെയ്തു. ജയകുമാറും കൂട്ടുകാരും തടാകത്തെ ഇഷ്ടിക കളത്തിൽ മദ്യപിക്കുമ്പോഴാണ് സമീപത്തെ താമസ സ്ഥലത്തിരുന്ന് വെള്ളിങ്കിരി പൊറോട്ട കഴിക്കുന്നത് കണ്ടത്. ജയകുമാർ വെള്ളിങ്കിരിയുടെ അനുവാദമില്ലാതെ അയാളുടെ പാത്രത്തിൽ നിന...\nസ്വത്തിന് വേണ്ടി അമ്മയെ കൊലപ്പെടുത്തി ; മകനും മരുമകളും അറസ്റ്റിൽ\nകൊല്ലം : കൊല്ലത്ത് സ്വത്തിന് വേണ്ടി അമ്മയെ മകനും മരുമകളും ചേർന്ന് കൊലപ്പെടുത്തി. ഇരുവരേയും പൊലീസ് അറസ്റ്റ് ചെയ്തു. കൊല്ലം ചവറ തെക്കുംഭാഗത്താണ് സംഭവം. തെക്കുംഭാഗം ഞാറമ്മൂട് സ്വദേശിനി ദേവകി (75) മരിച്ചത് ഈ മാസം ഒന്നിനാണ്. ദേവകിയെ കൊന്നത് മകൻ രാജേഷും ഭാര്യ ശാന്തിനിയും ചേർന്നാണെന്ന് പൊലീസ് പറഞ്ഞു. ദേവകിയെ ശ്വാസം മുട്ടിച്ച് കൊല്ലുകയായിരുന്നു എന്ന് പൊലീസ് പറഞ്ഞു. വീടും പുരയിടവും സ്വന്തമാക്കാനായിരുന്നു കൊലപാതകം. ഇരുവരെയും പൊലീസ് അറസ്റ്റ് ചെയ്തു.\nപാലക്കാട് ആറു വയസുകാരനെ അമ്മ കഴുത്തറുത്ത് കൊന്നു\nപാലക്കാട്: ആറു വയസുകാരനെ അമ്മ കഴുത്തറുത്ത് കൊന്നു. പാലക്കാട് നഗരത്തിനു അടുത്ത് പൂളക്കാട് ആണ് സംഭവം. ആമിൽ എന്ന ആറു വയസുകാരനാണ് കൊല്ലപ്പെട്ടത്. അമ്മ ഷാഹിദയെ പാലക്കാട് സൗത്ത് പൊലീസ് കസ്റ്റഡിയിലെടുത്തു. പുലർച്ചെ നാല് മണിയോടെ വീട്ടിലെ കുളിമുറിയിൽ വച്ച് അമ്മ മകനെ കഴുത്തറുത്ത് കൊലപ്പെടുത്തുകയായിരുന്നു. കൊലപാതകത്തിന് ശേഷം ഇവർ തന്നെ ആണ് പൊലീസിനെ വിവരമറിയിച്ചത്.\nതമിഴ്‌നാട്ടില് മലയാളി യുവാവിനെ ജനക്കൂട്ടം അടിച്ചുകൊന്നു\nചെന്നൈ : തമിഴ്‌നാട്ടില് മലയാളി യുവാവിനെ ജനക്കൂട്ടം അടിച്ചുകൊന്നു. തമിഴ്‌നാട്ടിലെ തിരുച്ചിറപ്പള്ളിയില് മലയാളി യുവാവിനെ മോഷ്ടാവെന്ന് ആരോപിച്ചാണ് ജനക്കൂട്ടം അടിച്ചുകൊന്നത്. തിരുവനന്തപുരം മലയന്‍കീഴ് സ്വദേശി ദീപു (25) വാണ് കൊല്ലപ്പെട്ടത്. സുഹൃത്ത് അരവിന്ദ് പരിക്കുകളോടെ ആശുപത്രിയില് ചികിത്സയിലാണ്. തിരുച്ചിറപ്പള്ളിക്ക് സമീപം അല്ലൂരിലാണ് സംഭവം.മോഷ്ടാക്കളെന്ന് ആരോപിച്ച് ഒരു സംഘം ഗ്രാമവാസികള് ഇരുവരേയും ആക്രമിക്കുകയായിരുന്നു. വീട് കുത്തിത്തുറന്ന് മോഷ്ടിക്കാന് ശ്രമിച്ചുവെന്നാരോപിച്ചാണ് ജനക്ക...\nമദ്യപിച്ചെത്തിയ മകൻ അമ്മയെ തലക്കടിച്ച് കൊന്നു\nആലപ്പുഴ : അമ്മയെ തലക്കടിച്ച് കൊന്നകേസിൽ മകൻ അറസ്റ്റിൽ. വാടയ്ക്കൽ വട്ടത്തിൽ ക്ലീറ്റസിൻ്റെ ഭാര്യ ഫിലോമിനയെ (65) കൊന്നകേസിൽ മകൻ സുനീഷാണ് (37) അറസ്റ്റിലായത്. ഈമാസം അഞ്ചിന് രാത്രി 8.30നായിരുന്നു കേസിനാസ്പദമായ സംഭവം. മദ്യപിച്ചെത്തിയ സുനീഷ് അമ്മയുമായി വഴക്കിട്ടശേഷം വീടുപണിക്കായി ഉപയോഗിച്ചിരുന്ന ഉലക്കയുടെ മുറിച്ച കഷ്ണമെടുത്ത് തലക്കടിക്കുകയായിരുന്നുവെന്ന് പൊലീസിന് മൊഴി നൽകി. എന്നാൽ, അടുക്കളയിലെ ജോലിക്കിടെ സാധനം എടുക്കുന്നതിനിടെ കൊരണ്ടിപ്പലക തലയിൽവീണ് ഗുരുതരപരിക്കേറ്റതായാ...\nMore News in crime


PF പലിശ നിരക്ക് ഉയരുമോ? നിർണായക തീരുമാനം അടുത്ത മാസം – News18 Malayalam\nPF പലിശ നിരക്ക് ഉയരുമോ? നിർണായക തീരുമാനം അടുത്ത മാസം\nEPFO Update: 2020-21 സാമ്പത്തിക വര്‍ഷത്തില് പിഎഫ് നിക്ഷേപങ്ങള്‍ക്ക് 8.5 ശതമാനം പലിശ നിരക്കാണ് ഇപിഎഫ്ഒ ബോര്‍ഡ് അന്തിമമാക്കിയത്.\nLast Updated : February 14, 2022, 22:27 IST\n2021-2022ൽ ജീവനക്കാരുടെ നിക്ഷേപങ്ങൾക്ക് നൽകേണ്ട പലിശനിരക്ക് സംബന്ധിച്ച തീരുമാനം എംപ്ലോയീസ് പ്രോവിഡന്റ് ഫണ്ട് (EPFO) പലിശ നിരക്ക് അടുത്ത മാസം ചേരുന്ന യോഗത്തിൽ കൈക്കൊള്ളും. ഇപിഎഫ്ഒയുടെ യോഗം മാര്‍ച്ചില് ഗുവാഹത്തിയിലാണ് ചേരുക. പ്രൊവിഡന്റ് ഫണ്ട് (Provident Fund) നിക്ഷേപങ്ങളുടെ 2021-22 കാലയളവിലെ പലിശ നിരക്ക് (Interest Rate) സംബന്ധിച്ച അന്തിമ തീരുമാനം മാര്‍ച്ച് ആദ്യവാരം ചേരുന്ന യോഗത്തിൽ കൈക്കൊള്ളും.\nകേന്ദ്ര തൊഴില് മന്ത്രിയുടെ നേതൃത്വത്തില് ഇപിഎഫ്ഒയുടെ സെന്‍ട്രല് ബോര്‍ഡ് ഓഫ് ട്രസ്റ്റീസ് മാര്‍ച്ച് രണ്ടാം വാരത്തില് സംസ്ഥാന നിയമസഭാ തെരഞ്ഞെടുപ്പ് ഫലം പ്രഖ്യാപിച്ചതിനു ശേഷമാകും യോഗം ചേരുക. പുതിയ ഉല്‍പ്പന്നങ്ങളിലേക്കും നിക്ഷേപങ്ങൾ വിപുലീകരിക്കുന്നതിനുള്ള തീരുമാനം കേന്ദ്ര ബോര്‍ഡ് പരിഗണിച്ചേക്കും.\n2020-21 സാമ്പത്തിക വര്‍ഷത്തില് പിഎഫ് നിക്ഷേപങ്ങള്‍ക്ക് 8.5 ശതമാനം പലിശ നിരക്കാണ് ഇപിഎഫ്ഒ ബോര്‍ഡ് അന്തിമമാക്കിയത്. കഴിഞ്ഞ വര്‍ഷത്തെ നിരക്കാണ് എട്ട് വര്‍ഷത്തിനിടയിലെ ഏറ്റവും താഴ്ന്ന ഇപിഎഫ്ഒ നിരക്ക്. ഫണ്ട് അതിന്റെ വരിക്കാര്‍ക്കുള്ള 2021 സാമ്പത്തിക വര്‍ഷത്തെ പലിശ നിരക്ക് ക്രെഡിറ്റ് ചെയ്യാന് തുടങ്ങിയിരുന്നു. ''2020-21 സാമ്പത്തിക വര്‍ഷത്തില് 23.59 കോടി അക്കൗണ്ടുകളില് 8.50 ശതമാനം പലിശക്ക് ക്രെഡിറ്റ് ചെയ്തിട്ടുണ്ട്'', ഡിസംബര് 20ലെ ട്വീറ്റില് പറയുന്നു. 6.7 കോടിയിലധികം സജീവ വരിക്കാരും 6.9 ലക്ഷം സ്ഥാപനങ്ങളും ഇപിഎഫ്ഒയ്ക്ക് ഉണ്ട്.\nAlso read- New Labour Code | പുതിയ ലേബർ കോഡ് പ്രകാരം ശമ്പളത്തിലെ പിഎഫും അലവൻസുകളും വർദ്ധിക്കുമോ? അറിയേണ്ട കാര്യങ്ങൾ\n2019-20ല് 8.5 ശതമാനവും 2018-19ല് 8.55 ശതമാനവും 2017-18ല് 8.55 ശതമാനവുമായിരുന്നു ഇപിഎഫ് പലിശ നിരക്ക്. ഇപിഎഫ്ഒ അതിന്റെ വാര്‍ഷിക വരുമാനത്തിന്റെ 85 ശതമാനം വായ്പയിലും 15 ശതമാനം ഓഹരികളിലും നിക്ഷേപിക്കുന്നു. വായ്പയില്, കുറഞ്ഞത് 45 ശതമാനത്തിനും 65 ശതമാനത്തിനും ഇടയില് സര്‍ക്കാര് സെക്യൂരിറ്റികളിലും അനുബന്ധ നിക്ഷേപങ്ങളിലും നിക്ഷേപിക്കുന്നു.\nനിലവില് നിഫ്റ്റി 50, സെന്‍സെക്‌സ് 30 സൂചികകളെ അനുകരിച്ചുകൊണ്ട് ഓഹരികളില് ഇടിഎഫിലാണ് നിക്ഷേപങ്ങള് നിലവിൽ ശ്രദ്ധ കേന്ദ്രീകരിക്കുന്നത്. ഇപിഎഫ്ഒയ്ക്ക് നിലവില് 60 മില്യണ് സജീവ വരിക്കാരുണ്ട്. കൂടാതെ 15 ലക്ഷം കോടി രൂപയിലധികം ഫണ്ടുകളും കൈകാര്യം ചെയ്യുന്നുണ്ട്. 1.8 ലക്ഷം കോടിയിലധികം വാര്‍ഷിക നിക്ഷേപമാണ് ഇപിഎഫ്ഒയ്ക്ക് ലഭിക്കുന്നത്.\nവാര്‍ഷിക അടിസ്ഥാനത്തില് ആണ് ഇപിഎഫ് ഫണ്ടുകള്‍ക്ക് നല്‍കേണ്ട പലിശനിരക്ക് ഇപിഎഫ്ഒ തീരുമാനിക്കുന്നത്. പലിശ നിരക്ക് നിശ്ചയിക്കുന്നത് വിപണി സാഹചര്യങ്ങളെ ആശ്രയിച്ചിരിക്കും. ഇത് കേന്ദ്രസര്‍ക്കാരിന്റെ ധനമന്ത്രാലയം പരിശോധിക്കും. ഇപിഎഫ് ഫണ്ടിന്റെ നിലവിലെ പലിശ നിരക്ക് 8.5 ശതമാനം ആണ്.\nAlso read- AI അധിഷ്ഠിത ലോക്ക് സ്ക്രീൻ പ്ലാറ്റ്‌ഫോം ഗ്ലാൻസിൽ 200 മില്യൺ ഡോളർ നിക്ഷേപവുമായി Jio\nറിട്ടയര്‍മെന്റ് സേവിങ് ഓപ്ഷനായ എംപ്ലോയീസ് പ്രൊവിഡന്റ് ഫണ്ട് ദീര്‍ഘകാല സാമ്പത്തിക ലക്ഷ്യങ്ങള് ഉദ്ദേശിച്ചുള്ള നിക്ഷേപ പദ്ധതിയാണ്. 20 അല്ലെങ്കില് അതില് കൂടുതല് ജീവനക്കാരുള്ള ഏത് കമ്പനിക്കും ഇപിഎഫ് ഓപ്ഷന് ഉണ്ടാകും. 15,000ത്തിനു മേലെ അടിസ്ഥാന വേതനമുള്ളവര് പ്രൊവിഡന്റ് ഫണ്ടിലേക്ക് സംഭാവന നല്‍കുക എന്നത് നിയമം മൂലം നിര്‍ബന്ധമാണ്.\nFirst published: February 14, 2022, 22:27 IST


നർസിയായിലെ ബെനഡിക്ട് - വിക്കിപീഡിയ\nനർസിയായിലെ വിശുദ്ധ ബെനഡിക്ട്\nപാശ്ചാത്യലോകത്ത്, ക്രിസ്തീയ സന്യാസത്തിന്റെ പിതാവെന്നു വിശേഷിക്കപ്പെടുന്ന നർസിയായിലെ ബെനഡിക്ട്: പതിനഞ്ചാം നൂറ്റാണ്ടിൽ ഫ്രാ അഞ്ജെലിക്കോ വരച്ച ചിത്രം\nഇറ്റലിയിൽ അംബ്രിയാ പ്രവിശ്യയിലുള്ള നോർസിയ\n547 (67-ആം വയസ്സിൽ)\n1220, റോം by ഹൊണോറിയസ് മൂന്നാമൻ മാർപ്പാപ്പ\nജൂലൈ 11 (റോമൻ കത്തോലിക്കാ സഭ), (ആംഗ്ലിക്കൻ കൂട്ടായ്മ)\nമാർച്ച് 14 (ബൈസാന്തിയ റീത്തുകൾ)\nമാർച്ച് 21 (പ്രാദേശിക പഞ്ചാംഗങ്ങളും 1962-ൽ പൊതു റോമൻ പഞ്ചാംഗവും അനുസരിച്ച്)\nപൊതുവർഷം ആറാം നൂറ്റാണ്ടിലെ ഒരു ക്രിസ്തീയ വിശുദ്ധനും താപസനുമായിരുന്നു നർസിയായിലെ വിശുദ്ധ ബെനഡിക്ട് (ഏകദേശ ജീവിതകാലം 480–547). ക്രിസ്തീയസന്യാസികളുടെ പെരുമാറ്റചട്ടങ്ങൾ അടങ്ങിയ "ബെനഡിക്ടിന്റെ നിയമം" എന്ന സംഹിതയുടെ കർത്താവായി കരുതപ്പെടുന്ന അദ്ദേഹം, പാശ്ചാത്യലോകത്ത് ക്രിസ്തീയസന്യാസത്തിന്റെ പിതാവെന്നു പോലും വിശേഷിപ്പിക്കപ്പെടുന്നു. കത്തോലിക്കാ സഭ അദ്ദേഹത്തെ യൂറോപ്പിന്റേയും വിദ്യാർത്ഥികളുടെയും മദ്ധ്യസ്ഥനായ വിശുദ്ധനായി വണങ്ങുന്നു.\nബെനഡിക്ടിന്റെ സഹോദരി സ്കൊളാസ്റ്റിക്കയും കത്തോലിക്കാ സഭയിലെ വിശുദ്ധയാണ്.\n1.2 മോണ്ടെ കസിനോ\n2 "ബെനഡിക്ടിന്റെ നിയമം"\n3 ബെനഡിക്ടൻ സഭ\nബെനഡിക്ടിന്റെ ജീവിതത്തെ സംബന്ധിച്ച് വിശ്വസനീയമായ ചരിത്രരേഖകൾ കുറവാണ്. ചരിത്രപരമായ അടിസ്ഥാനമില്ലാത്ത ഐതിഹ്യവ്യക്തിത്വമാണ് അദ്ദേഹമെന്ന നിഗമനത്തിലേക്കു പോലും ചിലരെ ഇതു നയിച്ചിട്ടുണ്ട്. അദ്ദേഹം മരിച്ച് അരനൂറ്റാണ്ടിനു ശേഷം ബെനഡിക്ടൻ സന്യാസത്തിൽ നിന്ന് മാർപ്പാപ്പാ പദവിയിലേക്കുയർന്ന ഗ്രിഗോരിയോസ് ഒന്നാമൻ മാർപ്പാപ്പ രചിച്ച "സംഭാഷണങ്ങൾ" എന്ന കൃതിയാണ് ആകെയുള്ളത്. ഈ കൃതിയിലെ ജീവിതരേഖയാവട്ടെ ഏറെയും അത്ഭുതകഥകളും അവയ്ക്കിടയിൽ വിരളമായി മാത്രം വസ്തുതാകഥനവും അടങ്ങിയതെന്നു വിശേഷിപ്പിക്കപ്പെട്ടിട്ടുണ്ട്.\nലഭ്യമായ വിവരങ്ങൾ അനുസരിച്ച്, മദ്ധ്യപൂർവ ഇറ്റലിയിൽ സ്പോലെറ്റായിലെ ഒരു സമ്പന്നകുടുംബത്തിൽ ജനിച്ച ബെനഡിക്ട് പഠനത്തിനായി റോമിലേക്കു പോയി. ആ നഗരത്തിന്റെ ലൗകികമോടികൾ നിറഞ്ഞ സംസ്കാരവും കുത്തഴിഞ്ഞ സദാചാരവും അദ്ദേഹം വെറുത്തു. അതിനാൽ 15-20 വയസ്സുള്ളപ്പോൾ ബെനഡിക്ട് സന്യാസജീവിതം തെരഞ്ഞെടുത്തു.\nതുടർന്ന് ഒരു ഗുഹയിൽ ഒറ്റക്കുള്ള തീവ്രതാപസവൃത്തിയിൽ അദ്ദേഹം മൂന്നു വർഷത്തിലേറെ ചെലവഴിച്ചു. ബെനഡിക്ടിന്റെ താപസജീവിതത്തെക്കുറിച്ച് കേട്ടറിഞ്ഞ സമീപത്തുള്ള ഒരു സന്യാസഭവനത്തിന്റെ അന്തേവാസികൾ, തങ്ങളുടെ ശ്രേഷ്ഠനാകാൻ അദ്ദേഹത്തെ ക്ഷണിച്ചു. ആ ക്ഷണം ബെനഡിക്ട് സ്വീകരിച്ചെങ്കിലും അദ്ദേഹത്തിന്റെ നിഷ്ഠകൾ പിന്തുടരാനാകാതിരുന്ന സന്യാസികൾ അദ്ദേഹത്തെ വിഷം ചേർത്ത വീഞ്ഞു നൽകി കൊല്ലാൻ ശ്രമിച്ചു. അതോടെ ബെനഡിക്ട് പഴയ ജീവിതത്തിലേക്കു മടങ്ങി. ബെനഡിക്ടിന്റെ വിശുദ്ധി പ്രസിദ്ധമായതോടെ മറ്റുള്ളവർ അദ്ദേഹത്തെ തേടിയെത്താൻ തുടങ്ങി. ഒടുവിൽ വീണ്ടും സമൂഹമദ്ധ്യത്തിലേക്കു മടങ്ങിയ ബെനഡിക്ട് റോമിൽ നിന്ന് 64 കിലോമീറ്റർ കിഴക്കു മാറിയുള്ള സുബിയാക്കോയിൽ 12 സന്യാസസമൂഹങ്ങൾ സ്ഥാപിച്ചതായി പറയപ്പെടുന്നു. അവയോരോന്നിലും 12 അന്തേവാസികളും ഒരു ശ്രേഷ്ഠനും ഉണ്ടായിരുന്നു.\nമോണ്ടെ കസീനോയിലെ ബെനഡിക്ടൻ സന്യാസഭവനം, 2007-ലെ ചിത്രം\nസുബിയാക്കോയിൽ ബെനഡിക്ട് സ്ഥാപിച്ച സമൂഹങ്ങളിലെ സന്യസികളിൽ ചിലർക്കും അദ്ദേഹത്തിന്റെ അച്ചടക്കം സ്വീകാര്യമായില്ല. അതോടെ അദ്ദേഹം, തന്റെ ഏറ്റവും വിശ്വസ്തരായി അനുയായികളുമൊത്ത് പൊതുവർഷം 429-നടുത്ത് തെക്കൻ ഇറ്റലിയിൽ നേപ്പിൾസും റോമിനും ഇടയിലുള്ള മോണ്ടെ കസിനോ എന്ന മലയിലേക്കു പോയി. അപ്പോളോ ദേവന്റെ ഒരു ക്ഷേത്രം അവിടെ ഉണ്ടായിരുന്നെന്നും അത് ബെനഡിക്ട് നശിപ്പിച്ചെന്നും പറയപ്പെടുന്നു. മലമുകളിൽ ബെനഡിക്ട്, പിൽക്കാലത്ത് ഏറെ പേരെടുത്ത സന്യാസഭവനം സ്ഥാപിച്ചു. തനിക്കും ചുറ്റും നിശ്ശബ്ദശാന്തിയുടെ പരിവേഷം സൃഷ്ടിക്കാൻ അദ്ദേഹത്തിനു കഴിഞ്ഞിരുന്നതായി പറയപ്പെടുന്നു. വെറും സാധാരണക്കാരനായി തുടർന്ന ബെനഡിക്ടിനെ മെത്രാന്മാരും മറ്റ് ഉന്നതന്മാരും തേടിയെത്തി.\nമോണ്ടെ കാസിനോയിലെ സന്യാസികളുടെ പെരുമാറ്റച്ചട്ടമെന്ന നിലയിൽ ബെനഡിക്ട് രൂപപ്പെടുത്തിയതാണ് പ്രസിദ്ധമായ "ബെനഡിക്ടിന്റെ നിയമം" (Rule of Benedict). അദ്ദേഹത്തിന്റെ സന്യാസഭവനങ്ങളിലെ താപസന്മാർ, ആദിമക്രിസ്ത്യാനികളെപ്പോലെ, പരസ്പരാശ്രയത്തിൽ സ്വയം പര്യാപ്തമായ ഒരു തരം ക്രിസ്തീയകമ്മ്യൂണിസത്തിൽ ജീവിച്ചു.\nബെനഡിക്ടിന്റെ 'ഇരട്ട'-സഹോദരി സ്കോളാസ്റ്റിക്കയുടെ പ്രതിമ, മോണ്ടെ കസിനോയിലെ ആശ്രമത്തിൽ\nബെനഡിക്ടിന് സ്കൊളാസ്റ്റിക്ക എന്ന പേരിൽ ഇരട്ടപിറന്ന ഒരു സഹോദരി ഉണ്ടായിരുന്നു. ക്രിസ്തീയസന്യാസത്തിൽ സഹോദരന്റെ വഴി പിന്തുടർന്ന അവർ അടുത്തുള്ള ഒരു കന്യാലയത്തിൽ ജീവിച്ചിരുന്നു. വർഷത്തിലൊരിക്കൽ ആ സഹോദരങ്ങൾ ബെനഡിക്ടിന്റെ ആശ്രമത്തിനടുത്തുള്ള മലഞ്ചെരുവിൽ കണ്ടു മുട്ടി ആത്മീയകാര്യങ്ങൾ ചർച്ച ചെയ്യാറുണ്ടായിരുന്നു എന്നു പറയപ്പെടുന്നു. പൊതുവർഷം 542-നടുത്തെങ്ങോ അവർ മരിച്ചു. താമസിയാതെ ബെനഡിക്ടും മരിച്ചു. മോണ്ടെ കസിനോയിലെ തന്റെ ആശ്രമത്തിലെ അൾത്താരക്കു മുന്നിൽ പ്രാർത്ഥനയിൽ മുഴുകിയിരിക്കെ ആയിരുന്നു മരണമെന്ന് പറയപ്പെടുന്നു.\nബെനഡിക്ടിന്റെ സഹോദരി സ്കൊളാസ്റ്റിക്കയും കത്തോലിക്കാ സഭയിൽ വിശുദ്ധയായി വണങ്ങപ്പെടുന്നു.\nബെനഡിക്ടിന്റെ പ്രധാന നേട്ടം ക്രിസ്തീയ സന്യാസത്തിന്റെ മാർഗരേഖയെന്ന നിലയിൽ അദ്ദേഹം എഴുതിയ നിയമസംഹിത ആണ്. ബെനഡിക്ടിന്റെ നിയമസംഹിത നിലവിൽ വരുന്നതിനു മുൻപ് ക്രൈസ്തവലോകത്ത് സന്യാസികൾക്കിടയിൽ താപോനിഷ്ഠയിൽ ധാരാളിത്തത്തിന്റെ അനാരോഗ്യകരമായ മത്സരം നിലവിലിരുന്നു. താപോവിധികളുടെ അതിതീവ്രത, വിശുദ്ധിയുടെ മാനദണ്ഡമായി കണക്കാക്കപ്പെട്ടിരുന്നു. തപഃനിഷ്ഠകളുടെ ഈ അതിരുവിടൽ അവസാനിപ്പിച്ച ബെനഡിക്ട്, നിയമത്തിൽ പറയാത്ത നിഷ്ഠകൾ പിന്തുടരാൻ ആശ്രമശ്രേഷ്ഠന്റെ പ്രത്യേകാനുമതി വേണമെന്നാക്കി.\nഒന്നര നൂറ്റാണ്ടു മുൻപ് ദൈവശാസ്ത്രജ്ഞനും സന്യാസിയുമായ യോഹന്നാൻ കാസിയൻ നിർദ്ദേശിച്ച സന്യാസനിയമങ്ങളുടെ ആശ്രയത്തിൽ രചിക്കപ്പെട്ട ബെനഡിക്ടിന്റെ നിയമം, ആറാം നൂറ്റാണ്ടിൽ പ്രചരിച്ച "ശ്രേഷ്ഠന്റെ നിയമങ്ങൾ" (Rule of the Master) എന്ന സംഹിതയോട് കടപ്പെട്ടിരിക്കുന്നതായി ആധുനികകാലത്തെ ഗവേഷണങ്ങൾ സൂചിപ്പിക്കുന്നു. എങ്കിലും ബെനഡിക്ടിന്റെ സംഹിതയിൽ തെളിഞ്ഞുകാണുന്ന സന്തുലനത്തിന്റെയും, മിതത്വത്തിന്റേയും, പ്രായോഗികതയുടേയും ചൈതന്യം, അതിനെ ഇതര സന്യാസനിയമങ്ങളിൽ നിന്നു വേറിട്ടു നിർത്തി.\nമദ്ധ്യയുഗങ്ങളിൽ കൂടുതൽ സന്യാസസമൂഹങ്ങൾക്ക് ബെനഡിക്ടിന്റെ നിയമം ആകർഷകമാകാൻ അതിന്റെ മിതത്വവും പ്രായോഗക്ഷമതയും കാരണമായി. അങ്ങനെ ബെനഡിക്ടിന്റെ അറിയപ്പെട്ട സന്യാസനിയമങ്ങൾ പാശ്ചാത്യ ക്രിസ്തീയതയെ ഏറ്റവുമേറെ സ്വാധീനിച്ച ധാർമ്മികസംഹിതകളിൽ ഒന്നായി മാറി. പാശ്ചാത്യ സന്യാസത്തിന്റെ സ്ഥാപകൻ എന്ന വിശേഷണം ബെനഡിക്ടിനു ലഭിക്കാൻ പോലും ഇത് ഇടയാക്കി.\nഅതേസമയം, സന്യാസസമൂഹങ്ങൾ സ്ഥാപിച്ചെങ്കിലും അവയെ ഒരു സന്യാസസഭയായി ബെനഡിക്ട് കരുതിയിരുന്നോ എന്നു വ്യക്തമല്ല. അദ്ദേഹത്തിന്റെ പേരിൽ അറിയപ്പെടുന്ന ബെനഡിക്ടൻ സന്യാസസഭ മോണ്ടെ കാസിനോയിൽ അദ്ദേഹം സ്ഥാപിച്ച സമൂഹത്തെ പിന്തുടർന്ന് പിൽക്കാലത്ത് ഉത്ഭവിച്ചതാണ്. സാധാരണ മനസ്സിലാക്കുന്ന തരത്തിലുള്ള ഒരു സന്യാസസഭയല്ലാത്ത അത്, സ്വതന്ത്രമായ പല സഭകളുടെ ഒരു കൂട്ടായ്മ മാത്രമാണ്.\nപ്രാർത്ഥനയും അച്ചടക്കത്തോടു കൂടിയ അദ്ധ്വാനവും ചേർന്ന ജീവിതചര്യ പിന്തുടർന്ന ബെനഡിക്ടൻ സന്യാസികൾ പാശ്ചാത്യലോകത്ത് കായികാദ്ധ്വാനത്തിന്റെ മഹത്ത്വം എടുത്തുകാട്ടിയവരിൽ മുമ്പന്മാരായി. ബൗദ്ധികവ്യാപാരങ്ങളിലും അവർ മികവു കാട്ടി. പ്രാർത്ഥന, പഠനം, അദ്ധ്വാനം എന്ന അവരുടെ സൂത്രവാക്യം ബെനഡിക്ടൻ സന്യാസ ഭവനങ്ങളെ യൂറോപ്യൻ സംസ്കാരത്തിന്റെ വികാസത്തിലെ നിർണ്ണായകസ്വാധീനങ്ങളിൽ ഒന്നാക്കി മാറ്റി.\nയൂറോപ്യൻ ചരിത്രത്തിലെ അന്ധകാരയുഗമെന്ന് ചിലപ്പോൾ വിശേഷിപ്പിക്കപ്പെടാറുള്ള മദ്ധ്യകാലത്തിന്റെ തുടക്കം സൂചിപ്പിച്ചു കൊണ്ട്, റോമാസാമ്രാട്ട് ജസ്റ്റിനിയൻ ആഥൻസിലെ പുരാതനമായ ദാർശനിക വിദ്യാപീഠങ്ങൾ അടച്ചു പൂട്ടിയതും, ബെനഡിക്ട് മോണ്ടെ കസിനോയിൽ തന്റെ സന്യാസഭവനം തുടങ്ങിയതും ഒരേവർഷം, എ.ഡി.529-ൽ, തന്നെ ആയിരുന്നു.\n൧ ^ "അത്ഭുതകഥകൾക്കിടെ വല്ലപ്പോഴുമൊക്കെ ബെനഡിക്ടിന്റെ ജീവിതത്തിലെ വസ്തുതകൾ പറയാനും ഗ്രിഗറി കനിയുന്നുണ്ട്" എന്നു ബെർട്രാൻഡ് റസ്സൽ."\n൨ ^ പ്രേമനൈരാശ്യമാണ് ബെനഡിക്ടിനെ വിരക്തിയിൽ എത്തിച്ചതെന്നും കഥയുണ്ട്. "...,or, some say, he loved and lost."\n↑ നർസിയായായിലെ വിശുദ്ധ ബെനഡിക്ട്, കത്തോലിക്കാ വിജ്ഞാനകോശത്തിലെ ലേഖനം\n↑ 2.0 2.1 2.2 സ്കൊളാസ്റ്റിക്ക, "ബ്രോക്കാംബ്ടൻ റെഫറൻസ് ഡിക്ഷ്ണറി ഓഫ് സെയിന്റ്സ്" (പുറം 166)\n↑ 3.0 3.1 വിവിയൻ ഗ്രീൻ, ക്രിസ്തുമതത്തിന്റെ ഒരു പുതിയ ചരിത്രം(പുറങ്ങൾ 43-44)\n↑ 4.0 4.1 4.2 ബെർട്രാൻഡ് റസ്സൽ, പാശ്ചാത്യ തത്ത്വചിന്തയുടെ ചരിത്രം "വിശുദ്ധ ബെനഡിക്ടും, മഹാനായ ഗ്രിഗരിയും"(പുറങ്ങൾ 375-87)\n↑ 5.0 5.1 5.2 5.3 A History of Christianity, Kenneth Scott Latourette (പുറങ്ങൾ 333-36)\n↑ 6.0 6.1 6.2 വിൽ ഡുറാന്റ്, വിശ്വാസത്തിന്റെ യുഗം, സംസ്കാരത്തിന്റെ കഥ നാലാം ഭാഗം(പുറങ്ങൾ 517-19)\n↑ ബെനഡിക്ട്, "ബ്രോക്കാംബ്ടൻ റെഫറൻസ് ഡിക്ഷ്ണറി ഓഫ് സെയിന്റ്സ്" (പുറങ്ങൾ 32-34)\n↑ Called into existence by Pope Leo XIII's Apostolic Brief "Summum semper", 12 July 1893, see OSB-International website Archived 2013-03-06 at the Wayback Machine.\n↑ John A. Hutchison, Paths of Faith (പുറം 445)\nവിശുദ്ധ ബനഡിക്ടിന്റെ ജീവിതം\nവിശുദ്ധ ബനഡിക്ടിലേക്കുള്ള വഴികാട്ടി\n"https://ml.wikipedia.org/w/index.php?title=നർസിയായിലെ_ബെനഡിക്ട്&oldid=3654991" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:30, 31 ഓഗസ്റ്റ് 2021.


ലിബിയ: വിപ്ലവത്തിന്റെ രണ്ടാം വാര്‍ഷികമാഘോഷിക്കുമ്പോള് | islamonlive\nHome/Politics/Africa/ലിബിയ: വിപ്ലവത്തിന്റെ രണ്ടാം വാര്‍ഷികമാഘോഷിക്കുമ്പോള്\nലിബിയക്കാര് തങ്ങളുടെ മുന്‍ഭരണാധികാരി മുഅമ്മര് ഖദ്ദാഫിയെ താഴെയിറക്കിയ വിപ്ലവത്തിന്റെ രണ്ടാം വാര്‍ഷികം ആഘോഷിക്കേണ്ട ദിവസമാണ് ഇന്ന്. പക്ഷെ ഭൂരിപക്ഷം ലിബിയക്കാരും ഇന്ന് ചിദ്രിതരമാണ്. മഹാഭൂരിപക്ഷം പുറത്തിറങ്ങാതെ വീട്ടിലിരിക്കുകയാണ് ഉത്തമെന്ന് വിശ്വസിക്കുന്നു. അതേസമയം തന്നെ ചിലര് തെരുവിലറങ്ങി പുതിയ ഭരണകൂടത്തിനെതിരെയോ, പഴയ ഭരണാധികാരിയുടെ അനുകൂലികള്‍ക്കെതിരെയോ പ്രകടനം നടത്തിക്കൊണ്ടിരിക്കുന്നു.\nലിബിയന് വിപ്ലവത്തിന്റെ ആത്മീയ ഗുരുവെന്ന് കൂടുതല് പേരും വിശേഷിപ്പിക്കുന്ന ജൂതനായ ഫ്രഞ്ച് തത്വചിന്തകന് ഹെന്റി ലിവി ആഘോഷത്തിന് വേണ്ടി വരികയില്ലെന്ന് ഉറപ്പാണ്. മുന്‍ഫ്രഞ്ച് പ്രസിഡന്റ് നിക്കോലാസ് സര്‍കോസിയും ലിബിയയില് നിന്ന് അകലം പാലിക്കുമെന്നതില് സംശയമില്ല. അത് തന്നെയാണ് മുന്‍സ്വേഛാധിപതിയെ താഴെയിറക്കാന് നേതൃത്വം നല്‍കിയ നാറ്റോസഖ്യത്തിലെ കമാന്‍ഡര്‍മാരുടെയും അവസ്ഥ.\nയുദ്ധകാലത്ത് സകലമീഡിയാ സംപ്രേഷണവും തകര്‍ക്കുന്നതിന് അന്തരീക്ഷ മാര്‍ഗേണെയുള്ള ആക്രമണത്തിന് നാറ്റോയെ സഹായിച്ച അറബ് വ്യോമസേനകളെയും ഈ ആഘോഷത്തില് കണ്ടേക്കില്ല. അഥവാ പങ്കെടുക്കുകയാണെങ്കില് അങ്ങേയറ്റത്തെ ലജ്ജയോടെ തലകുനിച്ചായിരിക്കുമത്. വിപ്ലവത്തെ പ്രോല്‍സാഹിച്ച സാംസ്‌കാരിക നായകന്മാരും, സൈനികനിരീക്ഷകരും, നയതന്ത്രവിദഗ്ദരുമൊക്കെ രംഗത്ത് നിന്ന് അപ്രത്യക്ഷമായേക്കും. കാരണം മേല്‍പറഞ്ഞവരൊക്കെയും സുവാര്‍ത്ത അറിയിച്ച ലിബിയ അല്ല നിലവിലുള്ളത് എന്നത് തന്നെയാണ്. അന്താരാഷ്ട്ര-അറബ് വലയത്തില് നിന്നും ഒറ്റ ഒരു ഒഴിഞ്ഞ സൈനികത്താവളമായി മാറിയിരിക്കുന്നു ലിബിയ. കിഴക്ക് ഈജിപ്തിനോടും, പടിഞ്ഞാറ് തുനീഷ്യയോടും അള്‍ജീരിയയോടും, തെക്ക് ഛാഡ്, നൈജര് തുടങ്ങിയവയോടും പങ്ക് വെക്കുന്ന അതിര്‍ത്തികളെല്ലാം പൂര്‍ണമായി അടക്കപ്പെട്ടിരിക്കുന്നു. ലിബിയയുടെ തെക്കന് ജില്ലകളൊക്കെയും പൂര്‍ണമായും അടക്കപ്പെട്ട സൈനികമേഖലാ പ്രദേശങ്ങളായിരിക്കുന്നു. എയര്‍പോര്‍ട്ടുകളിലെല്ലാം വിമാനങ്ങള് ഏകദേശം നിശ്ചലാവസ്ഥയിലാണ്.\nപാശ്ചാത്യന് രാഷ്ട്രങ്ങളുടെ തങ്ങളുടെ എല്ലാ പൗരന്മാരെയും ബന്‍ഗാസിയില് നിന്ന് അകറ്റിയിരിക്കുന്നു. അവയില് മിക്കതും മുന്‍കരുതലെന്നോണം തങ്ങളുടെ കോണ്‍സുലേറ്റുകള് അടച്ചിരിക്കുന്നു. അമേരിക്കന് കോണ്‍സുലേറ്റിനെതിരെ നടന്ന ഒരു അംബാസഡറുടെയും മറ്റ് മൂന്ന് നയതന്ത്രപ്രതിനിധികളുടെയും മരണത്തില് കലാശിച്ച സ്‌ഫോടനം അവര്‍ക്കൊക്കെയുള്ള ഒരു മുന്നറിയിപ്പായിരുന്നുവല്ലോ. തങ്ങള്‍ക്ക് സമാനമായ മാലിക്ക് നേരെ ഫ്രാന്‍സ് നടത്തുന്ന ആക്രമണത്തിന്, ലിബിയയില് സുരക്ഷാ വിഭാഗത്തിന് മേല് അധികാരമുള്ള ജിഹാദീ സംഘടനകള് പ്രതികാരം നടത്തുമെന്ന് അവര് ഭയപ്പെടുന്നു.\nപൂര്‍ണമായും ജനാധിപത്യപരവും സുതാര്യവുമായ തെരഞ്ഞെടുപ്പ് ഏതാനും മാസങ്ങള്‍ക്ക് മുമ്പ് ലിബിയയില് നടന്നുവെന്നത് ശരി തന്നെയാണ്. ഇരുനൂറ് പേരടങ്ങിയ ഒരു പാര്‍ലിമെന്റിന് അത് ജന്മം നല്‍കുകയും ചെയ്തു. രാഷ്ട്രകാര്യങ്ങള് മേല്‍നോട്ടം വഹിക്കാന് അലി സൈദാന്റെ നേതൃത്വത്തിലുള്ള ഒരു ഭരണകൂടത്തെ പാര്‍ലിമെന്റ് ചുമതലപ്പെടുത്തുകയും ചെയ്തു. പക്ഷെ ഈ പാര്‍ലിമെന്റ് രോഷാകുലരായ പ്രതിഷേധക്കാരുടെ കടന്ന് കയറ്റത്തിന് ഒന്നിലേറെ തവണ വിധേയമാവുകയുണ്ടായി. ഏറ്റവുമൊടുവില് യുദ്ധത്തില് പരിക്കേറ്റവരായിരുന്നു പാര്‍ലിമെന്റിലേക്ക് കടന്ന് കയറിയത്. അവസാനം നിവൃത്തിയില്ലാതെ പൊതുഉദ്യാനത്തില് പാര്‍ലിമെന്റ് കൂടേണ്ട ഗതികേട് വരെ ലിബിയന് ഭരണകൂടത്തിനുണ്ടായി.\nപുതിയ ലിബിയയില് രാഷ്ട്രീയകൊലപാതകമെന്നത് അത്ര പ്രാധാന്യമല്ലാത്ത സാധാരണ സംഭവമായിരിക്കുന്നു. കഴിഞ്ഞവര്‍ഷത്തില് ബന്‍ഗാസിയില് മാത്രം മുപ്പതിലധികം പോലീസ് ഓഫീസര്‍മാര് കൊല്ലപ്പെടുകയുണ്ടായി.\nപെട്രോള് ഉല്‍പന്നങ്ങളിലൂടെ ലഭിക്കുന്ന പതിനാറ് ലക്ഷം ഡോളറാണ് ലിബിയയുടെ വരുമാനം. എന്നാല് ഭരണകൂടത്തിന്റെ വാര്‍ഷിക ബജറ്റാവട്ടെ എഴുപത് ബില്യണ് ഡോളറാണ്. അങ്ങനെയുള്ള ഗവണ്‍മെന്റെ് എങ്ങനെയാണ് ഒരു ആശുപത്രിയോ, സര്‍വകലാശാലയോ, സ്‌കൂളോ നിര്‍മിക്കുക? അറുപതിനായിരത്തോളം ലിബിയക്കാര് ജോര്‍ദാനിലും, തുനീഷ്യയിലും ചികിത്സയിലാണ്! അവരില് അധികംപേരും ഗുരുതരമല്ലാത്ത രോഗങ്ങള് ബാധിച്ചവരാണ്.\nകിലോമീറ്ററുകളോളം നീണ്ട് കിടക്കുന്ന ചപ്പുചവറുകളെയും മാലിന്യങ്ങളെയും കുറിച്ചാണ് ട്രിപ്പോളിയില് നിന്ന് വരുന്നവര്‍ക്ക് സംസാരിക്കാനുള്ളത്. പൗരന്മാരുടെ വീടിന് മുന്നിലും പൊതുനിരത്തിന് അരികിലും മാലിന്യക്കൂമ്പാരങ്ങളാണുള്ളത്. അവിടത്തെ മനോഹരമായ പൂന്തോട്ടവും, പുല്‍തകിടിയുമെല്ലാം മാലിന്യനിക്ഷേപ കേന്ദ്രമായി മാറിയിരിക്കുന്നു. വൃത്തികെട്ട ദുര്‍ഗന്ധം വമിക്കുന്ന അവശിഷ്ടങ്ങള് രാത്രികാലങ്ങളില് വാഹനങ്ങളില് കൊണ്ട് വന്ന് തട്ടുന്നത് അവിടെയാണത്രെ!\nപട്ടണങ്ങളുടെ എല്ലാഭാഗങ്ങളും ആയുധധാരികളായ കുടിപ്പടയുടെ കൈകളിലാണ്. അവിടേക്കുള്ള പ്രവേശനകവാടങ്ങളില് മതില്‍കെട്ടിയിരിക്കുന്നു അവര്. പ്രായപൂര്‍ത്തിയോടടുക്കുന്ന കുട്ടികളുടെ കയ്യില് പോലും ആയുധങ്ങളുണ്ട്. അതിനാല് തന്നെ സൂര്യാസ്തമയത്തോടടുക്കുമ്പോള് തന്നെ വീട്ടില് കയറി വാതിലടക്കുകയാണ് പൗരന്മാര് ചെയ്യുന്നത്.\nമിസ്‌റാത ഇപ്പോള് സ്വതന്ത്ര പ്രദേശമായി മാറിയിരിക്കുന്നു. സിന്‍താന് ബെറ്റാലിയന് നഫൂസ പര്‍വതത്തില് സ്വന്തം രാഷ്ട്രം സ്ഥാപിച്ചിരിക്കുന്നു. സിര്‍ത്, ബനുല്‍വലീദ് തുടങ്ങിയ പട്ടണങ്ങള് നശിച്ച് കൊണ്ടേയിരിക്കുന്നു.\nമൂന്ന് ആഴ്ചകള്‍ക്ക് മുമ്പ് ബ്രിട്ടീഷ് പ്രധാനമന്ത്രി ഡേവിഡ് കാമറണ് ലിബിയ സന്ദര്‍ശിക്കുകയുണ്ടായി. നുഴഞ്ഞ് കയറ്റക്കാരനെപ്പോലെ വളരെ രഹസ്യമായാണ് സന്ദര്‍ശനം നടത്തിയത്. ഏതാനും മണിക്കൂറുകളാണ് അദ്ദേഹം തലസ്ഥാനനഗരിയായ ട്രിപ്പോളിയില് ചെലവഴിച്ചത്. ഇന്ന് നടക്കാനിരിക്കുന്ന ‘വിജയാ’ഘോഷത്തില് അദ്ദേഹം പങ്കെടുക്കുകയില്ല.\nസ്ത്രീകളോടുള്ള അഭിനിവേശത്തില് ഗദ്ദാഫിയോട് സമാനതയുള്ള മുന് ഇറ്റാലിയന് പ്രധാനമന്ത്രി ബെര്‍ലസ്‌കോനി കാര്യമെന്തായാലും സത്യം പറയുന്നയാളാണ്. ലിബിയയെ തകര്‍ക്കാന് നാറ്റോയുടെ യുദ്ധവിമാനങ്ങള് തങ്ങളുടെ നാട്ടില് നിന്ന് അയച്ചത് തന്റെ നേതൃത്വത്തിലായിരുന്നുവെന്ന് അദ്ദേഹം മുമ്പ് വ്യക്തമാക്കിയിരുന്നു. ബന്‍ഗാസിയിലെ പ്രതിഷേധത്തെ കത്തിച്ചതിന്റെ പിന്നില് ഫ്രാന്‍സ് ആയിരുന്നുവെന്നാണ് അദ്ദേഹമിപ്പോള് പറഞ്ഞിരിക്കുന്നത്. സുരക്ഷാസമിതിയുടെ തീരുമാനം പുറത്ത് വരുന്നതിന് മുമ്പ് തന്നെ അവര് ആക്രമണം തുടങ്ങിയിരുന്നു. തീര്‍ത്തും സാമ്പത്തികവും, കച്ചവടപരവുമായ താല്‍പര്യങ്ങള്‍ക്കും ഖദ്ദാഫിയോട് പ്രതികാരം ചെയ്യുന്നതിനും വേണ്ടിയാണ് സാര്‍കോസി ലിബിയ ആക്രമിച്ചതെന്നും ബെര്‍ലസ്‌കോനി പറയുന്നു.\nലിബിയയില് നിലവിലുള്ള അരക്ഷിതാവസ്ഥയോ, അരാജകത്വമോ പാശ്ചാത്യന് രാഷ്ട്രങ്ങളിലേക്കുള്ള എണ്ണ ഒഴുക്കിനെ തടയുകയില്ല എന്നത് മറ്റൊരു വസ്തുതയാണ്. എണ്ണ നിറഞ്ഞൊഴുകിക്കൊണ്ടിരിക്കുന്നു. പാശ്ചാത്യന് കമ്പനികള് പണം വാരുന്നു. ലിബിയയിലെ പെട്രോള് ഖനിജങ്ങളില് 45 ബില്യണ് ഡോളറിന്റെ നിക്ഷേപം നടത്താനിരിക്കുകയാണ് ബ്രിട്ടീഷ് പെട്രോളിയമെന്നതാണ് ഏറ്റവും ഒടുവിലത്തെ റിപ്പോര്‍ട്ട്. അക്രമഭരണാധികാരിയുടെ തകര്‍ച്ചയില് ദുഖിക്കുകയല്ല നാം. മറിച്ച്, വിപ്ലവാനന്തരം രൂപപ്പെട്ട ഭരണകൂടത്തിന്റെ പരാജയത്തിലാണ് നമുക്ക് വേദനയുള്ളത്. ജനങ്ങളുടെ ആവശ്യങ്ങളില് ഒരു ചെറിയ തോത് പോലും പരിഹരിക്കാന് അതിന് കഴിഞ്ഞിട്ടില്ല.


നാൽപ്പതാം വയസിലേക്ക്; കാവ്യയുടെ കൊതിപ്പിക്കുന്ന സൗന്ദര്യ രഹസ്യമിതാണ്..!! – Malayali Live\nGossipHealth & Fitness\nദിലീപിനൊപ്പം സന്തോഷ കുടുംബ ജീവിതം നയിക്കുകയാണ് മലയാളികളുടെ പ്രിയ നടിയായ കാവ്യ മാധവൻ ഇപ്പോൾ. ആദ്യ വിവാഹം വേർപിരിഞ്ഞ ശേഷം ആയിരുന്നു കാവ്യാ ദിലീപിനെ വിവാഹം കഴിക്കുന്നത്. ദിലീപിന്റെയും രണ്ടാം വിവാഹം ആണ്. ദിലീപിന്റെ ഭാഗ്യനായിക ആയിരുന്ന കാവ്യ ജീവിതത്തിലും ഇപ്പോൾ ഭാഗ്യം ആയി മാറുകയാണ്. 1991 പൂക്കാലം വരവായി എന്ന ചിത്രത്തിൽ കൂടി ആറാം വയസിൽ ആണ് കാവ്യാ അഭിനയത്തിലേക്ക് എത്തുന്നത്.\n1999 ലാൽ ജോസ് സംവിധാനം ചെയ്ത ചിത്രത്തിൽ കൂടി പതിനഞ്ചാം വയസിൽ കാവ്യാ ദിലീപിന്റെ നായികയായി ചന്ദ്രനുദിക്കുന്ന ദിക്കിൽ കൂടി നായിക നിരയിലേക്ക് ഉയർന്നു. 2016 വരെ അഭിനയ ലോകത്തിൽ തുടർന്ന താരം ആദ്യ വിവാഹം കഴിക്കുന്നത് 2009 ൽ ആണ് 2011 വിവാഹ മോചനം നേടിയ താരം 2016 ൽ ആയിരുന്നു ദിലീപിനെ വിവാഹം കഴിക്കുന്നത്.\nഇരുവർക്കും മഹാലക്ഷ്മി എന്ന മകൾ കൂടി ഉണ്ട്. സിനിമ ജീവിതത്തിൽ നിന്നും ഇടവേളയെടുത്ത് സ്വകാര്യ ജീവിതത്തിലേക്ക് ശ്രദ്ധ കേന്ദ്രീകരിച്ച കാവ്യയെ ആരാധകർ വല്ലപ്പോഴും എങ്കിലും കാണുന്നത് സ്വകാര്യ ചടങ്ങുകളിലും അതുപോലെ താരകല്യാണങ്ങളിലും മറ്റുമാണ്.\nദിലീപിന്റെ അടുത്ത സുഹൃത്തും നടനും സംവിധായകനും ഗായകനുമൊക്കെയായ നാദിർഷായുടെ മകളുടെ വിവാഹത്തിൽ വിവാഹത്തിൽ പഴയ അതെ സൗന്ദര്യത്തിൽ കാവ്യാ എത്തിയത്. 2004 ൽ മീശ മാധവൻ ഇറങ്ങിയപ്പോൾ 24 ആം വയസിൽ ഉള്ള കാവ്യയുടെ അതെ ലുക്ക് തന്നെയാണ് കാവ്യക്ക് ഇപ്പോഴും ഉള്ളത്. തന്റെ സൗന്ദര്യ രഹസ്യം ഇതാണെന്ന് താരം പറയുന്നു.\n36 വയസ്സുകാരിയായ കാവ്യാ ഇന്നൊരു കുഞ്ഞിന്റെ അമ്മയാണ്. വർഷങ്ങൾക്ക് മുൻപ് പൂക്കാലം വരവായി എന്ന കമല് ചിത്രത്തിലൂടെ ബാലതാരമായായിരുന്നു കാവ്യ സിനിമ ലോകത്തേക്കെത്തിയത്. പിന്നീട് ചുരുങ്ങിയ നാൾകൊണ്ട് മലയാളികളുടെ പ്രിയനായികയായി വളർന്നു. ജനപ്രിയ നായകൻ ദിലീപിന്റെ ഭാര്യയായും മഹാലക്ഷ്മിയുടെ അമ്മ വേഷത്തിലും ഒട്ടേറെ തിരക്കുകളിലാണ് താരം ഇന്നുള്ളത്.\nസിനിമയിൽ സജീവമല്ലെങ്കിലും താരത്തിന്റെ വിശേഷങ്ങൾ ആരാധകർ ഇരുകൈയും നീട്ടിയാണ് സ്വീകരിക്കുന്നത്. താരത്തിന്റെ ചിത്രങ്ങൾ എല്ലാം തന്നെ വൈറൽ ആകാറുണ്ട്. കാവ്യ പങ്കെടുക്കുന്ന കുടുംബ ചടങ്ങുകളിലും വിവാഹങ്ങളിലും എല്ലാം ക്യാമറ കണ്ണുകൾ കാവ്യായോടൊപ്പമാണ്. കാവ്യയുടെ സൗന്ദര്യത്തിന് പിന്നിലുള്ള രഹസ്യങ്ങളെ പറ്റി നിരവധി ചർച്ചകളാണ് സോഷ്യൽ മീഡിയകളിൽ അരങ്ങേറുന്നത്.\nഎന്താണ് ഈ സൗന്ദര്യത്തിനു പിന്നിൽ എന്ന് പലപ്പോഴും കാവ്യയോട് മാധ്യമങ്ങൾ തിരക്കിയിട്ടുണ്ട്. അതിനു കാവ്യയുടെ ഉത്തരം ഇങ്ങനെ”ചിട്ടയായ ജീവിത രീതി അത് കഴിവതും പുലർത്തികൊണ്ട് പോകാൻ ശ്രമിക്കാറുണ്ട്. നൃത്തം വോക്കിങ് ഉറക്കം ഇതൊന്നും മുടക്കാറില്ല” ഇതൊക്കെ തന്നെയാണ് തന്റെ ജീവിത രീതിയെന്ന് കാവ്യ പറയുന്നു.\nഷൂട്ടിങ് തിരക്കുകളിൽ നിന്നും വീട്ടിൽ എത്തിയാൽ ലഭിക്കുന്ന രണ്ടു ദിവസം തന്റേത് മാത്രമാണ് എന്ന് കാവ്യ തുറന്നു പറഞ്ഞിട്ടുണ്ട്. അന്ന് ആരും തന്നെ ശല്യം ചെയ്യില്ല. അന്ന് ഒരു ഡയറ്റും ഉണ്ടാകില്ല. ഫോണൊക്കെ മാറ്റിവച്ചിട്ട് സ്വതന്ത്രമായി ഉറങ്ങും മറ്റൊന്നിനെക്കുറിച്ചും ഒരു ചിന്തയും ഉണ്ടാകില്ലെന്നും കാവ്യ പറഞ്ഞിട്ടുണ്ട്.\nമാത്രമല്ല എത്ര പുലർച്ചെ ഉണരാനും താൻ റെഡിയാണ് എന്നും അതിപ്പോൾ പുലർച്ചെ നാല് മണിക്ക് ആണെങ്കിലും ഒരു പ്രശ്നവും ഇല്ലെന്നും കാവ്യ വ്യക്തമാക്കിയിട്ടുണ്ട്. എണീക്കുമ്പോളും ഉറങ്ങുമ്പോളും എപ്പോഴും പ്രാർത്ഥന ചുണ്ടിൽ ഉണ്ടാകുമെന്നും കാവ്യ പറയുന്നു.\nഭക്ഷണ രീതികൾക്ക് സമയം ഉണ്ട് പ്രാർത്ഥന എക്സർസൈസ് ഒന്നും മുടക്കാറില്ല. ജിമ്മിൽ പോയാലും കാർഡിയോ ഒക്കെയാണ് മെയിൻ ആയി ചെയ്യുന്നത് വെയിറ്റ് ലിഫ്റ്റിങ് ഒന്നും ചെയ്യാറില്ല എന്നും കാവ്യ പറയുന്നു.\nഔദ്യോഗിക പ്രഖ്യാപനമെത്തി; ബിഗ് ബോസ് ഗ്രാൻഡ് ഫിനാലെ തിങ്കളാഴ്ച മുതൽ..!!\nമഞ്ജുവിനൊപ്പം അഭിനയിക്കാൻ കഴിയില്ല; ദിലീപ് തുറന്നടിച്ച…\nഞാനും അറിയാതെ നോക്കിപോകുമായിരുന്നു; റിമിയുടെ ആദ്യ പ്രണയം;…\nഎന്റെ അവസ്ഥ എനിക്കേ അറിയൂ; തുച്ഛമായ പ്രതിഫലവും കടങ്ങൾ നിറഞ്ഞ…\nരജിത് കുമാറും നടി കൃഷ്ണ പ്രഭയും വിവാഹിതരായോ; ചിത്രങ്ങളും…


മുണ്ടക്കയത്ത് വൃദ്ധൻ മരിച്ചത് പട്ടിണി മൂലം തന്നെയെന്ന് സ്ഥിരീകരണം. | Malayali Manasu\nHome Kerala മുണ്ടക്കയത്ത് വൃദ്ധൻ മരിച്ചത് പട്ടിണി മൂലം തന്നെയെന്ന് സ്ഥിരീകരണം.\nമുണ്ടക്കയത്ത് വൃദ്ധൻ മരിച്ചത് പട്ടിണി മൂലം തന്നെയെന്ന് സ്ഥിരീകരണം.\nമരണം പട്ടിണി മൂലമെന്ന് സൂചന\nഭക്ഷണവും വെള്ളവും ലഭിക്കാതെ തന്നെയാണ് വണ്ടൻപതാൽ അസംബനി തൊടിയിൽ വീട്ടിൽ പൊടിയൻ ( 80 ) മരിച്ചതെന്ന് സൂചന നൽകി പ്രാഥമിക പോസ്റ്റ്മോർട്ടം റിപ്പോർട്ട് .\nആന്തരികാവയവങ്ങൾ ചുരുങ്ങിയിരുന്നതായും ഭക്ഷണം തൊണ്ടയിൽ നിന്ന് ഇറങ്ങിയതിന്റെ ലക്ഷണങ്ങളില്ലെന്നും കണ്ടെത്തി . പട്ടിണി മരണമാണോ എന്ന് ഉറപ്പിക്കാൻ ആന്തരികാവയവങ്ങൾ രാസപരിശോധനയ്ക്കയച്ചു .\nPrevious articleജയിംസ് ചെറിയാൻ (ചാക്കോചേട്ടൻ 75) നിര്യാതനായി.\nNext articleപി. ശ്രീരാമകൃഷണനെ സ്പീക്കര് സ്ഥാനത്ത് നിന്നും നീക്കം ചെയ്യണമെന്ന പ്രമേയം നിയമസഭ ചര്‍ച്ച ചെയ്യുന്നു


നിറത്തെ ചൊല്ലി തർക്കം വിദ്യാർത്ഥിനിയെ പതിനാലുകാരൻ കുത്തിക്കൊന്നു - Janayugom Online\nFebruary 16, 2020, 12:42 pm\nനിറത്തെ ചൊല്ലി തർക്കം പതിനാലുകാരൻ വിദ്യാർത്ഥിനിയെ കുത്തിക്കൊന്നു. ന്യൂയോർക്ക് സർവകലാശാലയിലെ വിദ്യാർഥികൾ തമ്മിലുണ്ടായ തർക്കമാണ് കൊലപാതകത്തിൽ കലാശിച്ചത്. ബർനാഡ് കോളേജ് വിദ്യാർഥിനിയായ ടെസ്സാ മജോർസ് (18) ആണ് അതിദാരുണമായി കൊല്ലപ്പെട്ടത്. കേസിൽ പതിനാലുകാരനായ റാഷൻ വെയ്വറെ പൊലീസ് അറസ്റ്റ് ചെയ്തു.\nമോർണിങ്സൈഡ് പാർക്കിന് സമീപം ഡിസംബർ 11നായിരുന്നു സംഭവം നടന്നത്. ബർനാഡ് കോളേജിനെയും കൊളംബിയ സർവകലാശാലയെയും ഭാഗിക്കുന്ന പാർക്കാണ് ഹർലമിൽ സ്ഥിതി ചെയ്യുന്ന മോർണിങ്സൈഡ്. റാഷൻ കറുപ്പ് നിറക്കാരനും ടെസ്സ വെളുപ്പ് നിറക്കാരിയുമായിരുന്നു. പാർക്കിലെത്തിയ ടെസ്സയുമായി റാഷൻ നിറത്തിന്റെ പേരിൽ തർക്കത്തിലായി. ഇതിനിടെ തന്റെ കയ്യിൽ കരുതിയ കത്തി ഉപയോഗിച്ച് റാഷൻ ടെസ്സയെ കുത്തി കൊല്ലുകയായിരുന്നു.\nനെഞ്ചിലും മറ്റ് ശരീരഭാഗങ്ങളിലും ആഴത്തിൽ മുറിവേറ്റ ടെസ്സയെ പാർക്കിലുള്ളവർ ചേർന്ന് ഉടൻ ആശുപത്രിയിൽ എത്തിച്ചെങ്കിലും മരണം സ്ഥിരീകരിക്കുകയായിരുന്നു. തുർന്ന് സംഭവത്തിൽ പൊലീസ് കേസെടുത്ത് അന്വേഷണം ആരംഭിച്ചു. കൊലപാതകത്തിന് ശേഷം ഒളിവിൽപോയ റാഷനെ നീണ്ട ദിവസത്തെ തെരച്ചിലിനൊടുവിൽ വെള്ളിയാഴ്ചയാണ് പൊലീസ് അറസ്റ്റ് ചെയ്തത്. കൊലപാതകം, മോഷണം എന്നീ വകുപ്പുകളിലാണ് രണ്ടാം വർഷ വിദ്യാർഥിയായ റാഷനെതിരെ പൊലീസ് കേസെടുത്തിരിക്കുന്നത്.\nEnglish summary: student stabbed to death\nഡൽഹിയുടെ അമരത്ത് കേജ്‌രിവാൾ; മുഖ്യമന്ത്രിയായി സത്യപ്രതിജ്ഞ ചെയ്തു\nറഷ്യന് ആക്രമണം തുടരുന്നു: വെടിനിര്‍ത്തല് പ്രഖ്യാപനം, ചര്‍ച്ച


Manju Still with Kalyan Jewellers - Malayalam Filmibeat\nമഞ്ജുവിന് പകരക്കാരിയല്ല ഐശ്വര്യ: കല്യാണ് ജ്വല്ലറി\n| Published: Monday, September 30, 2013, 11:00 [IST]\nപതിമൂന്ന് വര്‍ഷത്തിന് ശേഷം മഞ്ജു വാര്യരെ ക്യാമറയ്ക്ക് മുന്നില് തിരിച്ചെത്തിച്ച കല്യാണ് ജ്വല്ലറിയുടെ പരസ്യം വേണ്ടത്ര സ്വീകരിക്കപ്പെട്ടില്ലെന്നും മഞ്ജുവിന് പകരം ജ്വല്ലറി ബോളിവുഡ് താരം ഐശ്വര്യ റായിയെ മോഡലാക്കുകയാണെന്നും ഏറെ റിപ്പോര്‍ട്ടുകള് വന്നുകഴിഞ്ഞു.\nകുറച്ചുനാള് മുമ്പ് കല്യാണ് ജ്വല്ലറിയുടെ ഒരു പരസ്യത്തില് ഐശ്വര്യ റായ് പ്രത്യക്ഷപ്പെട്ടതോടെയാണ് ഇത്തരം റിപ്പോര്‍ട്ടുകള് വന്നുതുടങ്ങിയത്. എന്നാല് കല്യാണ് ജ്വല്ലറി അധികൃതര് പറയുന്നത് ഇത് ശരിയല്ലെന്നാണ്. മഞ്ജുവിന്റെ പരസ്യം മാറ്റാന് തങ്ങള്‍ക്ക് യാതൊരു ആലോചനയുമില്ലെന്നും മഞ്ജുവിന് പകരമായിട്ടല്ല ഐശ്വര്യ പരസ്യത്തിലെത്തുന്നതെന്നും ജ്വല്ലറി അധികൃതര് പറയുന്നു.\nഞങ്ങളുടെ സ്ഥാപനത്തിന്റെ ദേശീയതലത്തിലെ ബ്രാന്റ് അംബാസഡറാണ് ഐശ്വര്യ. മഞ്ജു അഭിനയിച്ച പരസ്യ പരമ്പരയില് നിന്നും തീര്‍ത്തും വ്യത്യസ്തമായ പരസ്യങ്ങളിലാണ് ഐശ്വര്യ അഭിനയിക്കാന് പോകുന്നത്. മഞ്ജുവിന്റെ പരസ്യത്തിന് മികച്ച പ്രതികരണമാണ് ലഭിച്ചിട്ടുള്ളത്. ആ പരസ്യം തീര്‍ത്തും ഫലപ്രദമാണെന്നാണ് ഞങ്ങള് കരുതുന്നത്- ജ്വല്ലറി അധികൃതര് പറയുന്നു.\nലുധിയാനയില് തുടങ്ങിയ കല്യാണ് ജ്വല്ലറിയുടെ പുതിയ ഷോറൂമിന്റെ ഉത്ഘാടനത്തോടനുബന്ധിച്ചാണ് ഐശ്വര്യ റായി സ്വര്‍ണവസ്ത്രമണിയുന്ന പരസ്യം വന്നത്. ഷോറൂം ഉത്ഘാടനം നിര്‍വ്വഹിച്ചതും ഐശ്വര്യയായിരുന്നു. ഈ പരസ്യം പുറത്തെത്തിയതോടെയാണ് മഞ്ജുവിനെ മാറ്റിയെന്ന തരത്തിലുള്ള റിപ്പോര്‍ട്ടുകള് വന്നത്.\nRead more about: manju warrier aishwarya rai advertisement മഞ്ജു വാര്യര് ഐശ്വര്യ റായ് പരസ്യം ജ്വല്ലറി കല്യാണ് ജ്വല്ലറി\nKalyan Jewellery authorities are made it clear that they are not decided to Replace Manju Warrier with Aishwariya Rai in their advertisement\nStory first published: Monday, September 30, 2013, 11:00 [IST]


Delhi polls: BJP releases first list of 57 candidates | ന്യൂഡൽഹി സീറ്റിൽ കെജ്രിവാളിനെതിരെ ആര് മത്സരിക്കും? കാത്തിരുന്നുകാണാൻ സസ്പൻസിട്ട് 57 സ്ഥാനാർത്ഥികളുടെ ആദ്യപട്ടിക പുറത്തുവിട്ട് ബിജെപി; പാർട്ടിയുടെ പ്രഖ്യാപനം 70 അംഗ സ്ഥാനാർത്ഥി പട്ടിക ആം ആദ്മി പുറത്തിറക്കിയതിന് പിന്നാലെ; ഇരുപാർട്ടികളുടെയും പട്ടികയ്ക്കായി കാത്തിരുന്ന കോൺഗ്രസിന്റേത് അടുത്ത ഊഴം - MarunadanMalayalee.com\nJanuary 17, 202008:39 PM IST Permalink\nന്യൂഡൽഹി: ഡൽഹി നിയമസഭാ തിരഞ്ഞെടുപ്പിലെ 57 സ്ഥാനാർത്ഥികളുടെ ആദ്യ പട്ടിക ബിജെപി പുറത്തുവിട്ടു. 70 അംഗ നിയമസഭയിലേക്ക് ഫെബ്രുവരി 8 നാണ് തിരഞ്ഞെടുപ്പ് നടത്തുന്നത്. ബിജെപി സംസ്ഥാന അദ്ധ്യക്ഷൻ മനോജ് തിവാരിയാണ് പട്ടിക പ്രസിദ്ധീകരിച്ചത്. സിററിങ് എംഎൽഎ വിജേന്ദർ ഗുപ്ത, മുൻ മേയർമാരായ രവീന്ദർ ഗുപ്ത, യോഗേന്ദർ ചന്തോളിയ, മുൻ എഎപി എംഎൽഎ കപിൽ മിശ്ര എന്നിവർ പട്ടികയിൽ ഇടം പിടിച്ചു. 11 പട്ടികജാതി വിഭാഗത്തിൽ പെട്ടവരും നാല് വനിതകളും സ്ഥാനാർത്ഥികളയായുണ്ട്. ഡൽഹി മുഖ്യമന്ത്രിയും എഎപി നേതാവുമായ അരവിന്ദ് കെജ്രിവാളിനെതിരായ സ്ഥാനാർത്ഥി ആരെന്ന് ബിജെപി പ്രഖ്യാപിച്ചില്ല. വൈകാതെ ഈ സീറ്റിൽ സ്ഥാനാർത്ഥിയെ പ്രഖ്യാപിക്കുമെന്ന് തിവാരി അറിയിച്ചു.\nഡൽഹി ഉപമുഖ്യമന്ത്രി മനീഷ് സിസോദിയയ്ക്കെതിരെ പത്പർഗഞ്ചിൽ രവി നേഗി മത്സരിക്കും. വിജേന്ദർ ഗുപ്ത രോഹിണിയിൽ ജനവിധി തേടും. എഎപി മുൻ എംഎൽഎ കപിൽ മിശ്ര മോഡൽ ടൗണിൽ മത്സരിക്കും. 70 സ്ഥാനാർത്ഥികളുടെയും പട്ടിക ആം ആദ്മി പാർട്ടി ബുധനാഴ്ച പ്രഖ്യാപിച്ചിരുന്നു. എഎപിയും ബിജെപിയും സ്ഥാനാർത്ഥികളെ പ്രഖ്യാപിച്ചശേഷം പട്ടിക പുറത്തിറക്കുമെന്ന നിലപാടിലാണ് കോൺഗ്രസ്.കഴിഞ്ഞ നിയമസഭാ തിരഞ്ഞെടുപ്പിൽ ഡൽഹിയിലെ 67 സീറ്റുകളും ആം ആദ്മി പാർട്ടി തൂത്തുവാരിയിരുന്നു. മൂന്ന് സീറ്റുകൾ മാത്രമാണ് ബിജെപിക്ക് ലഭിച്ചത്.വ്യാഴാഴ്ച രാത്രി ചേർന്ന ബിജെപി കേന്ദ്ര തിരഞ്ഞെടുപ്പ് കമ്മിറ്റി യോഗമാണ് സ്ഥാനാർത്ഥികളെ നിശ്ചയിച്ചതെന്ന് നേതാക്കൾ അറിയിച്ചു.


ഇളംകായ്കള് മെഴുക്കുപുരട്ടിയും തോരനുമാക്കാം; വളര്‍ത്താം കന്റോല എന്ന കയ്പ്പില്ലാ പാവയ്ക്ക | spiny gourd or kantola| Agriculture| Kitchen Garden\nഇളംകായ്കള് മെഴുക്കുപുരട്ടി, തോരന്, തീയല് തുടങ്ങിയവയുണ്ടാക്കാന് വളരെ നല്ലതാണ്. കായ്കള് അരിഞ്ഞുണക്കി കൊണ്ടാട്ടവുമുണ്ടാക്കാം. ഇലകളും ഇളംതണ്ടുമൊക്കെ പച്ചക്കറിയായി ഉപയോഗിക്കുന്നവരുമുണ്ട്.\n# എസ്.കെ. നിഷ\nകന്റോല | ഫോട്ടോ: മാതൃഭൂമി\nകയ്പ്പില്ലാ പാവയ്ക്കയായ കന്റോല കേരളത്തിലും പ്രിയവിളയായി മാറുകയാണ്. ഇന്ത്യയുടെ വടക്കുകിഴക്കന് സംസ്ഥാനങ്ങളില് സാധാരണ കണ്ടുവരുന്ന ഒരു വെള്ളരിവര്‍ഗ പച്ചക്കറിയാണ് കന്റോല. കേരളത്തിലെ മണ്ണും കാലാവസ്ഥയും കന്റോല കൃഷിക്ക് അനുയോജ്യമാണ്. ചെറിയ മൃദുവായ മുള്ളുകള് നിറഞ്ഞതാണ് കായുടെ പുറംഭാഗം. ഇളംകായ്കള് മെഴുക്കുപുരട്ടി, തോരന്, തീയല് തുടങ്ങിയവയുണ്ടാക്കാന് വളരെ നല്ലതാണ്. കായ്കള് അരിഞ്ഞുണക്കി കൊണ്ടാട്ടവുമുണ്ടാക്കാം. ഇലകളും ഇളംതണ്ടുമൊക്കെ പച്ചക്കറിയായി ഉപയോഗിക്കുന്നവരുമുണ്ട്.\nനീര്‍വാര്‍ച്ചയും വളക്കൂറുമുള്ള പശിമരാശി മണ്ണാണ് കന്റോലയ്ക്ക് അനുയോജ്യം. നല്ല സൂര്യപ്രകാശം വേണം. എന്നാല്, വീട്ടുവളപ്പില് ഭാഗികമായ തണലിലും കന്റോല വളര്‍ത്താം. ചെടികള് ഉണങ്ങിക്കഴിഞ്ഞ് ചുവട്ടില്‍നിന്ന് കുഴിച്ചെടുക്കുന്ന കിഴങ്ങുകളാണ് പ്രധാന നടീല് വസ്തു. ആണ്-പെണ് ചെടികളുടെ കിഴങ്ങുകള് പ്രത്യേകമായി സൂക്ഷിക്കണം.\nകിഴങ്ങുകള് അങ്ങനെത്തന്നെയോ ചെറിയ കഷ്ണങ്ങളായി മുറിച്ച് തണലില് ഒന്നുരണ്ടുദിവസം ഉണക്കിയോ നടാം. നടീല്‍മിശ്രിതം നിറച്ച പോളിത്തീന് കവറുകളില് നട്ട് മുളവന്നതിനുശേഷം കൃഷിയിടത്തില് നടുന്നതാണ് നല്ലത്. നടീല്‍മിശ്രിതമായി മണ്ണും ചാണകപ്പൊടിയും ചകിരിച്ചോറുകമ്പോസ്റ്റും ഒരേ അനുപാതത്തില് ചേര്‍ത്താല് മതിയാകും.\nചെടികള്‍തമ്മില് രണ്ടുമീറ്റര് അകലംനല്‍കി കുഴികളെടുക്കാം. 60 സെന്റിമീറ്റര് നീളം, വീതി, ആഴം എന്ന അളവിലെടുത്ത കുഴികളില് മേല്‍മണ്ണ്, അഞ്ചുകിലോഗ്രാം ഉണങ്ങിപ്പൊടിച്ച ചാണകം, അരക്കിലോ എല്ലുപൊടി, 250 ഗ്രാം വേപ്പിന് പിണ്ണാക്ക് എന്നിവ ചേര്‍ത്തിളക്കി തൈകള് നടാം. ഓരോ കുഴിയിലും 150 ഗ്രാം കുമ്മായം ചേര്‍ക്കുന്നത് മണ്ണിലെ പുളിരസം ക്രമീകരിക്കാന് നല്ലതാണ്. പത്തു ശതമാനം ആണ്‍ചെടികള്‍കൂടി കൃഷിയിടത്തില് നടേണ്ടതാണ്. കന്റോലത്തൈകള് വള്ളിവീശുമ്പോള് പടര്‍ന്നുകയറാനുള്ള സൗകര്യംചെയ്തുകൊടുക്കണം.\nകിഴങ്ങുനട്ട് ഒന്നര-രണ്ടു മാസമാകുമ്പോള് ചെടികള് പൂവിട്ടുതുടങ്ങും. നല്ല വിളവുലഭിക്കാന് കൃത്രിമപരാഗണം നടത്തിയേ മതിയാകൂ. അതതുദിവസം വിരിയുന്ന ആണ്‍പൂക്കള് പറിച്ചെടുത്ത് പരാഗം അന്ന് വിരിഞ്ഞ പെണ്‍പൂക്കളുടെ പരാഗണസ്ഥലത്ത് നേരിട്ടോ അല്ലെങ്കില് ബ്രഷുപയോഗിച്ചോ പുരട്ടിക്കൊടുക്കണം. ഉച്ചയ്ക്കുമുമ്പായി പരാഗണം നടത്താന് ശ്രദ്ധിക്കണം.\nപരാഗണംനടന്ന് 10 മുതല് 12 ദിവസത്തിനകം വിളവെടുപ്പിനു പാകമാകും. കായ്കള് മൂക്കുന്തോറും മഞ്ഞനിറമായി മാറുകയും വിത്തുകള് കട്ടിയാവുകയും ചെയ്യുന്നു. അത്തരം കായ്കള്‍ക്ക് സ്വാദും വിപണിമൂല്യവും കുറവാണ്. മൂന്നുദിവസം കൂടുമ്പോള് വിളവെടുക്കുന്നത് കൂടുതല് പൂക്കളുണ്ടാകുന്നതിനും കൂടുതല് കായ്കള് ലഭിക്കുന്നതിനും സഹായിക്കും.\nContent Highlights: Know about the farming and benefits of the spiny gourd or kantola


കൊച്ചിൻ ദേവസ്വം ബോർഡിലേക്ക് 54 അബ്രാഹ്മണരെ ശാന്തിക്കാരായി നിയമിക്കാൻ ദേവസ്വം ബോർഡ് തീരുമാനം - Mathrumalayalam\nHome Uncategorized കൊച്ചിൻ ദേവസ്വം ബോർഡിലേക്ക് 54 അബ്രാഹ്മണരെ ശാന്തിക്കാരായി നിയമിക്കാൻ ദേവസ്വം ബോർഡ് തീരുമാനം\nതിരുവനന്തപുരം: കൊച്ചിൻ ദേവസ്വം ബോർഡിലേക്ക് 54 അബ്രാഹ്മണരെ ശാന്തിക്കാരായി നിയമിക്കാൻ ദേവസ്വം ബോർഡ് തീരുമാനം. ദേവസ്വം മന്ത്രി കടകംപള്ളി സുരേന്ദ്രന് ഇക്കാര്യം തന്‍റെ ഫേസ്ബുക്കിലൂടെ അറിയിച്ചു\nകടകംപള്ളി സുരേന്ദ്രന്‍റെ ഫേസ്ബുക്ക് പോസ്റ്റ്.\nവീണ്ടും ചരിത്രം കുറിച്ച് കേരള സര്‍ക്കാര് കൊച്ചിന് ദേവസ്വം ബോര്‍ഡിന്റെ ചരിത്രത്തില് ആദ്യമായി7പട്ടികജാതിക്കാര് ഉള്‍പ്പെടെ 54 അബ്രാഹ്മണ ശാന്തിമാരെ നിയമിക്കുന്നു. പി.എസ്.സി മാതൃകയില് ഒ.എം.ആര് പരീക്ഷയും, അഭിമുഖവും നടത്തിയാണ് ശാന്തി തസ്തികയിലേക്കുള്ള നിയമനപട്ടിക ദേവസ്വം റിക്രൂട്ട്മെന്റ് ബോര്‍ഡ് തയ്യാറാക്കിയത്. അഴിമതിക്ക് അവസരം നല്‍കാതെ മെറിറ്റ് പട്ടികയും, സംവരണ പട്ടികയും ഉള്‍പ്പെടുത്തിയാണ് നിയമന പട്ടിക തയ്യാറാക്കിയത്.\nആകെ 70 ശാന്തിമാരെ നിയമിക്കുന്നതിനാണ് ശുപാര്‍ശ ചെയ്തിരിക്കുന്നത്. പിന്നാക്കവിഭാഗങ്ങളില് നിന്ന് നിയമനപട്ടികയില് ഇടം നേടിയ 54 പേരില് 31 പേര് മെറിറ്റ് പട്ടികയില് ഉള്‍പ്പെട്ടവരാണ്. മുന്നോക്ക വിഭാഗത്തില് നിന്ന് 16 പേര് മാത്രമേ മെറിറ്റ് പട്ടിക പ്രകാരം ശാന്തി നിയമനത്തിന് യോഗ്യത നേടിയുള്ളൂ. ഈഴവ വിഭാഗത്തില് നിന്ന് ശാന്തി നിയമന പട്ടികയില് ഇടം നേടിയ 34 പേരില് 27 പേരും മെറിറ്റ് അടിസ്ഥാനത്തിലാണ് നിയമനത്തിന് അര്‍ഹരായത്. ഒബിസി വിഭാഗത്തില് നിന്ന് നിയമനത്തിന് അര്‍ഹരായ7പേരില്2പേരും, ധീവര സമുദായത്തിലെ4പേരില്2പേരും മെറിറ്റ് അടിസ്ഥാനത്തിലാണ് നിയമനത്തിന് യോഗ്യത നേടിയത്.\nPrevious articleക്ഷേത്രങ്ങളിൽ കൈക്കൂലി വാങ്ങുന്ന നിരവധി പേരുണ്ടെന്നു മന്ത്രി ജി.സുധാകരൻ\nNext articleസ്വാമി സന്ദീപാനന്ദഗിരിയുടെ ആശ്രമത്തിനുനേരെ അക്രമമുണ്ടായ സംഭവം: ഒരാള് പിടിയിലായി\nരണ്ടു ദിവസം മുൻപു കാണാതായ വീട്ടമ്മയുടെ മൃതദേഹം കത്തിക്കരിഞ്ഞ നിലയിൽ\nuser2 - April 1, 2022


അഞ്ചിടത്ത് ഒറ്റപ്പേര് മാത്രം, വനിതകൾ ഇല്ല; കാസര്‍കോട് ഖാദര് മാങ്ങാട്, അന്തിമ ഡിസിസി അധ്യക്ഷ സാധ്യതാ പട്ടിക\nHomeNewsഅഞ്ചിടത്ത് ഒറ്റപ്പേര് മാത്രം, വനിതകൾ ഇല്ല; കാസര്‍കോട് ഖാദര് മാങ്ങാട്, അന്തിമ ഡിസിസി അധ്യക്ഷ സാധ്യതാ പട്ടിക\nതിരുവനന്തപുരം: വനിതാ പ്രതിനിധ്യമില്ലാതെ ഡിസിസി അധ്യക്ഷ സാധ്യതാ പട്ടിക. അഞ്ചു ജില്ലകളില് ഒറ്റപ്പേരും മറ്റു ജില്ലകളില് ഒന്നിലധികം പേരും അടങ്ങിയ അന്തിമ സാധ്യതാ പട്ടികയാണ് കെപിസിസി നേതൃത്വം ഹൈക്കമാന്‍ഡിന് സമര്‍പ്പിച്ചത്.[www.malabarflash.com]\n14 ജില്ലകളിലേയും ഡിസിസി അധ്യക്ഷന്‍മാരുടെ പൂര്‍ണ സാധ്യതാ പട്ടിക മാതൃഭൂമി ന്യൂസാണു പുറത്തു വിട്ടത്.\nഡല്‍ഹി കേന്ദ്രീകരിച്ച് രണ്ട് ദിവസങ്ങളിലായി നടന്ന ചര്‍ച്ചക്കൊടുവിലാണ് അന്തിമ സാധ്യതാ പട്ടിക കെപിസിസി നേതാക്കള് ഹൈക്കമാന്‍ഡിന് സമര്‍പ്പിച്ചത്. ഗ്രൂപ്പുകള്‍ക്ക് പ്രാതിനിധ്യം ഉറപ്പാക്കുമ്പോഴും പുതിയ കെപിസിസി നേതൃത്വമായും ഹൈക്കമാന്‍ഡുമായും അടുത്ത ബന്ധം പുലര്‍ത്തുന്ന നേതാക്കളാണ് പട്ടികയില് ഇടംപിടിച്ചത്.\nസാധ്യതാ പട്ടിക പ്രകാരം തിരുവനന്തപുരത്ത് കെഎസ് ശബരിനാഥ്, ആര്‍ബി രാജേഷ് എന്നിവരുടെ പേരാണ് പരിഗണിക്കുന്നത്. അലപ്പുഴയില് ബാബു പ്രസാദ്, കെപി ശ്രീകുമാര് എന്നിവര്‍ക്കാണ് സാധ്യത. രമേശ് ചെന്നിത്തലയാണ് ബാബുവിനെ നിര്‍ദേശിച്ചത്. കോട്ടയത്ത് നാട്ടകം സുരേഷും യുജിന് തോമസുമാണ് പട്ടികയിലുള്ളത്. അന്തിമ ചര്‍ച്ചയില് കോട്ടയത്ത് ചാണ്ടി ഉമ്മന്റെ പേര് നിര്‍ദേശിച്ചതായും സൂചനയുണ്ട്. എറണാകുളത്ത് മുഹമ്മദ് ഷിയാസിന്റെ പേര് മാത്രമാണ് കെപിസിസി മുന്നോട്ടുവച്ചത്. പ്രതിപക്ഷ നേതാവ് വിഡി സതീശന്, വര്‍ക്കിങ് പ്രസിഡന്റ് പിടി തോമസ് അടക്കമുള്ളവരുടെ പൂര്‍ണ പിന്തുണ ഷിയാസിനാണ്.\nപാലക്കാട് എവി ഗോപിനാഥിന്റെ പേരാണ് കെപിസിസി അധ്യക്ഷന് കെ സുധാകരന് നിര്‍ദേശിച്ചത്. എന്നാല് യോഗത്തില് മറ്റു നേതാക്കള് ഒന്നടങ്കം ഇതിനെ എതിര്‍ത്തു. ഇതോടെ മുന് അധ്യക്ഷന്‍മാരെ പരിഗണിക്കേണ്ടതില്ലെന്ന തീരുമാനത്തിലേക്ക് യോഗം എത്തിയെന്നും സൂചനയുണ്ട്. എവി ഗോപിനാഥിന് പുറമേ വിടി ബല്‍റാമിനേയും എ തങ്കപ്പനേയുമാണ് പാലക്കാട് ഡിസിസി അധ്യക്ഷ സ്ഥാനത്തേക്ക് പരിഗണിക്കുന്നത്.\nതൃശ്ശൂരില് ഗ്രൂപ്പുകള് സംയുക്തമായി ടിവി ചന്ദ്രമോഹന്റെ പേരാണ് നിര്‍ദേശിച്ചിരുന്നത്. എന്നാല് അന്തിമ സാധ്യതാ പട്ടികയില് ജോസ് വെള്ളൂരും അനില് അക്കരയും ഇടംപിടിച്ചു. കൊല്ലത്ത് എ ഗ്രൂപ്പ് നേതാവ് സൂരജ് രവി, എംഎം നസീര് എന്നിവരാണ് പരിഗണനയിലുള്ളത്. ജില്ലയില് കഴിഞ്ഞ തവണ ബിന്ദു കൃഷ്ണയായിരുന്നു ഡിസിസി അധ്യക്ഷ. ഇത്തവണ ഒരു ജില്ലയിലും സാധ്യതാ പട്ടികയില് പോലും വനിതകള്‍ക്ക് ഇടംലഭിച്ചില്ല.\nകാസര്‍കോട് - ഖാദര് മാങ്ങാട്\nകണ്ണൂര് - മാര്‍ട്ടിന് ജോര്‍ജ്\nവയനാട് - എംഎ ജോസഫ്, കെഎല് പൗലോസ്, കെകെ എബ്രഹാം\nകോഴിക്കോട് - കെ പ്രവീണ് കുമാര്\nമലപ്പുറം - ആര്യാടന് ഷൗക്കത്ത്, വിഎസ് ജോയ്\nപാലക്കാട് - എവി ഗോപിനാഥ്, വിടി ബല്‍റാം, എ തങ്കപ്പന്\nതൃശ്ശൂര് - അനില് അക്കര, ജോസ് വെള്ളൂര്, ടിവി ചന്ദ്രമോഹന്\nകോട്ടയം - നാട്ടകം സുരേഷ്, യുജിന് തോമസ്\nആലപ്പുഴ - ബാബു പ്രസാദ്, കെപി ശ്രീകുമാര്\nപത്തനംതിട്ട - സതീഷ് കൊച്ചുപറമ്പില്\nകൊല്ലം - സൂരജ് രവി, എംഎം നസീര്\nതിരുവനന്തപുരം - കെഎസ് ശബരിനാഥ്, ആര്‍വി രാജേഷ്\nഇടുക്കി - അഡ്വ. എസ് അശോകന്, സിപി മാത്യു\ncongress Kasaragod Kerala News


പുതിയ വീട് നിര്‍മ്മിച്ച് താമസം മാറിയിട്ട് ഒരു മാസം മാത്രം; കനത്ത മഴയില് ഭൂമി വിണ്ടുകീറി ആദ്യ നില മണ്ണിനടിയിലായതിന്റെ ഞെട്ടലില് വീട്ടുകാര് - Media Vision News\nപുതിയ വീട് നിര്‍മ്മിച്ച് താമസം മാറിയിട്ട് ഒരു മാസം മാത്രം; കനത്ത മഴയില് ഭൂമി വിണ്ടുകീറി ആദ്യ നില മണ്ണിനടിയിലായതിന്റെ ഞെട്ടലില് വീട്ടുകാര്\nഇടുക്കി(www.mediavisionnews.in): പുതിയ വീട് നിര്‍മ്മിച്ച് താമസം മാറിയിട്ട് ഒരു മാസമേ ആയിട്ടുണ്ടായിരുന്നുള്ളൂ. പേമാരിയും പ്രളയവും വന്നതോടെ താമസിച്ചുകൊതി തീര്‍ന്നിട്ടില്ലാത്ത വീടിന്റെ ഒന്നാം നില മണ്ണിനടിയിലായതിന്റെ വേദനയിലാണ് മാവടി പള്ളിപ്പടി തേനമാക്കല് അപ്പച്ചനും കുടുംബവും. ഭൂമി വിണ്ടുകീറിയാണ് ആദ്യത്തെ നില പൂര്‍ണമായും മണ്ണിനടിയിലായത്.\nഎന്താണ് യഥാര്‍ഥത്തില് സംഭവിച്ചത് എന്നറിയണമെങ്കില് സ്ഥലത്ത് പഠനം നടത്തണം. ഈ പ്രദേശത്തെ മണ്ണ് ഇടിഞ്ഞ് താഴ്ന്നതിനെ തുടര്‍ന്നാണ് വീട് തകര്‍ന്നതെന്നാണ് പ്രാഥമിക നിഗമനം.\nഅപകടം മുന്‍കൂട്ടി കണ്ട് വീട്ടുകാര് നാല് ദിവസം മുമ്പ് ഈ വീട്ടില് നിന്ന് മാറിത്താമസിച്ചിരുന്നു. പറ്റുന്നിടത്തോളം വീട്ടുപകരണങ്ങളും മാറ്റിയിരുന്നു.\nവീടിന് ചുറ്റുമുള്ള പ്രദേശങ്ങള് വിണ്ടുകീറിയ നിലയിലാണ്. രണ്ടര കിലോമീറ്ററിലധികം പ്രദേശമാണ് ഭൂമി പിളര്‍ന്ന് മാറിയിരിക്കുന്നത്. ഇതിനടുത്തുള്ള മാവടി കുഴികൊമ്പ് ഭാഗത്ത് രണ്ടാള് താഴ്ചയില് ഭൂമി ഇടിഞ്ഞുതാഴ്ന്ന നിലയിലാണ്. പല പ്രദേശങ്ങളിലെയും മണ്‍ഭിത്തികള് തകര്‍ന്നു വീണുകൊണ്ടിരിക്കുകയാണ്.\nPrevious articleപ്രളയ ബാധിത പ്രദേശങ്ങള് റിപ്പോര്‍ട്ട് ചെയ്യാന് പോയ ഏഷ്യാനെറ്റ് സംഘം അപകടത്തില്‍പ്പെട്ടു; റിപ്പോര്‍ട്ടര്‍ക്കും ക്യാമറാമാനും പരിക്ക്\nNext articleഗൗതം ഗംഭീര് ബി.ജെ.പി ടിക്കറ്റില് ദല്‍ഹിയില് മത്സരിക്കുന്നു


ബീജിങ്ങിനെയും ഇസ്ലാമാബാദിനെയും ഇന്ത്യയിൽ നിന്നുകൊണ്ട് ആക്രമിക്കാം ! - Express Kerala\nInternational Kerala Main National Special July 29, 2020 | Published by : Staff Reporter\nന്യൂഡല്‍ഹി: ഹരിയാനയിലെ വ്യോമതാവളത്തില് പറന്നിറങ്ങിയിരിക്കുകയാണിപ്പോള് റഫേല് വിമാനങ്ങള്. വ്യോമസേന മേധാവി തന്നെ നേരിട്ടാണ് ഈ വിമാനങ്ങളെ സ്വീകരിക്കാനെത്തിയിരിക്കുന്നത്. ദേശീയ മാധ്യമങ്ങള് ഒന്നടങ്കം ഇതുപോലെ വരവേല്‍പ്പ് നല്‍കിയ മറ്റൊരു യുദ്ധവിമാനവുമില്ലന്നതും നാം ഓര്‍ക്കണം.\nഫ്രാന്‍സില് നിന്നും വാങ്ങുന്ന 36 വിമാനങ്ങളില് അഞ്ചെണ്ണമാണ് അംബാല വിമാനത്താവളത്തില് ലാന്‍ഡ് ചെയ്തിരിക്കുന്നത്. നേരത്തെ ഒരെണ്ണം എത്തിയിരുന്നു. ബാക്കി 30 എണ്ണം അടുത്ത വര്‍ഷം ഇന്ത്യയിലെത്തും. ഇന്ത്യന് വ്യോമാതിര്‍ത്തി ലംഘിക്കാതെ തന്നെ ചൈനീസ് തലസ്ഥാനവും പാക്കിസ്ഥാന് തലസ്ഥാനവും ചാമ്പലാക്കാന് റഫേലിന് കഴിയും. ആണവായുധം ഉള്‍പ്പെടെ കൃത്യമായി ഉപയോഗിക്കാന് ഈ യുദ്ധവിമാനത്തിന് ശേഷിയുണ്ട്.\nപാക്ക് അധീന കശ്മീരിലെ ഭീകര താവളങ്ങള്‍ക്കും റഫേല് വലിയ ഭീഷണിയാകും. മുന്‍പ് ബാലക്കോട്ട് ആക്രമണം നടത്താന് ഇന്ത്യന് യുദ്ധവിമാനങ്ങള്‍ക്ക് അതിര്‍ത്തി കടക്കേണ്ടി വന്നിരുന്നു. എന്നാല് ഇനി അതിന്റെ ആവശ്യമില്ല. ഇന്ത്യന് വ്യോമ പരിധിയില് നിന്നു കൊണ്ട് തന്നെ ശത്രു കേന്ദ്രങ്ങളെ ശവ പറമ്പാക്കാന് കഴിയും.\nറഫേലിനോട് കിടപിടിക്കുന്ന ഒരു യുദ്ധ വിമാനവും ചൈനയുടേയോ, പാക്കിസ്ഥാന്റെയോ പക്കലില്ല. ഈ രാജ്യങ്ങളെ ആശങ്കയിലാഴ്ത്തുന്നതും ഈ യാഥാര്‍ത്ഥ്യമാണ്. പുതിയ കാലത്തെ യുദ്ധത്തില് വ്യോമ സേനക്ക് വലിയ പങ്കാണ് ഉള്ളത്. റഫേല് എത്തിയതോടെ ഏഷ്യയില് തന്നെ വലിയ മേധാവിത്വമാണ് ഇന്ത്യക്ക് ലഭിച്ചിരിക്കുന്നത്.\nഅമേരിക്കയുടെ ലോകത്തിലെ നമ്പര് വണ് അറ്റാക്ക് ഹെലികോപ്റ്റര് അപ്പാച്ചയും ഇപ്പോള് ഇന്ത്യയുടെ ഭാഗമാണ്. റഷ്യയുടെ ഏറ്റവും മികച്ച മിസൈല് പ്രതിരോധ സംവിധാനമായ എസ് 400 ട്രയംഫും അധികം താമസിയാതെ ഇന്ത്യക്ക് കൈമാറും. ആധുനിക ടാങ്കുകളും റഷ്യ ഇന്ത്യക്കായി നല്‍കുന്നുണ്ട്. ഇന്ത്യന് സൈന്യത്തിന്റെ നവീകരണത്തിന് ബന്ധ ശത്രുക്കളായ റഷ്യയും അമേരിക്കയും ഒരു പോലെയാണ് ഇന്ത്യക്ക് പിന്തുണ നല്‍കുന്നത്. ഇതിനു പുറമെയാണ് ഫ്രാന്‍സും, ഇസ്രയേലും ആധുനിക ടെക്‌നോളജി ഇന്ത്യക്കായി കൈമാറിയിരിക്കുന്നത്.\nഫ്രാന്‍സിലുള്ള റഫേലിനേക്കാള് അപകടകാരിയാണ് ഇന്ത്യയില് എത്തുന്ന റഫേലുകള്. ഇസ്രയേല് ടെക്‌നോളജി കൂടി ഉപയോഗിച്ചതാണ് കരുത്ത് കൂടാന് കാരണം. റഫേല് വിമാനത്തിന് ശത്രുരാജ്യത്തിന്, ഏല്‍പ്പിക്കാന് പറ്റുന്ന പ്രഹരം, നമുക്ക് സങ്കല്‍പ്പിക്കാന് പറ്റുന്നതിലും അപ്പുറമാണ്. ആണവായുധം വഹിച്ച് പറക്കാനും, രാത്രിയും പകലും ലക്ഷ്യം തെറ്റാതെ ആക്രമിക്കാനുമുള്ള ശേഷിയാണ് റഫേലിന്റെ പ്രത്യേകത. ഈ വിമാനത്തെ വെടിവെച്ചിടുക എന്നതും ശത്രുരാജ്യത്തിന് എളുപ്പമാകില്ല. റഫേലിന്റെ ടെക്‌നോളജി തന്നെ, ഏറെ അഡ്വാന്‍സായിട്ടുള്ളതാണ്. എയര് ടു എയര്, എയര് ടു ഗ്രൗണ്ട്, എയര് ടു സര്‍ഫെഴ്സ് ശേഷിയുള്ളതാണ് റഫേല്. മിക്ക ആധുനിക ആയുധങ്ങളും റഫേലില് ഘടിപ്പിക്കാനാകും.\nഇന്ത്യയുടെ മണ്ണില് റഫേല് പറന്നിറങ്ങിയപ്പോള് അതിനൊപ്പം ഒരു പേര് കൂടി ഏറെ പ്രാധാന്യത്തോടെ രേഖപ്പെടുത്തപ്പെട്ടിരിക്കുകയാണ്. പ്രതിരോധ രംഗത്തെ ഇന്ത്യയുടെ പ്രതിനിധിയായ എയര് കൊമ്മോഡോര് ഹിലാല് അഹമ്മദ് റാത്താറാണ് ആ വൈമാനികന്. നിലവില് ഫ്രാന്‍സിലെ എയര് അറ്റാഷേ എന്ന നിലയിലാണ് ജമ്മുകശ്മീരിലെ അനന്തനാഗ് സ്വദേശിയായ ഹിലാല് പ്രവര്‍ത്തിക്കുന്നത്. റഫേലിന്റെ കൈമാറ്റം ഒരു തരത്തിലും വൈകാതെ കൃത്യതയോടെ നടക്കാന് ഏറ്റവും നിര്‍ണ്ണായക ദൗത്യം ഇന്ത്യ ഏല്‍പ്പിച്ച ഉദ്യോഗസ്ഥനാണ് അദ്ദേഹം.\nഎയര് കൊമ്മോഡോര് ഹിലാല് അഹമ്മദ് റാത്താര് ഇന്ത്യയുടെ അഭിമാനമായ സൈനികനാണ്. മാത്രമല്ല ഒരു സേനാ കുടുംബത്തില് നിന്നുമാണ് റാത്താര് ഇന്ത്യന് വ്യോമസേനയുടെ ഭാഗമായത്. റാത്താറിന്റെ അച്ഛന് ജമ്മുകശ്മീരിലെ ഡിഎസ്പി റാങ്കിലിരുന്ന ഉദ്യോഗസ്ഥനാണ്. 3000 മണിക്കൂര് യുദ്ധവിമാനം പറത്തിയ ഇന്ത്യയുടെ ഏറ്റവും മികച്ച വൈമാനികനെന്ന നിലയിലും ഹിലാല് ഏറെ വിശ്വാസ്യത നേടിയ സൈനികനാണ്.\nഇന്ത്യയുടെ ആവശ്യമനുസരിച്ചുള്ള മാറ്റം ഉറപ്പാക്കാനായാണ് ഹിലാല് അഹമ്മദ് നേരത്തെ തന്നെ ഫ്രാന്‍സിലെത്തിയത്. ലഡാക്കിലെ അത്യന്തം കടുത്ത കാലാവസ്ഥകളെ അതിജീവിക്കാനും മലനിരകളില് ഇറങ്ങാനും ഉയരാനും ഉള്ള സാങ്കേതിക വിദ്യ റഫേലില് കൂട്ടിയിണക്കിയാണ് ഇന്ത്യയ്ക്കിപ്പോള് കൈമാറിയിരിക്കുന്നത്.\nRafal Fighter Jet


ഉദുമയില് കെ എസ് ടി പി റോഡിലെ കുഴിവെട്ടിക്കുന്നതിനിടയില് ബൈക്ക് നിയന്ത്രണം വിട്ട് മറിഞ്ഞ് യുവാവിന് ഗുരുതര പരിക്ക് - MALABAR FLASH\nHome Accident Kasaragod KSTP Road News Udma കാസര്‍കോട് കേരളം ഉദുമയില് കെ എസ് ടി പി റോഡിലെ കുഴിവെട്ടിക്കുന്നതിനിടയില് ബൈക്ക് നിയന്ത്രണം വിട്ട് മറിഞ്ഞ് യുവാവിന് ഗുരുതര പരിക്ക്\nഉദുമയില് കെ എസ് ടി പി റോഡിലെ കുഴിവെട്ടിക്കുന്നതിനിടയില് ബൈക്ക് നിയന്ത്രണം വിട്ട് മറിഞ്ഞ് യുവാവിന് ഗുരുതര പരിക്ക്\nഉദുമ: കെ എസ് ടി പി സംസ്ഥാന പാതയിലെ രൂപപ്പെട്ട കുഴിവെട്ടിക്കുന്നതിനിടയില് ബൈക്ക് നിയന്ത്രണം വിട്ട് മറിഞ്ഞ് യുവാവിന് ഗുരുതരമായി പരിക്കേററു. രാവണേശ്വരത്തെ നിബിന് (19) ആണ് പരിക്കേറ്റത്.[www.malabarflash.com]\nഉദുമ ടൗണില് ശനിയാഴ്ച രാത്രി 10.30 ഓടേയായിരുന്നു അപകടം. നിബിന് ഉദുമയിലെ സ്വകാര്യ ആശുപത്രിയിലെത്തിച്ചെങ്കിലും പരിക്ക് ഗുരുതരമായതിനാല് കാസര്‍കോട്ടെ ആശുപത്രിയിലേക്ക് കൊണ്ട് പോയി.\nഇവിടെ ആറ് മാസം മുമ്പ് നിര്‍മ്മിച്ച കെ എസ് ടി പി റോഡിലാണ് കുഴി രൂപപ്പെട്ടിരിക്കുന്നത്. പലതവണ കുഴിയടക്കാന് നാട്ടുകാര് ആവശ്യപ്പെട്ടെങ്കിലും അധികൃതര് തിരിഞ്ഞു നോക്കിയിട്ടില്ല.\nകൂടാതെ കെ.എസ്.ടി.പി റോഡില് ലക്ഷങ്ങള് ചിലവിട്ട് സ്ഥാപിച്ച 30 ഓളം സോളാര് തെരുവ് വിളക്കുകളും മിഴി അടച്ചിട്ട് മാസങ്ങളായി.


kovid updates south Korea | രോഗം മാറിയവർക്കും വീണ്ടും കോവിഡ്; ദക്ഷിണ കൊറിയയിൽ രണ്ടാംഘട്ട രോഗവ്യാപനത്തിന്റെ സൂചന; ലോക്ക് ഡൗൺ നിയന്ത്രണങ്ങൾ കടുപ്പിക്കുന്നു - MarunadanMalayalee.com\nMay 30, 2020 | 07:06 PM IST | Permalink\nസിയൂൾ: ഫലപ്രദമായ പ്രതിരോധ പ്രവർത്തനങ്ങളിലൂടെ കോവിഡ് വ്യാപനം തടഞ്ഞു നിറുത്തിയ ദക്ഷിണകൊറിയയിൽ രണ്ടാംഘട്ട രോഗവ്യാപനത്തിന്റെ സൂചനകൾ. രോഗമുക്തർക്ക് വീണ്ടും രോഗബാധയുണ്ടാകുന്ന സ്ഥിതിയും രാജ്യത്ത് ഏറെ ആശങ്ക പരത്തിയിട്ടുണ്ട്.\nകോവിഡ് വ്യാപനം ചൈനയ്‌ക്കൊപ്പം പിടിമുറുക്കിയ രാജ്യമായിരുന്നു ദക്ഷിണകൊറിയ. എന്നാൽ മികച്ച പ്രതിരോധ പ്രവർത്തനങ്ങളിലൂടെയും സാമൂഹിക അകലം പാലിച്ചും രോഗപ്പകർച്ച തടയുന്നതിൽ ലോകത്തിനു തന്നെ രാജ്യം മാതൃകയായിരുന്നു. പുതുതായി ആർക്കും രോഗം സ്ഥിരീകരിക്കാതെ ഏറെ ദിവസങ്ങൾ കടന്നുപോയതോടെയാണ് നിയന്ത്രണങ്ങൾ മാറ്റിയത്. സ്‌കൂളുകളും പാർക്കുകളും വിനോദ കേന്ദ്രങ്ങളുമെല്ലാം തുറന്നു.\nഅമേരിക്കൻ-കൊറിയൻ യുദ്ധ വിമാനങ്ങൾ അനേകം ഒരുമിച്ച് പറന്നുയർന്നു; ജനങ്ങളെ അണ്ടർ ഗൗണ്ടിലേക്ക് മാറ്റി സന്നാഹമൊരുക്കി; അവസാന നിമിഷം ചർച്ചയ്ക്ക് വഴങ്ങി ഉത്തര കൊറിയ; സംഘർത്തിന് നേരിയ അയവ്\nഇന്ത്യയുടെ നെഞ്ചിടിപ്പേറ്റി മഹാരാഷ്ട്രയിലും തമിഴ്‌നാട്ടിലും കർണാടകയിലും കോവിഡ് രോഗികളുടെ എണ്ണം കുതിച്ചുയരുന്നു; സമൂഹവ്യാപനമെന്ന ആശങ്കയിൽ ബെംഗളൂരു നഗരം അതീവ ജാഗ്രതയിൽ; മരണ സംഖ്യ 7429 കടന്ന മഹാരാഷ്ട്ര: ഉത്തർപ്രദേശിൽ കോവിഡ് ബാധിച്ച് ഞായറാഴ്ച മരിച്ചത് 11 പേർ: ഇന്നലെ 384 പേർ കൂടി മരിച്ചതോടെ ഇന്ത്യയിലെ കൊറോണ മരണ നിരക്ക് 16,487 ആയി\nമെയ് ആദ്യം സാധാരണ ജീവിതത്തലേയ്ക്ക് കടന്ന ദക്ഷിണകൊറിയയിൽ പക്ഷേ മാസത്തിന്റെ അവസാനം ആകുന്‌പേഴേയ്ക്കും രോഗബാധിരതരുടെ എണ്ണം വീണ്ടും കൂടി. ഇതോടെ രാജ്യത്ത് കടുത്ത നിയന്ത്രണങ്ങൾ ഏർപ്പെടുകയാണെന്ന് ആരോഗ്യമന്ത്രി പാർക് ന്യൂങ് ഹു അറിയിച്ചു. അടുത്ത രണ്ടാഴ്ച രാജ്യത്തെ സംബ്ന്ധിച്ച് നിർണായകമാണെന്നും മന്ത്രി പറഞ്ഞു.\nഇന്നലെ 85 മരണങ്ങൾ മാത്രം; ബ്രിട്ടൻ സാന്ത്വനത്തിലേക്ക്; ഒരിക്കലും ലോക്ക്ഡൗൺ ചെയ്യാത സ്വീഡനിൽ രോഗവിമുക്തി യൂറോപ്പിലെ ഏറ്റവും വലിയ വേഗത്തിൽ; കൊറോണയുടെ പ്രകടനം ഇങ്ങനെയൊക്കെയോ?


സനാതന ധര്‍മ്മ പാഠശാല : ദളിതനായ ബലിയെ കൊന്ന വാമനൻ ?\nദളിതനായ മഹാബലിയെ , ബ്രാഹ്മണനായ വാമനൻ ചവുട്ടിതാഴ്ത്തി..\nഎവിടെ നീതി ? ധര്മ്മം ആരുടെ പക്ഷത്ത്...................?\nശ്രീമഹാഭാഗവതത്തിലെ കഥാസന്ദര്‍ഭമനുസരിച്ച് മഹാബലി ചക്രവര്‍ത്തിയെ വാമനമൂര്‍ത്തി പാതാളത്തിലേയ്ക്ക് ചവിട്ടിത്താഴ്ത്തിയിട്ടില്ല. വാമനനായി അവതരിച്ച സാക്ഷാല് വിഷ്ണുഭഗവാന് കാല്‍പ്പാദം മഹാബലിയുടെ ശരസ്സില് വച്ച് അനുഗ്രഹിച്ചിട്ട്, മഹാബലിയെ പിതാമഹനായ ഭക്തപ്രഹ്ലാദനോടും മറ്റു അനുയായികളോടും കൂടിസ്വര്‍ഗ്ഗത്തെക്കാള് സുന്ദരമായ, താമസിക്കാനായി സ്വര്‍ഗത്തിലുള്ളവര് പോലും കൊതിക്കുന്ന സുതലത്തില് സകല സുഖത്തോടുംകൂടി വസിക്കാന് അനുവദിച്ചുവെന്നും മറ്റെല്ലാ പ്രശ്നങ്ങളില് നിന്നും അവരെ സംരക്ഷിച്ചു ഭഗവാന് മഹാവിഷ്ണു സുതലദ്വാരത്തില് കയ്യില് ഗദയും ധരിച്ചു കാവല്‍ക്കാരനായി നിലകൊണ്ടു എന്നും ശ്രീമഹാഭാഗവതം ഉദ്ഘോഷിക്കുന്നു. ഈ സംഭവം നടന്ന 27 മഹായുഗങ്ങള് കഴിഞ്ഞു ഈ മന്വന്തരങ്ങള് കഴിയുന്നതോടെ മഹാബലി ദേവേന്ദ്രനായി അവരോധിക്കപ്പെടും.......\nകപട കഥകള മെനഞ്ഞു, ഇല്ലാത്ത ജാതീയമായ ഉച്ചനീചത്വങ്ങൾ ഉയർത്തികാണിച്ചു... ശ്രീമഹാഭാഗവതത്തെ പോലും ദുർവ്യാക്യാനം ചെയ്യുന്നത് ആര് ? ആര്ക്ക് വേണ്ടി ?\nമഹാബലി ചക്രവര്‍ത്തി പറഞ്ഞു: “യജ്ഞം വിജയകരമായി അവസാനിച്ച ഈ ദിവസം ഇവിടെ എഴുന്നള്ളിയ അങ്ങ് നമ്മുടെ അതിഥിയാണ്. താങ്കള്‍ക്ക് വേണ്ടതെല്ല‍ാം ദാനമായി ആവശ്യപ്പെട്ടാലും. ന‍ാം എന്തും നല്‍ക്കാന് തയ്യാറാണ്. പശുവോ ഭൂമിയോ സ്വര്‍ണ്ണമോ കൊട്ടാരമോ ആനയോ കുതിരയോ രഥമോ വിവാഹം കഴിക്കാന് കന്യകമാരെയോ എല്ലാമെല്ല‍ാം തരാന് ന‍ാം ഒരുക്കമാണ്.”\nമഹാബലി ചക്രവര്‍ത്തിയുടെ ജീവിത സന്ദേശമായ സത്യധര്‍മ്മനിഷ്ഠ നമുക്കും വളര്‍ത്ത‍ാം, എല്ലാവര്‍ക്കും ശ്രേയസ് ഉണ്ടാകട്ടെ...


SITC FORUM PALAKKAD: ലിറ്റില് കൈറ്റ്സ് സ്കൂള്‍തല ക്യാമ്പ് ആഗസ്റ്റ് 4ന്\nലിറ്റില് കൈറ്റ്സ് സ്കൂള്‍തല ക്യാമ്പ് ആഗസ്റ്റ് 4ന്\nലിറ്റില് കൈറ്റ്സ് പ്രഥമ സ്കൂള്‍തല ക്യാമ്പ് ആഗസ്റ്റ് 4ന് നടക്കുന്നതാണ്. അഞ്ച് മൊഡ്യൂളുകളും പൂര്‍ത്തിയാക്കി, ക്ലാസ്സുകളുടെ അവസാനം കുട്ടികള് വ്യക്തിഗതമായി തയ്യാറാക്കിയ ആനിമേഷനുമായി വേണം ക്യാമ്പില് പങ്കെടുക്കേണ്ടത്. സ്കൂള്‍തല ക്യാമ്പില് പ്രധാനമായും ഒഡാസിറ്റി, ഓപ്പണ്‍ഷോട്ട് എന്നീ സോഫ്റ്റ്‌വെയറുകള് ഉപയോഗിച്ചുള്ള പ്രവര്‍ത്തനങ്ങളാണ് നടത്തുക. ഇവ പരിചിതമായതിനാല് ഇതിനായി കൈറ്റ് മാസ്റ്റര്, മിസ്‌ട്രസ്സുമാര്‍ക്ക് പ്രത്യേക DRGപരിശീലനം ഉണ്ടാകാന് സാധ്യതയില്ല പാലക്കാട് KITEന്റെ അറിയിപ്പില് പറയുന്നു. ഈ സാഹചര്യത്തില് ആഗസ്റ്റ് 3നകം മൊഡ്യൂളുകള് തീര്‍ത്ത് കുട്ടികളെ സ്കൂള് ക്യാമ്പിലേക്ക് ഒരുക്കുവാന് പാലക്കാട് കൈറ്റ് അഭ്യര്‍ത്ഥിക്കുന്നു. സര്‍ക്കുലര് ലഭ്യമാകുന്ന മുറക്ക് കൂടുതല് വിവരങ്ങള് സ്കൂള് മെയിലു വഴി അറിയിക്കുന്നതാണെന്നും അറിയിപ്പില് പറയുന്നു\nPosted by SITC Palakkad at Thursday, July 26, 2018


ഡല്‍ഹി തെരഞ്ഞെടുപ്പ്; പരാജയത്തിനിടയിലും കെജരിവാളിനെ അഭിനന്ദിച്ച് രാഹുല് ഗാന്ധി - BIGNEWSLIVE | Latest Malayalam News\nന്യൂഡല്‍ഹി: ഡല്‍ഹി നിയമസഭ തെരഞ്ഞെടുപ്പ് വിജയത്തില് ആം ആദ്മി പാര്‍ട്ടിയെയും മുഖ്യമന്ത്രി അരവിന്ദ് കെജരിവാളിനെയും പ്രശംസിച്ച് കോണ്‍ഗ്രസ് നേതാവ് രാഹുല് ഗാന്ധി. ട്വിറ്ററിലൂടെയായിരുന്നു അഭിനന്ദനം. ഡല്‍ഹി തെരഞ്ഞെടുപ്പില് വിജയിച്ച എഎപിക്കും അരവിന്ദ് കെജരിവാളിനും എന്റെ അഭിനന്ദനവും ആശംസകളുമെന്ന് രാഹുല് ട്വീറ്റ് ചെയ്തു.\n70 മണ്ഡലങ്ങളിലേക്ക് നടന്ന തെരഞ്ഞെടുപ്പില് 63 സീറ്റുകള് നേടിയാണ് ആം ആദ്മി ഭരണത്തുടര്‍ച്ച നേടിയത്. ഇത് തുടര്‍ച്ചയായ മൂന്നാം തവണയാണ് ആംആദ്മി ഡല്‍ഹിയില് അധികാരത്തില് വരുന്നത്. ബിജെപി7സീറ്റുകള് നേടി. അതെസമയം രാഹുല് ഗാന്ധിയുടെ കോണ്‍ഗ്രസ് പാര്‍ട്ടി തുടര്‍ച്ചയായ രണ്ടാം തവണയും തകര്‍ന്നടിഞ്ഞിരുന്നു. തുടര്‍ച്ചയായ രണ്ടാം തെരഞ്ഞെടുപ്പിലും ഡല്‍ഹിയില് കോണ്‍ഗ്രസിന് അക്കൗണ്ട് തുറക്കാനായില്ല. വോട്ട് വിഹിതത്തിലും കുറവ് വന്നു. തുടര്‍ച്ചയായി മൂന്ന് ടേം ഡല്‍ഹി ഭരിച്ച പാര്‍ട്ടിയാണ് കോണ്‍ഗ്രസ്.\nഡല്‍ഹിയില് കോണ്‍ഗ്രസ് തകര്‍ന്നടിയാന് കാരണം അലസമായ പ്രചാരണം, നേതൃത്വത്തിന്റെ അഭാവം, ബലമില്ലാത്ത സംഘാടനം എന്നിവയാണെന്നാണ് കോണ്‍ഗ്രസ് വിലയിരുത്തല്. ജനവിധി അംഗീകരിക്കുന്നു. താഴേക്കിടയിലുള്ള പ്രവര്‍ത്തനത്തിലൂടെ ഡല്‍ഹിയില് കോണ്‍ഗ്രസിനെ തിരിച്ചുകൊണ്ടുവരുമെന്ന് കോണ്‍ഗ്രസ് വക്താവ് രണ്ദീപ് സിംഗ് സുര്‍ജേവാലെ പറഞ്ഞു.\nജാഗ്രത പാലിക്കാന് ഇന്ത്യ; ചൈനയില് നിന്നുള്ള കാര്‍ഷിക, കന്നുകാലി ഇറക്കുമതിയില് കൊറോണ വൈറസ് പരിശോധനയ്ക്ക് ഉത്തരവ്\nമന്‍കി ബാത്തിനു മേലുള്ള ജന് കീ ബാത്തിന്റെ വിജയമാണ് ഡല്‍ഹി വിജയം; മോഡിയെ വിമര്‍ശിച്ച് ഉദ്ദവ് താക്കറെ


കൊച്ചി മെട്രോയില് ആദ്യ തൊഴിലാളി യൂണിയന്: സമരം ചെയ്ത് സ്ഥാപനത്തെ പൂട്ടാനുള്ളതല്ലെന്ന് മന്ത്രി ടി പി രാമകൃഷ്ണന്\n30 July 2019 3:45 AM GMT\nകൊച്ചി മെട്രോയില് ആദ്യ തൊഴിലാളി യൂണിയന് പ്രവര്‍ത്തനം ആരംഭിച്ചു. കൊച്ചി മെട്രോ എംപ്ലോയീസ് യൂണിയന് എന്ന് പേരിട്ടിരിക്കുന്ന സംഘടനയുടെ ഉദ്ഘാടനം തൊഴില് മന്ത്രി ടി പി രാമകൃഷ്ണന് നിര്‍വഹിച്ചു.\nകൊച്ചി മെട്രോ യാത്ര ആരംഭിച്ച് രണ്ട് വര്‍ഷം പിന്നിടുമ്പോഴാണ് രാജ്യത്തെ മറ്റ് മെട്രോ യൂണിയനുകളുടെ ചുവട് പിടിച്ച് ജീവനക്കാരുടെ സംഘടന പ്രവര്‍ത്തനം ആരംഭിക്കുന്നത്. എക്‌സിക്യൂട്ടീവ് വിഭാഗത്തിലെയും എക്‌സിക്യൂട്ടീവ് ഇതര വിഭാഗത്തിലെയും കെഎംആര്‍എല് ജീവനക്കാരെ ഉള്‍പ്പെടുത്തിയാണ് ഇടത് ആഭിമുഖ്യത്തിലുള്ള സംഘടന രൂപീകരിച്ചത്.\nഅസിസ്റ്റന്റ് എന്‍ജിനിയര് മുതല് മുകളിലേക്കുള്ള എക്‌സിക്യൂട്ടീവ് വിഭാഗത്തില് 170 പേരാണ് കൊച്ചി മെട്രോയിലുള്ളത്. ഈ വിഭാഗത്തില് നിന്നും കുറച്ച് പേര് മാത്രമാണ് യൂണിയന് അംഗത്വ എടുത്തിരിക്കുന്നത്. അതേസമയം 400 ജീവനക്കാരുള്ള നോണ്‍എക്‌സിക്യൂട്ടീവ് വിഭാഗത്തില് നിന്ന് 250ലേറെ പേര് യൂണിയനില് ചേര്‍ന്നിട്ടുണ്ട്. യൂണിയന് എന്നത് കൊടി പിടിച്ച് സമരം ചെയ്ത് സ്ഥാപനത്തെ പൂട്ടാനുള്ള ഒന്നാണെന്ന ചിന്ത മാറണമെന്ന് മന്ത്രി ടി പി രാമകൃഷ്ണന് പറഞ്ഞു.\nസിഐടിയു അഖിലേന്ത്യ സെക്രട്ടറി കെ ചന്ദ്രന് പിള്ള യൂണിയന്റെ ലോഗോ പ്രകാശനം ചെയ്തു. സ്റ്റേഷന് കണ്‍ട്രോളര് കെ ജയലാലാണ് യൂണിയന് പ്രസിഡന്റ്. സ്റ്റേഷന് എന്‍ജിനിയര് എം എം സിബിയാണ് സെക്രട്ടറി. യൂണിയന് വരുന്നതോടെ ഹര്‍ത്താല് ദിവസങ്ങളില് മെട്രോയുടെ പ്രവര്‍ത്തനം നിലയ്ക്കുമെന്ന രീതിയിലുള്ള പ്രചരണം അടിസ്ഥാന രഹിതമാണെന്ന് നേതാക്കള് പറഞ്ഞു.\nread more:കന്യാസ്ത്രീ പീഡനക്കേസ്: ഫോറന്‍സിക് ലാബ് പൊലീസിന് നല്‍കിയ ഫയലിലെ രണ്ട് ഡിവിഡികള് എവിടെ? അബദ്ധം സംഭവിച്ചതോ, അട്ടിമറിച്ചതോ?\nKochi Metro Kochi Metro Rail Limited TP Ramakrishnan


Actress sreelekha mitra may join cpm, says she admire party | ശ്രീലേഖ മിത്ര ബംഗാള് സിപിഎമ്മിലേക്ക്, ഇടതുപക്ഷക്കാരിയാണെന്ന് പ്രഖ്യാപിച്ച് നടി, നിര്‍ണായക നീക്കം!! - Malayalam Oneindia\nPublished: November 24 2020, 20:39 [IST]\nകൊല്‍ക്കത്ത: ബംഗാളില് നിയമസഭാ തിരഞ്ഞെടുപ്പ് അടുത്ത് വരവേ ഇടതുപക്ഷത്തേക്ക് പ്രമുഖ നടി ശ്രീലേഖ മിത്ര എത്തുന്നു. ഇവര് നേരത്തെ തന്നെ ഇടതുപക്ഷ രാഷ്ട്രീയത്തെ പിന്തുണയ്ക്കുന്നുവെന്ന് വ്യക്തമാക്കിയതാണ്. ഇപ്പോള് അവര് സിപിഎമ്മില് ചേരാനൊരുങ്ങുകയാണെന്ന തരത്തിലുള്ള മറുപടിയാണ് വന്നിരിക്കുന്നത്. നിമിഷ നേരം കൊണ്ട് ഇത് വൈറലാവുകയും ചെയ്തു. കൊല്‍ക്കത്തയിലെ സിപിഎം യോഗത്തില് ശ്രീലേഖ പങ്കെടുത്തതിന് ശേഷമാണ് അവരുടെ പാര്‍ട്ടി പ്രവേശനം വലിയ ചര്‍ച്ചയായിരിക്കുന്നത്.\nസിപിഎമ്മില് ഉടന് തന്നെ ചേരുമോ എന്ന ചോദ്യത്തിന്, അങ്ങനെയാണോ തോന്നുന്നത്, എന്നാല് അങ്ങനെയാവട്ടെ എന്നായിരുന്നു ശ്രീലേഖയുടെ പ്രതികരണം. ഇതോടെ അവര് പാര്‍ട്ടിയില് ചേരുമെന്ന് സൂചിപ്പിച്ചിരിക്കുകയാണ്. താന് എല്ലായ്‌പ്പോഴും ശക്തമായ ഇടതുപക്ഷ അനുഭാവിയാണ്. ഇടതു നേതാക്കള്‍ക്കും അക്കാര്യം അറിയാം. ഒരു ഡിജിറ്റല് ഇവന്റില് പങ്കെടുത്തതിന് ശേഷമാണ് അത് കൂടുതല് അറിയപ്പെടുന്നത്. താന് ഇടതുപക്ഷത്തെ പിന്തുണയ്ക്കുമെന്ന് ഇടതുനേതാക്കള് വിശ്വസിക്കുന്നുണ്ടെന്നും ശ്രീലേഖ പറഞ്ഞു.\nഅതേസമയം സിനിമാ രാഷ്ട്രീയം ബംഗാളില് പണ്ട് മുതലേ സജീവമാണ്. സിപിഎം നേരത്തെ നിരവധി സിനിമാ താരങ്ങളെ രാഷ്ട്രീയ മേഖലയിലേക്ക് കൊണ്ടുവന്നിരുന്നു. പിന്നീട് തൃണമൂല് കോണ്‍ഗ്രസിന്റെ കാലത്ത് ഇത് വര്‍ധിച്ചു. ബിജെപിയും അതേ പാതയിലാണ് ഇപ്പോഴുള്ളത്. ബാബുല് സുപ്രിയോയെ പോലുള്ള പ്രമുഖര് ബിജെപിയില് ചേര്‍ന്നിരുന്നു. ഇപ്പോള് അദ്ദേഹം എംപിയാണ്. മൂണ് മൂണ് സെന് അടക്കമുള്ളവരും രാഷ്ട്രീയ മേഖലയിലുണ്ട്. ലോക്‌സഭാ തിരഞ്ഞെടുപ്പില് പ്രമുഖ സിനിമാ നായികമാരെയാണ് തൃണമൂല് രംഗത്തിറക്കിയത്.\nബംഗാളില് തിരിച്ചുവരവിന് ഒരുങ്ങുന്ന സിപിഎമ്മിന് ശ്രീലേഖയുടെ പിന്തുണ കരുത്താകുമെന്നാണ് പ്രതീക്ഷ. ബംഗാളിലെ പ്രമുഖ താരങ്ങളില് പലരും തൃണമൂല് കോണ്‍ഗ്രസിലും ബിജെപിയിലും വിശ്വസിക്കുന്നവരാണല്ലോ എന്ന ചോദ്യത്തിനും അവര് മറുപടി നല്‍കി. ഒരാള്‍ക്കും ഒരു രാത്രി കൊണ്ട് ചെങ്കൊടി പിടിക്കാന് കഴിയില്ല. ഇടതുപക്ഷത്തിനൊപ്പം നില്‍ക്കണമെങ്കില് വിദ്യാഭ്യാസം വേണം. ഈ പാര്‍ട്ടി വിദ്യാസമ്പന്നരുടേതാണെന്നും താരം വ്യക്തമാക്കി. ലോക്ഡൗണ് കാലത്ത് പാവങ്ങളെ സഹായിക്കാന് സിപിഎം നടത്തിയ ശ്രമങ്ങളെ കുറിച്ചാണ് ശ്രീലേഖ സൂചിപ്പിച്ചത്.\ncpm actress bengal നടി സിപിഎം ബംഗാള് politics\nactress sreelekha mitra may join cpm, says she admire party\nStory first published: Tuesday, November 24, 2020, 20:39 [IST]


പാണ്ഡ്യയുടെ പരിക്ക്; യുവ പേസറെ ടീമിലേക്ക് തിരിച്ചുവിളിച്ച് ഇന്ത്യ\nDubai - United Arab Emirates, First Published Sep 20, 2018, 12:06 PM IST\nഏഷ്യാ കപ്പില് പാക്കിസ്ഥാനെതിരായ മത്സരത്തിനിടെ ഓള് റൗണ്ടര് ഹര്‍ദ്ദീക് പാണ്ഡ്യക്ക് പരിക്കേറ്റതിനാല് യുവ ഓള് റൗണ്ടര് ദീപക് ചാഹറിനെ ടീമിലേക്ക് തിരിച്ചുവിളിച്ച് ഇന്ത്യ. പാണ്ഡ്യയുടെ പരിക്ക് ഗുരുതരമാണെങ്കില് ചാഹറിനെ ഔദ്യോഗികമായി ടീമില് ഉള്‍പ്പെടുത്തും.\nദുബായ്: ഏഷ്യാ കപ്പില് പാക്കിസ്ഥാനെതിരായ മത്സരത്തിനിടെ ഓള് റൗണ്ടര് ഹര്‍ദ്ദീക് പാണ്ഡ്യക്ക് പരിക്കേറ്റതിനാല് യുവ ഓള് റൗണ്ടര് ദീപക് ചാഹറിനെ ടീമിലേക്ക് തിരിച്ചുവിളിച്ച് ഇന്ത്യ. പാണ്ഡ്യയുടെ പരിക്ക് ഗുരുതരമാണെങ്കില് ചാഹറിനെ ഔദ്യോഗികമായി ടീമില് ഉള്‍പ്പെടുത്തും.\nപാക്കിസ്ഥാനെതിരെ നടുവിന് പരിക്കേറ്റ പാണ്ഡ്യയെ സ്ട്രെച്ചറിലാണ് ഗ്രൗണ്ടിന് പുറത്ത് എത്തിച്ചത്. എന്നാല് പാണ്ഡ്യക്ക് എഴുന്നേറ്റ് നില്‍ക്കാനാവുന്നുണ്ടെന്നും പാണ്ഡ്യ ഡോക്ടര്‍മാരുടെ നിരീക്ഷണത്തിലാണെന്നുമാണ് ഇന്ത്യന് ടീം മാനേജ്മെന്റ് പറയുന്നത്. പാണ്ഡ്യ ടൂര്‍ണമെന്റില് തുടര്‍ന്ന് കളിക്കുമോ എന്ന കാര്യത്തില് വരും ദിവസങ്ങളിലെ വ്യക്തത വരൂ.\nബൗളിംഗ് റണ്ണെടുപ്പ് എടുക്കവെയാണ് പാണ്ഡ്യക്ക് പരിക്കേറ്റത്. ഗ്രൗണ്ടില് വീണ പാണ്ഡ്യക്ക് അനങ്ങാന് പോലും കഴിയുന്നുണ്ടായിരുന്നില്ല. പരിക്ക് ഗുരുതരമാണെന്നായിരുന്നു ആദ്യ റിപ്പോര്‍ട്ടെങ്കിലും പുറം വേദനയാണെന്ന് പിന്നീട് വിശദീകരണമുണ്ടായി. പാണ്ഡ്യ തുടര്‍ന്ന് കളിക്കുന്നില്ലെങ്കില് അത് ടീമിന്റെ ബാലന്‍സിനെ ബാധിക്കും.\nനിലവില് ടീമില് പാണ്ഡ്യയല്ലാതെ പേസ് ബൗളിംഗ് ഓള് റൗണ്ടറില്ല. ദീപക് ചാഹര് പാണ്ഡ്യയെപ്പോലെ ഓള് റഔണ്ടറല്ലെങ്കിലും അത്യാവശ്യം ബാറ്റ് ചെയ്യാനറിയാവുന്ന പേസ് ബൗളറാണ്. സൂപ്പര് ഫോറിലെ ആദ്യ മത്സരത്തില് ഇന്ത്യ ബംഗ്ലാദേശിനെ നേരിടും.\nLast Updated Sep 20, 2018, 12:06 PM IST\nമഹാപ്രളയം കഴിഞ്ഞ്2വർഷം; പമ്പയിലെ മണൽ നീക്കം എങ്ങുമെത്തിയില്ല, വകുപ്പുകൾ തമ്മിലടി


Satelite rights of Sandakozhi2bagged by Sun Tv - Malayalam Filmibeat\n49 min ago ഗ്ലോറിക്കൊപ്പമുളള ചിത്രവുമായി സോഫി, എന്റെ മാനസപുത്രി താരങ്ങളുടെ ചിത്രം വൈറല്\nഹാട്രിക് വിജയം പ്രതീക്ഷിച്ച് ശണ്ടക്കോഴി 2വുമായി വിശാല് എത്തുകയാണ്. ഒക്ടോബര് 19ന് റിലീസിനൊരുങ്ങുന്ന ചിത്രത്തിന്റെ സാറ്റലൈറ്റ് അവകാശം സണ് ടിവി സ്വന്തമാക്കി. ലിംഗുസ്വാമി സംവിധാനം ചെയ്യുന്ന ചിത്രത്തില് കീര്‍ത്തി സുരേഷാണ് നായിക. വിശാല്, ലിംഗുസ്വാമി ടീം ഒരുക്കിയ ശണ്ടക്കോഴി എന്ന ഹിറ്റ് ചിത്രത്തിന്റെ രണ്ടാം ഭാഗമാണിത്. ശണ്ടക്കോഴിയുടെ ചാനല് സംപ്രേക്ഷണാവകാശവും സണ് ടിവിയ്ക്കായിരുന്നു. ഇതിന് മുമ്പ് പ്രദര്‍ശനത്തിനെത്തിയ വിശാല് ചിത്രങ്ങളായ തുപ്പറിവാലന്, ഇരുമ്പുതിരൈ എന്നിവ ഹിറ്റ് ചാര്‍ട്ടില് ഇടം നേടിയിരുന്നു.\nഇരുട്ട് അറയില് മുരുട്ട് കുത്ത്, ജയം രവി ചിത്രം ടിക് ടിക് ടിക് എന്നിവ വിതരണം ചെയ്ത സ്‌ക്രീന് സീന് ആണ് ശണ്ടക്കോഴി2തമിഴ്‌നാട്ടില് വിതരണത്തിന് എത്തിക്കുന്നത്. സാറ്റലൈറ്റ് അവകാശത്തിന്റെ തുക സംബന്ധിച്ച കൃത്യമായ വിവരങ്ങള് പുറത്ത് വന്നിട്ടില്ല.\nSatelite rights of Sandakozhi2bagged by Sun Tv


ഒരു ആർമി മേജർ ആയി അറിയപ്പെടാനാണ് എന്നും താൽപര്യം | USA Malayalam News Paper\nഒരു ആർമി മേജർ ആയി അറിയപ്പെടാനാണ് എന്നും താൽപര്യം\nStory Dated: Sunday, November 26, 2017 08:43 hrs EST\nമലയാള സിനിമാ അഭ്രപാളികളിൽ അത്യന്തം സാഹസികമായ സൈനീക നീക്കങ്ങളുടെയും , കമാൻഡോ ഓപ്പറേഷനുകളുടെയും ത്രസിപ്പിക്കുന്ന ദൃശ്യാനുഭവങ്ങൾ മലയാള പ്രേക്ഷകർക്കു പരിചയപ്പെടുത്തിയ മലയാളത്തിലെ എണ്ണം പറഞ്ഞ ഹിറ്റ് ഡയറക്ടർ ആണ് മേജർ രവി . അമേരിക്കൻ മലയാളികൾക്കു വേണ്ടി മേജർ രവിയുമായി ജിനേഷ് തമ്പി നടത്തിയ പ്രത്യേക അഭിമുഖം\n1) മലയാളത്തിലെ ഹിറ്റ് ഡയറക്ടർ ആയ മേജർ രവിക്ക് ആർമി മേജർ എന്ന നിലയിലാണോ അതോ ഒരു പ്രശസ്ത സിനിമാ സംവിധായകൻ എന്ന നിലയിലാണോ അറിയപ്പെടാൻ കൂടുതൽ താല്പര്യം ?\nഒരു സംശയവും ഇല്ല, ആർമി മേജർ എന്ന നിലയിൽ അറിയപ്പെടാനാണ്കൂടുതൽ താല്പര്യം . ഞാന് ആദ്യ സിനിമ ചെയ്തപ്പോൾ ആ സിനിമയുടെ വിതരണക്കാരൻ വന്നു പ്രൊഡ്യൂസറോട് ചോദിച്ചിരുന്നു "ഈ മേജർ രവി എന്നൊക്കെ സിനിമയുടെ ടൈറ്റിലിൽ വെക്കണോ, രവീന്ദ്രൻ പട്ടാമ്പി എന്നോ മറ്റോ വെച്ചാ പോരെ " എന്ന് . അന്ന് ഞാന് അവരോടു പറഞ്ഞു "സിനിമയുടെ ടൈറ്റിലിൽ മേജർ രവി എന്ന് തന്നെ വെക്കണം , കാരണം മേജർ എന്ന ആ പദവി ഞാന് കഷ്ടപ്പെട്ട് നേടി എടുത്തതാണ്, അത് എവിടെ നിന്നും മേടിച്ചതല്ല . മേജർ എന്ന പദവി മരണം വരെ എന്റ്റെ കൂടെ ഉണ്ടാവും .\nആർമി മേജർ ഒരു പാട് ഉത്തരവാദിത്വങ്ങൾ അടങ്ങി ഇരിക്കുന്ന പോസ്റ്റ് ആയതു കൊണ്ട് ജീവിതത്തിൽ തെറ്റു ചെയ്യാതിരിക്കാൻ പരമാവധി ഞാന് ശ്രമിക്കാറുണ്ട്. കാരണം നമ്മൾ ചെയുന്ന ഓരോ തെറ്റും അത് ആർമിക്കു ചീത്തപ്പേരായി മാറും . മനുഷ്യസഹജമായ തെറ്റുകൾ എല്ലാവരും ചെയ്തെന്നു വരും .,അപ്പോഴൊക്കെ ഞാന് ക്ഷമ ചോദിക്കാറുമുണ്ട്\nസിനിമാ ലോകവും, ആർമി ജീവിതവും വളരെ അടുത്ത് കണ്ട വ്യക്തി എന്ന നിലയിൽ ഈ രണ്ടു മേഖലയിലും ഒരു പാട് വ്യത്യാസങ്ങൾ കാണാറുണ്ട് . ആർമിയിൽ നമ്മൾ നല്ല ഒരു കാര്യം ചെയ്താൽ അഭിനന്ദിക്കാൻ ഒരു പാട് പേര് കാണും, സിനിമ മേഖല പക്ഷെ അങ്ങനെ അല്ല . ഞാന് എന്റ്റെ ആദ്യ സിനിമ കീർത്തി ചക്ര ചെയ്തപ്പോൾ എനിക്ക് തോന്നുന്നത് ആ സിനിമാ അത്ര നന്നാവും എന്ന് ആരും പ്രതീക്ഷിച്ചില്ല എന്നാണ്. രണ്ടാമത്തെ ചിത്രം മുതൽ എന്നെ സംഘം ചേർന്ന് കടന്നു ആക്രമിക്കാനുള്ള പ്രവണത കണ്ടു തുടങ്ങി .പ്രൊഫഷണൽ ആയി എന്നെ തകർക്കാനുള്ള ശ്രമം . അത് ഞാന് ഇപ്പോൾ കാര്യമാക്കാറില്ല . സിനിമയിലൂടെ നമുക്ക് നല്ലതു എന്ന് തോന്നുന്ന കാര്യങ്ങൾ സമൂഹത്തിനു കൈമാറാനാണ് ശ്രമിക്കാറുള്ളത് .വളർന്നു വരുന്ന തലമുറയ്ക്ക് കൗൺസിലിങ് ഒക്കെ ചെയ്യാറുണ്ട് . ഇത് പൈസക്ക് വേണ്ടി ചെയ്യുന്നതല്ല , നമ്മളെ കൊണ്ട് പറ്റുന്ന കാര്യങ്ങൾ പുതിയ തലമുറക്കായി ചെയ്യുന്നു എന്ന് മാത്രം\n2)പ്രമാദമായ രാജീവ് ഗാന്ധി വധക്കേസിലെ കുറ്റവാളികളെ പിടികൂടാൻ നിയോഗിക്കപ്പെട്ട കമാൻഡോ ഓപ്പറേഷൻ ടീമിനെ മേജർ രവിയാണല്ലോ നയിച്ചത് . ആ അനുഭവം എങ്ങനെയായിരുന്നു\nഎന്റ്റെ ജീവിതത്തിലെ ഏറ്റവും നിരാശ സമ്മാനിച്ച കമാൻഡോ ഓപ്പറേഷൻ എന്ന് പറയും. കാരണം സാധാരണ നമ്മൾ ഒരു ഓപ്പറേഷന് പോകുമ്പോൾ കിട്ടുന്ന നിർദേശം ജീവനോടെയോ അല്ലാതെയോ ഭീകരരെ പിടിക്കണം എന്നാണ്. പക്ഷെ രാജീവ് ഗാന്ധി വധക്കേസിലെ പ്രതികളെ , മുഖ്യ പ്രതി ശിവരസാനുൾപ്പെടെ അവരെ കഴിയുന്നതും ജീവനോടെ പിടിക്കാനായിരുന്നു മുകളിൽ നിന്നും കിട്ടിയ നിർദേശം. രാജീവ് ഗാന്ധി വധക്കേസിലെ പ്രതികൾ ഏതു സമയവും കഴുത്തിൽ സയനൈഡ് ചുറ്റി ആത്മഹത്യ ചെയ്യാൻ തയ്യാറായി നടന്നിരുന്നത് കാര്യങ്ങൾ കൂടുതൽ ദുഷ്കരമാക്കി. LTTE ഭീകരർ കഴുത്തിൽ ചുറ്റികെട്ടിയിരുന്ന സയനൈഡ് അവർ വായിലേക്ക് അടുപ്പിക്കുന്നതിനു മുൻപേ അവരെ പിടി കൂടുകയായിരുന്നു ലക്‌ഷ്യം. പക്ഷെ ശിവരസനെ ജീവനോടെ പിടികൂടാൻ സാധിച്ചില്ല. ഞങ്ങൾക്ക് കിട്ടിയ നിർദേശം SIT ടീം നയിച്ചിരുന്ന ശ്രീ.കാർത്തികേയൻ സ്പോട്ടിൽ എത്താതെ ശിവരസനെ പിടികൂടാൻ ഭീകരുടെ ഒളിത്താവളത്തിലേക്കു കമാൻഡോകൾ പ്രവേശിക്കരുത് എന്നായിരുന്നു. ശിവരാസൻ ഒളിച്ചു താമസിച്ചിരുന്ന താവളം ഞങ്ങൾ വളഞ്ഞു എങ്കിലും കാർത്തികേയൻ വരുന്നതിനു വേണ്ടി കാത്തിരുന്നത് ഒട്ടേറെ വിലയേറിയ സമയം കളഞ്ഞു എന്നാണ് എനിക്ക് തോന്നുന്നത് . കമാൻഡോ ഓപ്പറേഷനിൽ സമയത്തിന്റെ പ്രാധാന്യം വലുതാണല്ലോ . അത് പാഴാക്കിയാൽ വലിയ വില കൊടുക്കേണ്ടി വരും. എന്റ്റെ മേലുദ്യോഗസ്‌ത്യൻ DIG രാജുവിനോട് ഞാന് ചോദിച്ചിരുന്നു കാർത്തികേയൻ വരുന്നതിനു വേണ്ടി കാത്തിരിക്കേണ്ടതുണ്ടോ എന്ന്. പക്ഷെ അതാണ് ഓർഡർ എന്നായിരുന്നു നിർദേശം\n3)രാജ്യം ഉറ്റുനോക്കിയിരുന്ന കൊടും LTTE ഭീകരൻ ശിവരസൻ താമസിച്ചിരുന്ന ഒളിത്താവത്തിലേക്കു കമാൻഡോകൾ ആക്രമിച്ചു കയറിയപ്പോൾ കണ്ട രംഗം എന്തായിരുന്നു ?\nLTTE ഭീകരരെ വളഞ്ഞു , അവരെ പിടിക്കും എന്ന് ഉറപ്പായാൽ LTTE ഭീകരർ സയനൈഡ് കഴിച്ചു ആത്മഹത്യ ചെയ്യുന്നത് അവരുടെ ഒരു രീതിയായിരുന്നു. പോലീസിന്റെ പിടിയിൽ അകപ്പെട്ടാൽ കൊടിയ ഉപദ്രവത്തിനു വിധേയമായേക്കും എന്ന് പേടിച്ചായിരുന്നു ആത്മഹത്യ. ശിവരസൻ താമസിച്ചിരുന്ന ഒളിത്താവത്തിലേക്കു വെടി ഉതിർത്തു , വാതിൽ തല്ലി പൊളിച്ചു അകത്തു പ്രവേശിച്ചപ്പോൾ മുറിക്കുള്ളിൽ ശിവരസൻ ഉൾപ്പെടെ അഞ്ചു ഭീകരർ രക്തത്തിൽ കുളിച്ചു മരിച്ചു കിടക്കുന്ന രംഗമാണ് കണ്ടത്. ശിവരസൻ സയനൈഡ് കഴിച്ചു വായിൽ നിന്നും നുരയും പാതയും വരുന്നുണ്ടായിരുന്നു. തലയിൽ വെടിയുണ്ട തറച്ച പാടുമുണ്ടായിരുന്നു.5ഭീകരരും ഒരുമിച്ചു കൈ പിടിച്ച രീതിയിലായിരുന്നു ജഡങ്ങൾ കിടന്നിരുന്നത്. മുറിയിൽ മൊത്തം രക്തം തളം കെട്ടി നിന്നിരുന്നു. മുൻപ് ഇവരുടെ കൂട്ടാളികളെ പിടി കൂടിയപ്പോൾ അവർ പറഞ്ഞിരുന്നു കമാൻഡോകൾ വളഞ്ഞാൽ ശിവരസൻ ആത്മഹത്യ ചെയ്യുമെന്ന്\n4)ആർമി മേജർ സ്ഥാനത്തു നിന്നും സിനിമയിൽ വന്നപ്പോൾ , സൂപ്പർ സ്റ്റാറുകൾ ഒക്കെ വെച്ച് സിനിമ ചെയ്യാൻ ബുദ്ധിമുട്ടുണ്ടായോ ?\nഇല്ല, അങ്ങനെ ഒന്നും ഉണ്ടായില്ല .എവിടെയും ആളുകളെ മാനേജ് ചെയ്യുന്നതാണല്ലോ കാര്യം . സിനിമയിൽ ആദ്യം കുറച്ചു ബുദ്ധിമുട്ടൊക്കെ നേരിടേണ്ടി വന്നിട്ടുണ്ട് എന്നത് നേരാണ് . സിനിമ ഷൂട്ട് ചെയ്തു തീർക്കാൻ എന്തിനാണ് തിരക്ക് കൂട്ടുന്നത് എന്നൊക്കെ പലരും എന്നോട് ചോദിച്ചിട്ടുണ്ട്. സിനിമയിൽ കാര്യങ്ങൾ സമയത്തിന് ചെയ്യാൻ പറ്റിയില്ലെങ്കിൽ സിനിമ ബഡ്ജറ്റിൽ തീർക്കാൻ പറ്റാതെ വരും. അത് നിർമാതാവിന് നഷ്ടം വരുത്തും. അത് കൊണ്ടാണ് സമയബന്ധിതമായി സിനിമ ചെയ്യാൻ ശ്രമിക്കാറ്. ആർമിയിൽ അങ്ങനെയല്ലല്ലോ ആർമിയിൽ അച്ചടക്കതിനോടൊപ്പം ആളുകളെ മനഃശാസ്‌ത്രപരമായി നന്നായി മനസിലാക്കേണ്ടത് പ്രധാനമാണ് . ടീമിലെ ഒരാളുടെ നിസഹകരണമോ, ഉദാസീനതയോ മുഴുവൻ യൂണിറ്റിന്റെയും കാര്യക്ഷമതയെ ബാധിച്ചെന്ന് വരും . ഭാഗ്യം കൊണ്ട് ഞാന് നയിച്ച അനേകം കമാൻഡോ ഓപ്പറേഷനിൽ എന്റ്റെ ടീമിൽ നിന്നും ഒരു പ്രശ്നവും നേരിടേണ്ടി വന്നിട്ടില്ല. അത് പോലെ എനിക്ക് വളരെ അഭിമാനം ഉള്ള കാര്യം ആണ്, ആർമി മേജർ ആയ സമയത്തു ടീമിലെ ഒരാൾക്ക് പോലും ജീവഹാനി സംഭവിച്ചില്ല എന്നത്\nരാജീവ് ഗാന്ധി വധക്കേസിലെ പ്രതി ശിവരസനെ തേടിയുള്ള ഓപ്പറേഷനിൽ ടീമിലെ ഒരാൾക്ക് ഗുരുതര പരുക്ക് പറ്റിയിരുന്നു.പക്ഷെ ദൈവത്തിന്റെ അനുഗ്രഹം കൊണ്ട് പരുക്ക് ഭേദം ആയി ആ സൈനികനും ജീവിതത്തിലേക്ക് തിരിച്ചു വന്നു\n5)മനസ്സിൽ കൂടുതൽ സംതൃപ്തി നൽകിയിട്ടുള്ളത് രാജ്യത്തിനായി അനേകം കമാൻഡോ ഓപ്പറേഷന് നേതൃത്വം കൊടുത്ത ആർമി മേജർ രവിയെയാണോ , അതോ സിനിമയിൽ ഹിറ്റ് സിനിമകൾക്ക് ജന്മം കൊടുത്ത സൂപ്പർ ഡയറക്ടർ എന്ന റോളിലാണോ ?\nആർമി മേജർ എന്ന നിലയിലാണ് കൂടുതൽ സംതൃപ്തി കിട്ടിയിട്ടുള്ളത് എന്ന് നിസംശയം പറയാം. സിനിമയിൽ നിന്നും സംതൃപ്തി കിട്ടും, പക്ഷെ അത് വേറെ തരത്തിലാണ്. സിനിമയിൽ നമ്മൾ ചെയ്യുന്നത് , മനസ്സിൽ വിഭാവനം ചെയ്യുന്ന കാര്യങ്ങൾ, നന്നായി ഷൂട്ട് ചെയ്തു ആ രംഗങ്ങൾ അഭ്രപാളികൾ പ്രദർശിപ്പിച്ചു , പ്രേക്ഷകർ സിനിമയെ സ്വീകരിക്കുമ്പോൾ കിട്ടുന്ന സന്തോഷമാണ്. അത് വലിയ ഭാഗ്യവും, സംതൃപ്തിയും തന്നെയാണ് . പക്ഷെ ആർമിയിൽ നമ്മൾ പോരാടുന്നത് ജീവൻ മരണ പോരാട്ടമാണ്. കമാൻഡോ ഓപ്പറേഷനുകളിൽ ജീവൻ നഷ്ടപ്പെടുന്നത് സർവ സാധാരണയാണ്. ഒരു നിമിഷത്തെ അശ്രദ്ധക്കോ, തെറ്റിനോ നമ്മുടെ ജീവൻ തന്നെ ബലികൊടുക്കേണ്ടി വരും. അത് കൊണ്ട് ഒരു വിജയകരമായ കമാൻഡോ ഓപ്പറേഷന് ലഭിക്കുന്ന സന്തോഷവും, സംതൃപ്തിയും ഒന്ന് വേറെ തന്നെയാണ്\n6)മേജർ രവി ആർമിയിൽ ഏറ്റവും വിജയകരമായി പൂർത്തിയാക്കിയ ദൗത്യം ഏതായിരുന്നു?\nകീർത്തിചക്ര സിനിമയിലൂടെ പ്രേക്ഷകരെ കാണിച്ചു കൊടുത്ത കമാൻഡോ ഓപ്പറേഷൻ ആണ് ആർമി ജീവിതത്തിൽ ഞാന് ഏറ്റവും വിജയകരമായി പൂർത്തിയാക്കിയ ദൗത്യം.സിനിമയിൽ മോഹൻ ലാൽ അവതരിപ്പിച്ച മേജർ മഹാദേവൻ എന്ന കഥാപാത്രം ജീവിതത്തിൽ ഞാന് നയിച്ച കമാൻഡോ ഓപ്പറേഷൻന്റെ കഥയാണ് പറഞ്ഞത്. എന്റ്റെ സഹപ്രവർത്തകർ പറഞ്ഞതാണ് ഈ ഓപ്പറേഷൻ രാത്രിയിൽ നടത്തിയാൽ മതിയെന്ന് . കാരണം രാത്രിയിൽ കമാണ്ടോകൾക്കു നൈറ്റ് വിഷൻ കാമറ ഉള്ളത് കൊണ്ട് ഭീകരരേക്കാൾ പോരാട്ടത്തിൽ സാധാരണ മുൻതൂക്കം ലഭിക്കും. പക്ഷെ ചെറുപ്പത്തിന്റെ ധൈര്യം കൊണ്ടോ, അത് മൂലമുള്ള ആത്മവിശ്വാസം കൊണ്ടോ ഞാന് എന്റ്റെ മേലുദ്യോഗസ്ഥനോട് പറഞ്ഞു , രാത്രി ആകാൻ കാത്തിരിക്കേണ്ട പകൽ തന്നെ പോരാടാമെന്നു. കീർത്തിചക്രക്കു പ്രസിഡന്റ് അവാർഡ് കിട്ടിയത് വളരെ അഭിമാനകരമായിരുന്നു\n7)പ്രശസ്ത ടെലിവിഷൻ അവതാരിക സിന്ധു സൂര്യകുമാറിനെ കാർകിച്ചു തുപ്പണം എന്ന് പറഞ്ഞതും , നടൻ ഉണ്ണി മുകുന്ദനുമായി നടന്നു എന്ന് പറയപ്പെടുന്ന കയ്യാങ്കളിയും വലിയ വിവാദമായല്ലോ ?\nസിന്ധു സൂര്യകുമാറിനെ പറ്റി വ്യക്തിപരമായി ഞാന് അങ്ങനെ പറഞ്ഞിട്ടില്ല. ഭാരതീയ സംസ്കാരത്തിന്റെ പറ്റി പ്രസംഗിച്ച ഒരു വേദിയിലാണ് ഞാന് പറഞ്ഞത് , പണ്ടൊക്കെ അച്ഛൻ അപ്പൂപ്പന്മാർ മക്കളെ നല്ല രീതിയിലും , സംസ്കാരത്തിലുമാണ് വളർത്തിക്കൊണ്ടു വന്നിരുന്നത് , ഇപ്പോൾ ദുർഗ ദേവിയെ പറ്റി വരെ വേശ്യ എന്ന് പറയാൻ അനുവദിക്കുന്ന സംസ്കാരശൂന്യക്കു നേരെ ഞാന് കാർക്കിച്ചു തുപ്പുന്നു എന്നാണ് പറഞ്ഞത്.\nജോൺ ബ്രിട്ടാസ് ഈ വിഷയത്തെ ആസ്പദമാക്കി നടത്തിയ ഒരു ടെലിവിഷൻ പരിപാടിക്കിടെ ഒരു പ്രേക്ഷകൻ എന്നോട് "കാർക്കിച്ചു തുപ്പുക" എന്ന വാക്ക് ഉപയോഗിച്ചത് ശെരിയായില്ല എന്ന് പറഞ്ഞു. അന്നേരം തന്നെ ഈ വാക്ക് ഉപയോഗിച്ചതിന് ഞാന് ക്ഷമയും പറഞ്ഞിരുന്നു\nനടൻ ഉണ്ണി മുകുന്ദനുമായി എന്താണ് നടന്നത് എന്ന് ആ സിനിമ സെറ്റിൽ ഉണ്ടായിരുന്ന സുരേഷ് ഗോപിക്കും മറ്റുള്ളവർക്കും അറിയാം. മേജർ രവിയെ തല്ലി എന്ന് പറഞ്ഞു ഉണ്ണി മുകുന്ദന് ഊറ്റം കൊള്ളണമെങ്കിൽ ആയിക്കോട്ടെ. പക്ഷെ ശെരിക്കും എന്താണ് നടന്നത് എന്ന് അവിടെ ഉണ്ടായിരുന്ന ആളുകൾക്ക് അറിയാം. അതെ പറ്റി കൂടുതൽ ഒന്നും പറയുന്നില്ല\n8)പ്രധാനമന്ത്രി നരേന്ദ്ര മോദിയുടെ കടുത്ത ആരാധകനായിട്ടാണല്ലോ താങ്കൾ പരക്കെ അറിയപ്പെടുന്നത് . മറ്റു പ്രധാനമന്ത്രിമാരിൽ നിന്നും മോദിയെ എന്താണ് വ്യത്യസ്തനാക്കുന്നത് ?\nഞാന് മോദിയുടെ ആരാധകനാണെന്നത് സത്യമാണ് . ലോകനേതാക്കളുടെ ഇടയിൽ വലിയ മതിപ്പു നേടിയ നേതാവാണ് മോഡി. ഗുജറാത്തിൽ മുഖ്യമന്ത്രി ആയിരിക്കുന്ന സമയത്തു മോഡി ചെയ്ത വികസനപ്രവർത്തനങ്ങളെ പറ്റി വ്യക്തിപരമായി നന്നായി അറിയാം .\nമൻമോഹൻ സിംഗ് പോലെ മൗനി ആയ പ്രധാനമന്ത്രി അല്ല മോഡി. കാര്യങ്ങളെ പറ്റി\nവ്യക്തമായ കാഴ്ചപ്പാടുള്ള നേതാവാണ് ഇന്ത്യയുടെ പ്രധാനമന്ത്രി\n9)നരേന്ദ്ര മോഡിയെ നിയന്ത്രിക്കുന്നതു RSS ആണെന്ന് പരക്കെ ആക്ഷേപമുണ്ടല്ലോ ? ന്യൂന്യപക്ഷങ്ങൾക്കു നേരെ പല തവണ ബിജെപി, RSS നേതാക്കളുടെ രൂക്ഷ വിമർശനങ്ങൾ ഉണ്ടായപ്പോൾ മോഡി മൗനം പാലിക്കുകയായിരുന്നല്ലോ ? ഇത് ശരിയായ പ്രവണതയാണോ?\nRSS എന്ന സംഘടനയെ പറ്റി അറിയാത്തതു കൊണ്ടാണ് അങ്ങനെ പറയുന്നത്. സാക്ഷി മഹാരാജിനെ പോലെയുള്ള ബിജെപി നേതാക്കൾ പലപ്പോളും അസുഖപരമായ കാര്യങ്ങൾ പറഞ്ഞിട്ടുണ്ട് എന്നത് സത്യമാണ് . പക്ഷെ പ്രകോപനമായ പ്രസ്താവനകൾ മറ്റു പാർട്ടികളിൽ നിന്നും ഉണ്ടാവാറുണ്ടല്ലോ. ഉദാഹരണം ഒവൈസിയെ പോലെയുള്ള നേതാക്കൾ. എല്ലാവരും മിതത്വം പാലിക്കേണ്ടത് പൊതു നന്മക്കു ആവശ്യമാണ്\n10)മേജർ രവിക്ക് ആർമിയിൽ ചേരാനുള്ള പ്രചോദനം എന്തായിരുന്നു ? ഒൻപതാം ക്ലാസ്സിൽ തോറ്റ രവീന്ദ്രൻ എന്ന കുട്ടിക്കു ആർമി മേജർ വരെ വളരാൻ സാധിച്ചതെങ്ങനെയാണ്\nവീട്ടിൽ സൈന്യത്തിൽ പോയ ഒരു പാട് പേരുണ്ടായിരുന്നു. അച്ഛൻ സൈനീകനായിരുന്നു. അച്ഛൻ ധരിച്ചിരുന്ന യൂണിഫോം ഒക്കെ ചെറുപ്പത്തിൽ വലിയ അഭിമാനത്തോടെയായിരുന്നു നോക്കി കണ്ടിരുന്നത്. വീടിനെ പറ്റി പറയുകയാണെങ്കിൽ നായർ കുടുംബത്തിൽ ജനിച്ച എനിക്ക് കളിക്കൂട്ടുകാർ മിക്കവാറും അന്യമതസ്ഥർ ആയിരുന്നു .ഒട്ടേറെ മുസ്ലിം അയൽവാസികൾ ഉണ്ടായിരുന്നു. എല്ലാവരും വലിയ സ്നേഹത്തോടെയാണ് കഴിഞ്ഞിരുന്നത്.\nഞാന് ഒൻപതാം ക്ലാസ്സിൽ തോറ്റിരുന്നു എന്നത് സത്യമാണ് (ചിരിക്കുന്നു). കഠിനാധ്വാനം ഉണ്ടെങ്കിൽ എന്തും സാധിക്കും എന്നതിന്റെ ഉദാഹരണമാണ് മേജർ ഒക്കെ ആവാനുള്ള കാരണം. പിന്നെ ഈശ്വരാനുഗ്രഹം. ആർമിയിൽ നിന്നിരുന്നെങ്കിൽ ഇപ്പൊ ബ്രിഗേഡിയർ ഒക്കെ ആയേനെ\n11)യുവാക്കളുടെ ഇടയിൽ മലയാള സിനിമയുടെ ഏറ്റവും വലിയ പ്രതീക്ഷയായി ആരെയാണ് കാണുന്നത് ?\nപ്രിത്വി രാജ് എന്ന് പറയും. ഒരു നടൻ എന്ന നിലയിൽ മാത്രമല്ല, സിനിമയെ പറ്റി സമഗ്രമായി പഠിക്കാൻ വലിയ വ്യഗ്രതയും, കഠിന പ്രയത്നവും അത് പോലെ ആത്മാർത്ഥതയും പ്രകടിപ്പിക്കുന്ന എണ്ണം പറഞ്ഞ കലാകാരൻ ആണ് രാജു (പ്രിത്വി രാജ്).\n12)മേജർ രവി എന്ന ഫിലിം മേക്കർക്കു സിനിമ ലോകം അർഹിച്ച പുരസ്‌കാരങ്ങൾ നൽകി ആദരിച്ചിട്ടുണ്ട് എന്ന് കരുതുന്നുണ്ടോ\nഞാന് ചെയ്ത മിഷൻ 90 എന്ന മമ്മൂട്ടി ചിത്രം ടെക്‌നിക്കലായി മികച്ച മിലവാരം പുലർത്തിയ സിനിമയാണ് എന്നാണ് കരുതുന്നത്. ആ സിനിമയ്ക്കു അർഹിച്ച പരിഗണന ലഭിച്ചില്ല എന്ന അഭിപ്രായവുമുണ്ട്. ഈ സിനിമയെ പറ്റി BBC വരെ ഇന്റർവ്യൂ ഒക്കെ ചെയ്തിരുന്നു. പക്ഷെ എന്തോ സിനിമയുടെ നിർമാതാവിന് രാജ്യാന്തരസിനിമമേളയ്ക്ക് സിനിമ അയക്കാൻ താല്പര്യം ഇല്ലായിരുന്നു. ഇത് ഏറെ സങ്കടകരമായിരുന്നു.\n13 )ഇപ്പോൾ സിനിമയിൽ അഭിനയിക്കുകയും ചെയ്യുന്നുണ്ടല്ലോ ? എങ്ങനയുണ്ട് സംവിധായകനിൽ നിന്നും ഒരു നടനിലേക്കുള്ള മാറ്റം ..\n(പൊട്ടി ചിരിക്കുന്നു) ആദ്യം സിനിമയിൽ വന്നത് നടൻ ആകാനാണ് .സ്വയം വിചാരിച്ചിരുന്നത് വലിയ സുന്ദരൻ ആണെന്നൊക്കെയായിരുന്നു. പിന്നെ മനസിലായി നടൻ ആയി പച്ച പിടിക്കാൻ പോകുന്നില്ല എന്ന്. സംവിധാന കുപ്പായം അണിഞ്ഞു കുറെ കാലം കഴിഞ്ഞാണല്ലോ "ആക്ഷൻ ഹീറോ ബിജു" എന്ന ചിത്രത്തിൽ പോലീസ് കമ്മീഷണർ ആയി അഭിനയിക്കുന്നത്. എബ്രിഡ് ഷൈൻ എനിക്ക് പൂർണ സ്വാതന്ത്രം തന്നിരുന്നു. സന്ദർഭം എന്നോട് വിശദീകരിച്ചിട്ടു , ഡയലോഗ് ചേട്ടൻ തന്നെ എഴുതിക്കോളാൻ ആണ് പറഞ്ഞത്. വളരെ നല്ല അനുഭവം ആയിരുന്നു നിവിൻ പോളിയുടെ കൂടെ "ആക്ഷൻ ഹീറോ ബിജു"ഇൽ അഭിനയിക്കുന്നത്. അഭിനയം തുടരാൻ തന്നെയാണ് ആഗ്രഹം\n14)അമേരിക്കൻ മലയാളിക്കായി മേജർ രവി നൽകുന്ന സന്ദേശം\nഅമേരിക്കയിൽ വരാനും, അമേരിക്കൻ മലയാളികളുമായി അടുത്ത് ഇടപെടാൻ എനിക്ക് ഒട്ടേറെ തവണ അവസരം ലഭിച്ചിട്ടുണ്ട്. വളരെ നന്നായി ജോലി ചെയതു, കഠിന പ്രയത്നം നടത്തി, ജീവിത മണ്ഡലങ്ങളിൽ വിജയക്കൊടി നാട്ടിയവരാണ് അമേരിക്കൻ മലയാളികൾ എന്നാണ് എനിക്ക് തോന്നിയിട്ടുള്ളത്. പലപ്പോഴും ആശിച്ചു പോകാറുണ്ട് , അമേരിക്കയിൽ ഉള്ളത് പോലെ നിയമങ്ങൾ പാലിച്ചു , നിയമം അനുശാസിക്കുന്ന പോലെ ജീവിതം ക്രമപ്പെടുത്തിയാൽ നമ്മുടെ നാട്ടിലും കാര്യങ്ങൾ എത്രയോ മെച്ചപ്പെട്ടേനെ എന്ന് .....\nമലയാള സിനിമയ്ക്കു ആർമി ലോകത്തിലെ സാഹസികതയുടെ വ്യത്യസ്ത ദൃശ്യാനുഭവവിസ്മയങ്ങൾ തനതായ ശൈലിയിൽ മലയാള പ്രേക്ഷകർക്ക് മുൻപിൽ അവതരിപ്പിച്ച മലയാളത്തിന്റെ ഹിറ്റ് ഡയറക്ടർ മേജർ രവി പറഞ്ഞു നിർത്തി


രണ്ട് വര്‍ഷം തുടര്‍ച്ചയായി പീഡിപ്പിച്ചു; എതിര്‍ത്തപ്പോള് അച്ഛന് മകളെ കഴുത്തറുത്ത് കൊന്നു - Express Kerala\nഗൊരഖ്പുര്:പത്തൊമ്പതുകാരിയെ രണ്ട് വര്‍ഷത്തോളം പീഡിപ്പിച്ച് ഒടുവില് കൊലപ്പെടുത്തിയ അച്ഛനെ പൊലീസ് അറസ്റ്റ് ചെയ്തു.പ്രകാശ് ഗുപ്ത എന്നയാളെയാണ് അറസ്റ്റ് ചെയ്തത്. മൂത്ത മകളുടെ പരാതിയില് ഉത്തര്‍പ്രദേശിലെ ഗൊരഖ്പുരില് നിന്നാണ് ഇയാളെ പൊലീസ് അറസ്റ്റ് ചെയ്തത്. ഇയാള്‍ക്കെതിരെ കൊലപാതകത്തിനും മാനഭംഗത്തിനും കേസെടുത്തു.\nകഴിഞ്ഞ ജൂലൈ 26 ന് പീഡനശ്രമം ചെറുത്തത്തിനെ തുടര്‍ന്നു കഴുത്തറുത്ത് മകളെ കൊലപ്പെടുത്തുകയായിരുന്നു. കൊപാതകത്തിന് ശേഷം പെണ്‍കുട്ടിയുടെ ശിരസ് മറവ് ചെയ്യുകയും ബാക്കി ഭാഗങ്ങള് വിജനപ്രദേശങ്ങളില് എറിഞ്ഞു കളഞ്ഞുവെന്നും ചോദ്യം ചെയ്യലില് ഇയാള് സമ്മതിച്ചു. ശരീരഭാഗങ്ങള് പൊലീസ് കണ്ടെടുത്തു.\nപെണ്‍കുട്ടികളുടെ അമ്മ പതിനഞ്ചു വര്‍ഷം മുന്‍പ് മരണപ്പെട്ടതാണ്. കഴിഞ്ഞ രണ്ട് വര്‍ഷത്തിനിടെ പല തവണ ഇയാള് മകളെ പീഡിപ്പിച്ചു. ഒടുവില് പീഡനം തടയാന് ശ്രമിച്ച മകളെ ദാരുണമായി കൊലപ്പെടുത്തുകയായിരുന്നു.\n2015ല് മൂത്ത സഹോദരിയുടെ വിവാഹം കഴിഞ്ഞതോടെയാണ് ഇളയമകളെ ഇയാള് ലൈംഗികമായി ഉപയോഗിക്കാന് തുടങ്ങിയത്. തന്നെ കാണാന് സഹോദരിയെത്താത്തതിനെ തുടര്‍ന്ന് അന്വേഷിച്ച മൂത്ത മകളോടാണ് ഇളയമകളെ കൊല ചെയ്ത വിവരം പ്രതി പറയുന്നത്. തുടര്‍ന്ന് പൊലീസ് സ്റ്റേഷനിലെത്തി പെണ്‍കുട്ടി പരാതി നല്‍കുകയായിരുന്നു.\nKilling Teen Daughter\nനാലുവസുകാരിയെ തട്ടിക്കൊണ്ടുപോയി പീഡിപ്പിച്ചെന്ന് ആരോപിച്ച് യുവാവിനെ ജനക്കൂട്ടം തല്ലിക്കൊന്നു\nഉത്തർപ്രദേശിൽ റഷ്യൻ വനിതയെ ബലാത്സംഗം ചെയ്ത ബാങ്ക് മാനേജർ അറസ്റ്റിൽ


4malayalees - കോവിഡ് 19 പ്രതിരോധ നടപടി; ദുബൈയിലെ എമിറേറ്റ്‌സ് എയല്‍ലൈന്‍സ് മുഴുവന് യാത്രാവിമാനങ്ങളും റദ്ദാക്കാന് തീരുമാനം; എമിറേറ്റ്‌സിന്റെ മുഴുവന് പാസഞ്ചര് സര്‍വീസുകളും ബുധനാഴ്ച മുതല് നിര്‍ത്തും\nദുബൈയിലെ എമിറേറ്റ്‌സ് എയല്‍ലൈന്‍സ് മുഴുവന് യാത്രാവിമാനങ്ങളും റദ്ദാക്കാന് തീരുമാനിച്ചു. കോവിഡ് 19 പ്രതിരോധ നടപടികളുടെ ഭാഗമായാണ് തീരുമാനം. ലോകത്തിന്റെ വിവിധ ഭാഗങ്ങളിലേക്ക് പറക്കുന്ന എമിറേറ്റ്‌സിന്റെ മുഴുവന് പാസഞ്ചര് സര്‍വീസുകളും ബുധനാഴ്ച മുതല് നിര്‍ത്തുകയാണെന്ന് സി ഇ ഒ ശൈഖ് അഹമ്മദ് ബിന് സഈദ് ആല്‍മക്തൂം അറിയിച്ചു. രാജ്യങ്ങള് അതിര്‍ത്തികള് തുറന്ന് യാത്രക്കുള്ള ആത്മവിശ്വാസം വീണ്ടെടുക്കുന്നത് വരെ വിമാനസര്‍വീസുകള് നിര്‍ത്തവെക്കാനാണ് തീരുമാനം. ലോകത്തെ 159 അന്താരാഷ്ട്ര വിമാനത്താവളങ്ങളിലേക്ക് സര്‍വീസ് നടത്തുന്ന വിമാനകമ്പനിയാണ് എമിറേറ്റ്‌സ്.


Thiruvananthapuram, First Published 31, May 2019, 9:10 AM IST\nലോകാരോഗ്യ സംഘടനയുടെ നേതൃത്വത്തില് എല്ലാ വര്‍ഷവും മെയ് 31 ലോക പുകയില വിരുദ്ധ ദിനമായി ആചരിക്കുന്നു. ഇന്ത്യയിലെ യുവാക്കളില് നാൽപ്പത് ശതമാനത്തോളം പേർ ഇത്തരം നിഷ്ക്രിയ പുകവലിക്ക് ഇരയാകേണ്ടി വരുന്നുവെന്നാണ് കണക്കുകൾ.\nലോകാരോഗ്യ സംഘടനയുടെ നേതൃത്വത്തില് എല്ലാ വര്‍ഷവും മെയ് 31 ലോക പുകയില വിരുദ്ധ ദിനമായി ആചരിക്കുന്നു. പുകവലി മൂലം നിരവധി രോഗങ്ങളാണ് നിങ്ങളെ തേടിയെത്തുന്നത്. പുകവലിയുടെ ദൂഷ്യഫലങ്ങൾ അനുഭവിക്കേണ്ടി വരുന്നത് പുകവലിക്കുന്നവർ മാത്രമല്ല,അവര്‍ക്കൊപ്പമുള്ളവര് കൂടിയാണ്. ഇന്ത്യയിലെ യുവാക്കളില് നാൽപ്പത് ശതമാനത്തോളം പേർ ഇത്തരം നിഷ്ക്രിയ പുകവലിക്ക് ഇരയാകേണ്ടി വരുന്നുവെന്നാണ് കണക്കുകൾ.\nഅവനവനെക്കുറിച്ചുള്ള ചിന്തയാണ് മനുഷ്യനെ പല കാര്യങ്ങള് ചെയ്യാനും ചെയ്യാതിരിക്കാനും പ്രേരിപ്പിക്കുന്നത്. പുകവലി നിര്‍ത്താനും ഇതൊരു മാര്‍ഗ്ഗമായി സ്വീകരിക്കാം. തന്നെക്കുറിച്ചും, തന്‍റെ ചുറ്റുപാടുകളെക്കുറിച്ചും നിരന്തരമായി ചിന്തിച്ചുകൊണ്ടിരിക്കുക. കൂടാതെ പുകവലിയില് നിന്ന് വിമുക്തനാക്കാന് കുടുംബത്തിന്‍റെ പിന്തുണകൂടെയുണ്ടെങ്കില് നിങ്ങളുടെ പരിശ്രമം ഫലവത്താകും.\nLast Updated 31, May 2019, 9:45 AM IST\nSay no to smoking on World No Tobacco Day\nലോക പുകയില വിരുദ്ധ ദിനം; പുകവലി നിര്‍ത്താന് ചില വഴികള്


കൊടകര കേസില് വി.ഡി. സതീശനും പിണറായിയും ചേട്ടനും അനിയനും കളിക്കുന്നു: ബി.ജെ.പി. നേതാവ് എ.എന്. രാധാകൃഷ്ണന് | DoolNews\nതൃശ്ശൂര്: ബി.ജെ.പിയെ തകര്‍ക്കാനുള്ള ക്വട്ടേഷന് സംഘത്തിന്റെ ക്യാപ്റ്റനാവുകയാണു മുഖ്യമന്ത്രിയെന്നു എ.എന്. രാധാകൃഷ്ണന്. വാദിയെ പ്രതിയാക്കാനാണു കൊടകരയില് സര്‍ക്കാരും അന്വേഷണ സംഘവും ശ്രമിക്കുന്നതെന്നും എ.എന്. രാധാകൃഷ്ണന് കൂട്ടിച്ചേര്‍ത്തു.\nബി.ജെ.പി. നേതാക്കള് വിളിച്ചു ചേര്‍ത്ത വാര്‍ത്താസമ്മേളനത്തില് സംസാരിക്കുകയായിരുന്നു അദ്ദേഹം. അന്വേഷണ സംഘത്തിലെ ഡി.വൈ.എസ്.പി. സോജന് വെറുക്കപ്പെട്ടയാളാണെന്നും മറ്റൊരു എ.സി.പി. വി.കെ. രാജു ഇടതു സഹയാത്രികനാണെന്നും അദ്ദേഹം പറഞ്ഞു.\nഎന്തുകൊണ്ടാണു അന്വേഷണ സംഘം പ്രതികളുടെ രാഷ്ട്രീയ ബന്ധം പുറത്ത് വിടാത്തത് എന്നും എ.എന്. രാധാകൃഷ്ണന് ചോദിച്ചു. പ്രതികളിലൊരാളായ മാര്‍ട്ടിന് സി.പി.ഐ. പ്രവര്‍ത്തകനാണ്. മാര്‍ട്ടിന്റെ രേഖകള് പരിശോധിച്ചാല് കൊടുങ്ങല്ലൂര് എം.എല്.എ.യെ ചോദ്യം ചെയ്യേണ്ടിവരുമെന്നും ബി.ജെ.പി. നേതാക്കള് പറഞ്ഞു.\nബി.ജെ.പിയെ പൊതു സമൂഹത്തിനു മുന്നില് തേജോവധം ചെയ്യാനാണു നീക്കം നടക്കുന്നതെന്നും അദ്ദേഹം ആരോപിച്ചു. നിയമസഭയില് പിണറായി വിജയനും വി.ഡി. സതീശനും ചേട്ടനും അനിയനും കളിക്കുകയാണ്. ബി.ജെ.പി. ഇല്ലാത്ത വേദിയില് ബി.ജെ.പി.യെക്കുറിച്ചു ആക്ഷേപം പറഞ്ഞു സായൂജ്യമടയുകയാണെന്നും കൊടുത്താല് കൊല്ലത്തും കിട്ടുമെന്നു പിണറായി വിജയനെ ഓര്‍മിപ്പിക്കുകയാണെന്നും രാധാകൃഷ്ണന് പറഞ്ഞു.\nകഴിഞ്ഞ ദിവസവും കൊടകര കുഴല്‍പ്പണ കേസില് ബി.ജെ.പിയെ മനപൂര്‍വ്വം ആക്രമിക്കുകയാണെന്നു ബി.ജെ.പി. നേതാക്കള് ആരോപിച്ചിരുന്നു. കേസിലെ പ്രതികള്‍ക്കു സി.പി.ഐ.എം-സി.പി.ഐ. ബന്ധമാണ് ഉള്ളതെന്നു കുമ്മനം രാജശേഖരനും പറഞ്ഞു.\nധര്‍മരാജന് കേസില് പരാതിക്കാരനാണെന്നും പരാതിക്കാരന്റെ ഫോണ് രേഖകള് പരിശോധിച്ചു ബി.ജെ.പി. നേതാക്കളെ മുഴുവന് കുഴല്‍പ്പണ കേസുമായി ബന്ധമുണ്ടെന്നു വരുത്തി തീര്‍ക്കുകയാണെന്നും അദ്ദേഹം ആരോപിച്ചു.\nContent Highlight: AN Radhakrishnan about govt and udf in Kodakara case


പ്രണയത്തിന്റെ ഉറവിടം |\nOct 09 - 2014\nയഥാര്‍ത്ഥത്തില് എന്താണ് സ്‌നേഹം? അല്ലാഹുവിന്റെ ഗുണങ്ങളില് പെട്ട ഒരു ഗുണമാണത്. സത്യസന്ധമായ സ്‌നേഹം അനുഭവിക്കാനുള്ള ഏകമാര്‍ഗം അല്ലാഹുവിന്റെ സ്‌നേഹം അനുഭവിക്കുക എന്നതാണ്. ജീവിതത്തിന്റെ സര്‍വതലങ്ങള്‍ക്കും ഉപരിയായി അല്ലാഹുവുമായുള്ള ബന്ധത്തെ ഉറപ്പിച്ചു നിര്‍ത്തിയവന് അവന്റെ സകല സൃഷ്ടികളോടും സ്‌നേഹം തോന്നുന്നു. 'അല്ലാഹു ആദ്യം, പിന്നെ അവന്റെ സൃഷ്ടികള്' അഗാധ സ്‌നേഹത്തിന്റെ മാസ്മരിക ലോകത്തേക്കുള്ള താക്കോലാണ് ഈ ഫോര്‍മുല. ദൈവസ്‌നേഹത്തില് നിന്ന് ഉയിരെടുക്കുന്ന മനുഷ്യസ്‌നേഹം, അതിലാണ് ഉപാധികളില്ലാത്ത സ്‌നേഹം അലിഞ്ഞു ചേര്‍ന്നിരിക്കുന്നത്.\nശാന്തമായൊരു സാഹ്‌യാനത്തിലെ ഇളംകാറ്റും അസ്തമന ശോഭയും കമിതാക്കളുടെ ഹൃദയം കവരുന്നതെന്തുകൊണ്ടാണെന്ന് ആലോചിച്ചിട്ടുണ്ടോ? തങ്ങളുടെ പ്രണയത്തേക്കാള് സുന്ദരമായ എന്തോ ഒന്നില് അവരറിയാതെ മുഴുകിപോവുകയാണ്. ഇതാണ് യഥാര്‍ത്ഥ സുഖാനുഭൂതി. ഹൃദയസ്പര്‍ശിയായ പ്രകൃതി ദൃശ്യങ്ങളും പ്രണയിയുടെ സ്പര്‍ശനവുമെല്ലാം നമ്മുടെ തലച്ചോറിലെ 'ഓക്‌സിടോസിന്റെ' അളവ് വര്‍ധിപ്പിക്കുന്നു. അത് നമ്മുടെ മനോനിലയെയും ചിന്തകളെയുമെല്ലാം ഉത്തേജിപ്പിക്കുന്നു. പവിത്രമായ ഒരു മാനസികാവസ്ഥയിലേക്ക് നമ്മെയത് നയിക്കുന്നു. എന്നാല് അനശ്വര പ്രണയത്തെയും നൈമിഷിക പ്രണയത്തെയും വേര്‍തിരിക്കുന്ന ഘടകം എന്താണ്? അല്ലാഹുവില് സമര്‍പ്പിതമായ ഒരു ഇസ്‌ലാമിക ജീവിതത്തിലൂടെ മാത്രമേ ശാശ്വത സ്‌നേഹത്തിന്റെ സുഖം നാമറിയൂ.


വിഷമവാർത്ത എത്തി വീട്ടിലേക്ക് മടങ്ങി ഹർഷൽ പട്ടേൽ 😱😱ബയോ ബബിൾ ഉപേക്ഷിച്ച് താരം - Volley Live India\nറോയൽ ചലഞ്ചേഴ്സ് ബാംഗ്ലൂരിന്റെ സ്റ്റാർ പേസർ ഹർഷൽ പട്ടേൽ ഐപിഎൽ ബയോ ബബിൾ വിട്ടു. അടുത്ത കുടുംബാംഗത്തിന്റെ മരണത്തെ തുടർന്നാണ്, കഴിഞ്ഞ സീസണിലെ പർപ്പിൾ ക്യാപ് ജേതാവായ ഹർഷൽ മുംബൈയിൽ നിന്ന് നാട്ടിലേക്ക് മടങ്ങിയത്. ആർസിബിക്ക് വേണ്ടി ഈ സീസണിൽ ആദ്യ നാല് മത്സരങ്ങളിൽ നിന്ന്6വിക്കറ്റുകളാണ് ഹർഷൽ പട്ടേൽ വീഴ്ത്തിയത്.\nദേശീയ മാധ്യമങ്ങളുടെ റിപ്പോർട്ട് അനുസരിച്ച്, കുറച്ചുകാലമായി സുഖമില്ലാതിരുന്നിരുന്ന തന്റെ സഹോദരിയെയാണ് ഹർഷലിന് നഷ്ടപ്പെട്ടിരിക്കുന്നത്. ശനിയാഴ്ച്ച രാത്രി മുംബൈ ഇന്ത്യൻസിനെതിരായ മത്സരത്തിന് തൊട്ടുപിന്നാലെയാണ് കുടുംബത്തിലുണ്ടായ ദുരന്തത്തെക്കുറിച്ച് ഹർഷൽ പട്ടേൽ അറിഞ്ഞത്. വാർത്ത അറിഞ്ഞതിന് ശേഷം പേസർ ബയോ ബബിൾ ഉപേക്ഷിച്ച് നാട്ടിലേക്ക് മടങ്ങി.\nആഭ്യന്തര ക്രിക്കറ്റിൽ ഹരിയാനയെ നയിക്കുന്ന 31 കാരനായ ഹർഷൽ കഴിഞ്ഞ രണ്ട് വർഷമായി ഏറ്റവും മെച്ചപ്പെട്ട ക്രിക്കറ്റ് താരങ്ങളിൽ ഒരാളാണ്. കഴിഞ്ഞ രണ്ട് സീസണുകളിൽ ബൗളിംഗ് – ഓൾറൗണ്ടർ ആർസിബിക്ക് വേണ്ടി മികച്ച പ്രകടനമാണ് കാഴ്ചവെച്ചത്. ഐപിഎൽ 2022 മെഗാ ലേലത്തിൽ 10.75 കോടി രൂപയ്ക്ക് ഫ്രാഞ്ചൈസി അദ്ദേഹത്തെ ടീമിലേക്ക് തിരിച്ചെത്തിക്കുകയായിരുന്നു.\nചൊവ്വാഴ്ച നടക്കുന്ന അടുത്ത മത്സരത്തിൽ ഫാഫ് ഡു പ്ലെസിസിന്റെ നേതൃത്വത്തിലുള്ള ആർസിബി ചെന്നൈ സൂപ്പർ കിംഗ്സിനെ നേരിടും. ഏപ്രിൽ 12-ന് നടക്കുന്ന മത്സരത്തിൽ ഹർഷൽ പട്ടേലിന്റെ സേവനം ആർസിബിക്ക് ലഭിക്കുമോ എന്ന കാര്യത്തിൽ സ്ഥിരീകരണം വന്നിട്ടില്ല.


ഓടിക്കൊണ്ടിരുന്ന ബസിൽ ഡ്രൈവർ കുഴഞ്ഞുവീണു; യാത്രക്കാരൻ ബ്രേക്കിട്ട് നിർത്തി | Mannampetta bus traveler put break when Driver Faints Kerala Private bus irinjalakuda\nNov 5, 2019, 09:00 AM IST\nതിങ്കളാഴ്ച വൈകീട്ട് 6.30-നായിരുന്നു സംഭവം.\nമണ്ണംപേട്ട: പച്ചളിപ്പുറത്ത് ഓടിക്കൊണ്ടിരുന്ന കെ.എസ്.ആർ.ടി.സി. ബസിന്റെ ഡ്രൈവർ കുഴഞ്ഞുവീണു. നിയന്ത്രണംവിട്ട ബസ്, യാത്രക്കാരൻ ബ്രേക്ക് ചെയ്ത് നിർത്തി. ഹോട്ടൽ ജീവനക്കാരനായ പച്ചളിപ്പുറം കിഴക്കേടത്ത് തങ്കപ്പനാ (62)ണ് സമയോചിതമായി ഇടപെട്ട് അപകടം ഒഴിവാക്കിയത്.\nതിങ്കളാഴ്ച വൈകീട്ട് 6.30-നായിരുന്നു സംഭവം. ഇരിങ്ങാലക്കുടയിലേക്ക് പോയിരുന്ന ഓർഡിനറി ബസിലെ ഡ്രൈവർ കെ.കെ. ജിജേഷാണ് ഗിയർ ബോക്സിലേക്ക് കുഴഞ്ഞുവീണത്. ബസ് നിയന്ത്രണംവിട്ട് എതിർവശത്തേക്ക് പോകുന്നതു കണ്ട തങ്കപ്പൻ, ഡ്രൈവറുടെ സീറ്റിനു ചുറ്റുമുള്ള ഇരുമ്പുവേലി ചാടിക്കടന്ന് ബ്രേക്ക് ചവിട്ടുകയായിരുന്നു.\nഈ സമയം ബസിൽ 20 യാത്രക്കാർ ഉണ്ടായിരുന്നു.\nറോഡിന് കുറുകേ കിടന്ന ബസ്, കണ്ടക്ടറും യാത്രക്കാരും ചേർന്നാണ് നീക്കിയിട്ടത്. ഡ്രൈവറെ കൊടകരയിലെ സ്വകാര്യ ആശുപത്രിയിൽ പ്രവേശിപ്പിച്ചു.\nഅപകടവളവും ഇറക്കവുമുള്ള ഭാഗത്താണ് ബസ് നിയന്ത്രണംവിട്ടത്. ഒരുവാഹനവും ഓടിക്കാൻ അറിയാത്ത തങ്കപ്പന്റെ മനഃസാന്നിധ്യമാണ് അപകടമൊഴിവാക്കിയത്. തപാൽവകുപ്പിൽനിന്ന് വിരമിച്ച തങ്കപ്പൻ ഇപ്പോൾ പുതുക്കാട്ടുള്ള ഹോട്ടലിൽ ജോലിചെയ്യുകയാണ്.